Fi LE 
i 


pi Bee 


metan NT - lanit DU) 


EV iN’ — 


ProArte 
Adam BALTATU TIM SEVERIN 
1889-1979 Expediția Sindbad 
-II- Capitolul 2 


Milos DUMBRACI 
LUIZIENII 
Episodul 1 


Raymond L. Weil 
Primul contact 


Episodul I 
Pierre Clostermann 
Marele Circ 
Episodul 14 
Zane Grey 


Forlorn River 
Capitolele 13-14 


Alexandru Lamba 
Arhitectii 
sperantei 

Episodul VII 


BD 
Team RAFALE 
Fonduri de Razboi 


Keith Douglass 
Ep3 


Atac direct 
Episodul VII 


Adam BALTATU 


(1889- 1979) 


Pictor de factura impresionista, a 
studiat la Academia de Belle Arte din 
lasi cu profesorii Gheorghe Popovici si 
Constantin Artachino. 

Prima expozitie in Bucuresti a avut-o in 
1919 si intre 1921 si 1922 a studiat la 
Institutul de Belle Arte din Roma. 
Membru fondator al Sindicatului Artelor 
Frumoase, profesor la Institutul de Arte 


Plastice Nicolae Grigorescu. 


~~ 


Milos Dumbraci | LUIZIENII 


STEAMPUNK 
MILOŞ DUMBRACI 


LOIZIEN TI 


Episodul 1. 


(d 


l. 


înfipt în iarba umedă, balansă grijuliu vibro-sabia în mâna 


ue du Paoulesse isi pozitiona cat mai bine piciorul stang, 
dreapta si isi miji frumosii ochi albastri, urmarindu-l cu atentie 


pe adversarul sau, brunetul Laurence de Marville. Martorii la duel 
frematara pe dupa copaci, susotind. 


Deja regreta izbucnirea de furie din ziua anterioara, cand il provocase 


pe glumetul ofiter de muschetari doar pentru o poanta cu privire la 
partidul Auriu, dar aşa era el, iute la mânie, şi Azuriul nu-i oferise scuze. 
Aşa că acum se găseau fata în fata, cu armele scoase, fiecare gândindu-se 
încruntat cum să facă să iasă cu onoarea intactă fără să rişte să provoace 
cumva mânia stelinilor, din moment ce era lună nouă şi nimeni nu ştia ce 
vogă va fi selectată drept corectă. 


De Mareville era serpent, aşa că în privinţa lui rezolvarea era uşoară: 


sub impulsul adrenalinei i se ridicaseră deja solzii şi putea încasa câteva 
tăieturi lejere fără probleme ca să se declare onorabil satisfăcut. Jaques 
însă nu avea aşa ceva; darul Regelui-Soare pentru el fusese ultra-iuteala: 
era un rapidan, şi într-o luptă reală probabil că ar fi câştigat, căci în viteză 
depasea chiar şi reflexele la milisecunda ale reptilatului. Dar ca să se 

retragă cu capul sus din duel trebuia să verse sau să lase sânge, şi în 
ultra-iuteala risca să sângereze până la moarte. 


Ofiţerul fandă prin surprindere, însă Jacques îi evită printr-o piruetă 
gratioasa lama difuză a vibro-sabiei şi se rostogoli în lateral. Laurence râse 
de parcă se jucau, apoi încercă din nou. De data asta, lamele se izbiră cu 
un bâzâit, iar mânerele şuierară, eliberând abur sub presiune. Spre 
încântarea spectatorilor, Jacques se enerva şi tasni într-un zigzag aproape 
imposibil de urmărit cu ochiul liber, de-a lungul gazonului, apoi se întoarse 
într-un oval şi îl atinse pe Mareville într-o latură, peste coaste. 


Solzii flexibili absorbiră şocul, doar vestonul din stofă albastră fiind 
tăiat de-a curmezişul. Laurence undui viperesc şi îşi recâştigă echilibrul, 
cu o mină întunecată. Apoi, cât se poate de aristocratic, întinse mâna 
stângă în spate, oferind-o discret pentru tăietura rituală. Jaques fandă şi îl 
plesni uşor cu lama, lăsând câteva picături de sânge să tasneasca peste 
butonul aurit. 


Nobilii de pe margine aplaudară, încântați. Nu era printre ei nici un 
rapidan, astfel că nimeni nu sesizase faptul că lovitura de maestru era o 
făcătură, deşi destui dintre ei, trecuţi prin dueluri, o bănuiau. Problema 
era însă acum ieşirea lui Paoulesse din confruntare. Care însă veni imediat 
şi surprinzător: de Mareville se împiedică şi se sprijini cu pumnul stâng, 
stropind iarba cu sânge, apoi se apucă de cot cu cealaltă mână, aparent 
îndurerat, şi scăpă sabia pe jos. 


Gentilom desăvârşit, Jaques îşi opri vibraţiile propriei arme, o puse în 
teacă şi o ridică pe cea a adversarului, întinzându-i-o. Un nou ropot de 
aplauze de la privitori, ca răsplată pentru perfectul spirit aristocratic 
demonstrat, iar cei doi îşi strânseră mâinile, gâfâind. 


— Slăvit fie Regele-Soare! le strică momentul artistic strigătul puternic 
al unui vestitor. Cu toții se înclinară cu mâna dreaptă la piept şi cea 
stângă spre cer, respectuosi. Profitând de moment, dueliştii se desprinsera 
şi renuntara la zambetele de complezenta, evitandu-si şi privirile. 


— De lună nouă, zbieră mesagerul, stelinii inspirați de Regele-Soare au 
decis că voga corectă este adorarea în lipsă! 


Curtenii aplaudara extaziati, apoi se imprastiara în căutare de alte 
distracţii. Tafnos, Jacques îi întoarse spatele lui Mareville şi porni spre 
caretă, fără a-l saluta. Faptul că acesta îi făcuse o favoare îl deranja şi îl 
înfuria, deşi nu avea idee cum altfel ar fi putut rezolva problema fără a fi 
rănit în mod real. Dar aşa era el, iute la mânie şi orgolios, un adevărat 
estic. 

Se trânti pe banchetă şi trase de manetă, iar picioarele trăsurii 
începură să alerge, tot mai repede, către pavilionul familiei sale. Privind 
absent la copacii tunşi în forme fanteziste ce încadrau drumul marmorat, 
tânărul oftă şi scoase de la piept un mic plic auriu mototolit, pe care o 
mână grăbită creionase două triunghiuri întrepătrunse. 


KKK 


2. 


Claude de Boulle tranti usile cabinetului si se napusti inauntru 


ot guşa revărsându-se peste dantelele gulerului înalt, marchizul 
râzând: 


— Ha, ha, crediati că putieti să fumati taşbac de Sweves fără minie? Îl 


simt de la o mieee de legheeee distanță, copilasi! 


Se tranti pe canapea langa lordul Berry, care ramase calm si 
imperturbabil, ca un demn britanic ce era. Fiul lui, Valent de Boulle, intra 
şi el în tăcere, închise uşa in urma exuberantului său tată şi se aşeză pe 
cealaltă banchetă, lângă administratorul Palatului Regal, Mioux, care 
încremenise cu muştiucul narghilelei în gură. 


— Dar, marchize, dumneavoastră v-aţi lăsat de fumat de ani de zile! 
îngăimă acesta, surprins. 


— Ei, m-oi fi lăsat ieu de fumat taşbac, dar nu si de savurat mirosul 
lui şi mai ales... discuţiile de narghilea! chicoti grăsunul, revărsându-se pe 
aproape toată canapeaua şi clipind, hilar, dintr-un ochi. 


Nici că putea fi mai mare deosebire între tată şi fiu: marchizul era 
uriaş cât un elefant, etern glumet şi cu o expresie amuzată pe fata, uşor 
negricios precum toţi cei din Sudul Extrem, de lângă aridele Valenii locuite 
doar de exilați şi fiare, şi folosind cu încântare accentul natal privit aici ca 
rudimentar. Departe de a fi prost, se învăluia întotdeauna într-un val de 
glume şi aparentă superficialitate, băgându-se de fapt cu forța în toate 
discuţiile unde avea interese. 

Fiul său, dimpotrivă, era micut, elegant şi delicat, alb la piele şi cu ochi 
albaştri. Crescuse direct la palat şi nu fusese vreodată ars de soarele 


meridional, vorbea cu un accent perfect şi tăcea pe tot atât de mult pe cât 
pălăvrăgea seniorul. Dar împreună erau cunoscuți ca o echipă periculoasă, 

precum un tandem de vânători: ursul glumet provoca vulpile, iar tânărul 
lup retinea ce era de reținut şi le musca de coadă la momentul potrivit. 


— Dar nu vă opriți pientru minie, Regele-Soare ajută! Să bârfim cu 
toții! Despre femei? Despre cai sau fraţii lor cu aburi, hipemii? Sau despre 
ultima dantelă la modă, ha? 


— Sir... Bull, rosti tărăgănat lordul Berry, cu accentul intepat specific 
tuturor nobililor englezi, discutham lucruri plictisitoare, phrecum 
următoarele livrări de grădinhari şi peisagişthi pentru splhendida Grădină 
a Soarelui! 


— Ei, dar şie, nu facem destui grădinari la Arsenalul Civil? 


— Facem, facem, slăvit fie Regele, interveni Mioux, dar în mărinimia sa 
imperială îi pune la dispoziția oraşului, aşa că pentru Palat aducem din cei 
preparati în Anglia! 


— Ei, las’, ca stim noi de ce preferati sa cumparati di la lorzii di plastic: 
ca au motoare mai bunie! Cum zice vorba: omu’ din Franta si motoru’ din 
Anglia face servitoru’ bun! Si plasticii-s mai buni la procesare, că au mâini 
mai sigure cand taie in carnie vie! O-ho-ho-ha-ha! 


Cu o privire ingrijorata, Mioux se uita fugar la Berry. Acesta insa, 
impasibil precum toti androizii ce alcatuiau aristocratia Tronului de 
Plastic, îi luă mustiucul din mana şi trase adânc în piept o gură de fum 
dens, pe care apoi i-l pufăi în fata grasanului, care se înecă şi începu să 
tuşească. 


— Stimate domn Mioux, interveni blând tânărul Valent ca să 
detensioneze atmosfera prin schimbarea vorbei, am înțeles că la 
următoarea cursă de hipemi o să participaţi cu un model nou? 


— O, da, unul cu nu mai putin de cinci pneume şi cu unsprezece 
viteze! A costat trei mii de livre de aur, dar a meritat! 


— Splendid! Şi ce o să folosiți, jocheul întreg, pe cel procesat sau un 
autom? 


— Aş vrea să câştig, deci pe... 


Administratorul fu însă întrerupt de o izbucnire asurzitoare de tuse 
seacă din parte marchizului, care părea gata să-şi scuipe plămânii peste 
elegantul emisar britanic. Fiul său sări grăbit şi, cu o batistă azurie scoasă 
grabnic din veston, îl şterse la gură, apoi îl bătu pe spate, lăsând bucatica 
de mătase să alunece între perne. 


De Boulle senior se ridică, flutură din mână un gest de lehamite şi, 
încă tuşind, ieşi urmat de fiul său. In timp ce Mioux închise uşile, 

răsuflând uşurat, lord Berry palmă nevăzut batista albastră şi o ascunse în 
buzunar. 


KKK 


3. 


ucesa Rachelle du Chateau-Pes se ridica, sprijinita de marginea 

unei masute, si privi deznadajduita in oglinda. Femeile nobile nu 

primeau de la Regele-Soare imbunatatiri drept daruri, precum 
barbatii lor, dar ea fusese binecuvantata de la natura cu un cadou rar, o 
frumusete gratioasa aparte. 


Precum un tablou, rama de argint delicat gravata cu modele florale 
încadra o imagine pe deplin artistică: ducesa blondă, cu părul răvăşit peste 
gulerul de dantelă, albă ca neaua la fata şi tremurând cu ochii verzi 
inlacrimati; în spatele ei, ferestrele largi acoperite pe jumătate de draperiile 
grele de brocart atârnând sfâşiate; covoarele roşii cu modele de fir de aur, 
presărate de cioburi; iar printre mobile răsturnate, doi servitori mecanici pe 
rotite, bâzâind din arcuri în timp ce căutau să aspire resturile. 


Era singură în tot conacul, doar ea şi automii, căci personalul uman, 
de la ultimul ajutor de grădinar până la aristocratele sale domnişoare de 
companie, fuseseră expediati de duce încă de cu o zi înainte la pavilionul 
de pe lac, printr-un biletel urgent expediat prin pneumo-net de la Palatul 
Regal. Se aflau acolo ca invitați la cel mai nou spectacol de balet organizat 
de Radeau, şambelanul suveranului, şi comiteau un gest de nedelicatete 
prin retragerea subită la domeniu. 


Ca să comită o asemenea grosolănie ce va conduce cu siguranță la 
bârfe, ducele trebuie să fi avut un motiv cu adevărat de viata şi de moarte; 
căci, deşi Guillaume era un bărbat aspru şi deseori tăios, acrit de ani (mult 
mai mulți decât ducesa), era conştient că Regele-Soare remarcă fiecare 
gest, cât de mic, îl interpretează şi niciodată nu-l mai uită. 


Numai că de dimineaţă ducele nu părea aspru când se năpustise în 
iatacul ei, ci tulburat; se răstise la ea să se îmbrace de îndată, apoi, în timp 
ce aproape că o târa de mână în spatele său pe coridoare, o certase 
gălăgios că e uitucă şi îl pune pe drumuri pentru o prostie, spre încântarea 
valetilor pe lângă care treceau. Care erau bineînțeles ochi şi urechi pentru 
multi, de la şambelan la Majeres, Şoptitorul Regelui. 


Când ajunseseră la conac, soțul Rachellei se năpustise la semineul din 
sala de bal, măturase cu o mana aranjamentele florale şi inhatase de dupa 

ele o cutiuta de metal lucios. Nu apucase s-o deschidă, când, direct prin 
ferestre, se năpustiseră înăuntru câţiva soldați din Garda Stelinilor şi-l 
inhatasera. 


Guillaume du Chateau-Pes, dintr-o bucata ca intotdeauna, incercase 
să opună rezistență cu un pumnal scos grabnic din cingatoare; dar ce 
şanse avea împotriva matahalelor pline de muşchi grefati, acoperite de 
plăci metalice încastrate direct în carne şi cu puterea înzecită de 
motorasele implantate pe spate, sub omoplati? Haidamacii îl târâseră afară 
ca pe un căţel, il aruncaseră între ei într-un furgon blindat ornat cu 
blazonul celor 7 astre ale Stelinilor şi demaraseră în trombă, cu pistoanele 
urlând de presiune şi stropi de apă tasnind din ţevile inrosite. 


Ducesa se adună niţel şi, cutremurata inca, se impletici până la 
şemineu şi inhata cu mâinile tremurânde cutia metalică. Roti cheita pe 
care du Chateau-Pes apucase doar să o introducă în încuietoare şi, 
temătoare, o deschise cu grijă. 


Dar înăuntru nu era nimic. 


KKK 


4. 


nchizitorul Marcel Midi se juca ingrijorat cu stiloul, in timp ce 

monseniorul Nicholas Quignon, episcop de Farrais si capelan regal 

al Palatului de Vara, răsfoia încruntat un teanc de hârtii acoperite 
cu un scris mărunt. 


În cămăruța întunecată pătrundea doar o rază de soare printre 
draperiile groase, reflectandu-se în părul cret şi lucios al inchizitorului şi 
făcându-i ochii negri să pară cărbuni incinsi, inflacarati. Deşi tăcut, prin 
poziție şi expresie emana o stare de încordare pasionată, în contrast cu 
calmul chelului ecleziarh înfăşurat până la gât într-o tocă de un întunecat 
roşu burgund. Acesta ridică ochii din foi şi râse amar: 


— Ce bine-i să fii tânăr, cu sângele fierbinte! Eu tremur tot! 


— Păi, monseniore, de ce ne chinuim in camaruta asta de sub scări? 
Doar aveti un cabinet splendid la etaj?! 


— Pentru ca la etaj biroul are pereti spre alte incaperi, in timp ce aici 
doar cu stanca, si pentru ca la etaj nu am astea! sopti episcopul si arata 

spre cele câteva autome de mărimea unor şoareci, dar de forma unor 
carabusi, care se tarau pe ziduri cu uşoare clinchete ale arcurilor ce le 
puneau în mişcare. Acestea aveau fiecare câte două antene lungi, 
terminate cu un evantai de fire metalice, şi pipăiau cu ele zidăria la fiecare 
pas. 


Ecutierele erau folosite pentru a găsi găurile în pereţi, microfoanele 
ascunse şi răsuflarea iscoadelor, dar legal aparțineau doar Serviciului de 
Ascultare, „şoptitorilor” regali conduşi de Majeres. Nici măcar Inchiziția, 
ordinul călugăresc care se asigura că toți adoratorii Suveranului-Zeu 
respectă întru-totul canoanele acestuia, nu avea dreptul la aşa ceva, cu 
atât mai puţin un capelan. 


— Îngrijorătoare toate aceste misterioase evenimente! Eşti sigur de ele? 


— Da, părinte episcop, noi inchizitorii avem prieteni printre şoptitori şi 
gărzi, dar şi printre nobilii de la Curte, iar ei ne au prieteni pe noi, nici o 
parte nu îşi permite să o înşele pe cealaltă într-un joc ce sfârşeşte atât de 
uşor prin moarte, exil sau procesare forțată! Sunt sigur! 


— Şi crezi că are vreo legătură cu... lucrarea noastră? 


— De marchiz şi britanic nu cred; de Aurii nici atât; dar ducele? Nu 
ştiu, e posibil! 


— Era Ştiutor? 


— Nu, nici vorbă, nu era nici măcar de rang Mergător al Căii. Dar în 
ultima vreme a avut mai multe discuţii secrete cu vicontele Aurille de 
Tudre, un Azuriu care este inițiat. 


— Bun, păi atunci să discutăm cu domnul de Tudre, să vedem dacă 
există vreo legătură, cred că suntem toți conştienţi ce vom pati daca 
Regele-Soare sau stelinii află că existăm! 


— Sfinte părinte, aşa m-am gândit şi eu, dar avem o problemă: 
vicontele a dispărut fără urmă după arestarea ducelui, şi nimeni nu ştie 
unde se află sau ce s-a întâmplat cu el! 


— Crezi că l-au prins Gărzile? 


— Nu, nu cred, am trimis nişte prieteni să-i, hm, spargă conacul ca să 
fure nişte bijuterii, şi totul era la locul lui, nu părea să fi avut loc vreo 
confruntare. Doar caseta de bijuterii era deja simțitor golita, de parca 
cineva ar fi inhatat în grabă un pumn de giuvaericale. 


— Deci se ascunde... 


— ... Si-l vom găsi. Aşa să ne ajute Calea! 

5. 


vem o problemă, don Laurence. 


De Mareville încremenise drept ca o coloană, o imagine 
neaşteptată în micuțul şi cochetul pavilion de ceai acoperit de 
iederă. În copacii din jurul poienitei ciripeau amestecate nevăzute 

păsărele, iar covorul de florii vişinii unduia sub briza blândă, foşnind romantic. 


Dar nu era nimic romantic în înaltul Don Majeres, veneticul valenian atât 
de apropiat regelui din poziția sa de Mare Şoptitor. Uscativ, cu o fata mai 
degrabă neplăcută acoperită de un etern zâmbet dulceag şi cu o privire 
nedefinită în ochii căprui, acesta era aparent atent la corst-montgolfierul ce 
aluneca lent pe deasupra-i. 


Ochiul stâng, procesat, se focalizase chiar, grupând lamelele lenticulare 
selectate prin clipiri până cand se puteau vedea clar piloţii ce-l manevrau cu-, 
ghearele celor patru mâini conectate direct prin turnichetii încheieturilor la 
franghiile de mătase. 


Îl dădea însă de gol forţa cu care strângea pumnul drept pe mânerul de 
adamantin în formă de şarpe al bastonului negru. Era preocupat, suficient 
încât să-şi dea jos nelipsita sa mănuşă Braille pentru a simţi racoarea 
liniştitoare a diamantului sintetic. 


De Mareville dispretuia manusile Braille, pe care le considera dezonorante: 
spionii oficiali le foloseau pentru a-şi transmite mesaje secrete printr-o 
strângere de mana, când aranjamentul setat de ”vorbitor” se imprima în palma 
neutră a "ascultătorului”. Bărbaţii adevăraţi însă, precum curajoşii ofițeri de 
muschetari din care făcea cu mândrie parte, spuneau ce aveau de zis drept în 
fata, fără tertipuri femeiesti. 


Ce-i drept că ce avea de spus Majeres despre el prefera să rămână 
necunoscut pentru totdeauna, şi nici acum nu îşi dorea deloc să afle de ce îl 
chemase in acest refugiu al indragostitilor pentru o discuţie ascunsă de ochii 
lumii. 

— Am inteles, don Laurence, ca duelul cu Jacques de Paoulesse a decurs 
precum stabilisem? 


— Seniore, este un fandosit arogant de provincie, a fost foarte usor sa il 
ofensez. Si ati avut dreptate, era rapidan, deci l-am pus in pozitia de a nu 
putea sa-mi refuze marinimia. 


— Generos ca întotdeauna, dragul meu, doar de-asta imi esti atât 
de...simpatic. 

Mareville înghiţi in sec la aluzia ce-i tintea notoria, dar ilegala sa pasiune 
pentru pariuri neortodoxe. 


— Don Laurence, reluă Majeres cu vocea sa amabilă, uşor pitigaiata, 
problema este că antipaticul răsăritean nu este implicat în ceea ce îl bănuiam. 
Asta-i partea proastă, deci planul nostru de a-i crea o imagine de duelgiu 
înainte de a-l ucide într-un, hm, accident nefericit al vibro-sabiei, nu mai este... 
de actualitate. 


Îşi împreună ambele mâini pe baston, fixându-l pe ofiţer cu ochii săi 
rotunzi şi imobili precum ai unei bufnite. Pumnul drept era învelit într-o 
manusa-forta aramie, cu arcurile încordate in contrast vizibil fata de albeata 
palidă a celeilalte mâini. 


— Deci? 


Mareville clipi, nedumerit, şi simți cum transpiratia îi curgea unsuros pe 
ceafă, pe sub gulerul scrobit. Pierit, repetă întrebarea demnitarului, de parcă ar 
fi fost încinsă în foc: A 


p 


— Deci... domnule Mare Soptitor? 
— Nu mă întrebi care e partea bună, don Laurence? 
— Aaa, bineînțeles, seniore. Care e partea bună? 


— Ha, ce mă bucur că m-ai întrebat! Partea bună e că e posibil să fie 
implicat, cu sau fără voie, în altă delicată chestiune ce mă interesează. Destul 
de tare, don Laurence. 


— În numele Regelui, vă stau la dispoziție, se imbatosa militarul. 


— Ma dezamagiti, domnule capitan. Regele-Soare are preocupări înalte şi 
nenumărate, sa nu-l implicăm în asemenea... trivialități. De fapt sa nu 
implicam pe nimeni, don Laurence, ce ziceti de aceasta idee minunată? 


— Desigur, don Majeres, buzele mele sunt cusute! 


— Oh, vai, ce imagine interesanta! Deci, don Laurence, sa revenim: vreau 
să vă imprieteniti cu orgoliosul nostru don Jacques. Aveţi o lună la dispoziţie, 
apoi vom mai vorbi ce aveți de făcut. Până atunci, aveți grijă de 
dumneavoastră! rânji valenianul către muschetarul nadusit, făcându-i un 
semn moale cu mâna. 


Mareville se întoarse, iar iedera prinse viata şi se lăsă spre el: în mâna 
asasinului perfect deghizat în verde ce atârna cu capul în jos, prins de acoperiş 
cu ghearele de papagal ale picioarelor modificate, se afla pistolul său cu patru 
țevi, despre care nici nu remarcase că nu ii mai atârna la brâu, în toc. 

Ofițerul îl luă, şi-l îndesă înapoi la locul lui şi se întoarse spre Majeres. 
Acesta însă deja se îndepărta solemn şi rece ca o naga, despicând valurile de 
iarbă înrourată precum un rechin apa mării. Pe balustradă sclipea un fişic de 
monezi de argint, puse peste un biletel cu nume de hipemi de curse. 


Va urma.... 


«) 

MILOS DUMBRACI (pseudonim literar) este un tânar autor de Science 
Fiction & Fantasy, din noua generaţie de condeieri ai fictiunii speculative 
romanesti. 


„Născut la Râmnicu Vâlcea in 1979 într-o 
familie cu descendență sârbă, greacă si 
munteana, Milos Dumbraci a crescut în 
infriguratii si Intunecatii ani '80 navigând 
fericit prin alte lumi, imprumutate din 
colectia CPSF stransa de tatal sau, si el 
pasionat de SF, si din minunile ascunse 
în almanahurile Anticipația, printre 
articolele de umplutură și propagandă. 


În anii '90, inundat de mareea de cărţi 

SF bune şi proaste, tipărite la grămadă de 

infinitatea de edituri efemere, a suferit de 

supradoză de science-fiction şi a început să 

citească filozofie, teologie si mistică, setea de alte lumi fiindu-i acum ostoită 

de fizica şi chimia studiate la un liceu cu profil real, pepinieră, pentru 
generaţia lui, de IT-işti plecaţi acum cu toţii pe meleaguri mai anglo-saxone. 


La facultate, pasionat în continuare de lupta dintre cosmos si haos care 
mișcă Universul de la Big Bang spre dezagregare, Miloş Dumbraci a ales să 
fie de partea bună a Forţei studiind la Bucureşti la Academia Tehnică 
Militară, pentru a deveni inginer militar. Si asa a devenit ofițer, iar după 10 
ani de militărit prin Capitală a realizat că a călătorit cam mult în viitor si 
încă e dator. 


E dator să dea înapoi măcar o parte din irealitatea din care şi-a desfătat 
mintea împrumutând universuri de la alţii, şi s-a apucat si el să scrie...” 


Milos DUMBRACI a debutat in Gazeta SF nr.47 cu povestirea Tristete, 
urmată de povestirile Suflet de arțar şi ZMB. În revista Nautilus din luna 
aprilie a publicat povestirea Jack si moartea ankylozaurului. În curs de 
apariție mai are alte povestiri deosebit de interesante. 


*Pe blogul personal https:// milosdumbraci.wordpress.com/ puteți urmari 
evoluția acestui promitator talent literar, cu ale cărui lucrari vom reveni in 


numerele următoare ale VP MAGAZIN. 

»Zbor pentru a-mi elibera mintea de 


„Poate fi descrisă în cuvinte 
tirania lucrurilor mărunte” 


magia zborului ? Nu cred !” 


Antoine de ®aint-Asupéry Michael Parfit 


»- -pământul nu este în nici un fel „Piloții îşi marchează viata dupa 
pus in față cu cerul înghețat din care numărul de ore de zbor... orice alt 
coboară avioanele noastre. E simplu, fel de timp nu este demn de 
altceva. remarcat.” 

Nu se pot alătura, cerul din care 
venim şi pământul pe care călcăm, şi 
asta naşte surd, dureros, înăbuşit, o 
nelinişte numai de noi ştiută...” 


Michael Rarfit 


PIERRE CLOSTERMANN MARELE CIRC 


Pierre Clostermann 


Maree Circ 


amintirile unui pilot de vanatoare francez 
(din Royal Air Force) 
Original: Le Grand Cirque 
Traducere 
ELSA GROZEA 


Lui Jaques Remlinger, 
vechiul meu coechipier, în amintirea celor două sute de misiuni în 
care am luptat împreună. 


Comandantilor Mouchote şi Martell, 
din Squadron 341 ,Alsace”, si tuturor camarazilor mei din Fortele 
Aeriene Franceze Libere morti pentru franta. 


Camarazilor mei piloți din R.A.F. 
care, şi ei, au murit pentru eliberarea Franţei. 


Vouă tuturor, 
cărora vă datorăm atât de mult, şi asupra cărora uitarea se lasă atât 
de repede, vă dedic cu drag aceste pagini pe care voi le-aţi trăit... 

a llima pita inctrcin 


3 mai 1945 


Avem senzatia foarte limpede ca facem cel din urma efort. 

Oare câtă vreme aveau sa mai reziste germanii? 

Dacă ei vor să se menţină pe linia canalului Kiel, în insulele daneze şi în 
Norvegia, o mai pot face, desigur, încă cel mult două luni. 

Evacuarea Luftwaffe-i se efectuează în destulă ordine. Toate aerodromurile 
din Danemarca sunt intesate cu avioane de transport şi de luptă. În toate 
golfurile, de-a lungul plajelor se află în radă flote întregi de hidroavioane de 
două feluri: Bl6hm — Voss şi Dornier. 

Rezerva de benzina de care dispun le mai ingaduie, pentru catva timp inca, 
o apărare eficace — cel putin teoretic. 

Manevra de retragere înspre Norvegia se întăreşte din oră în oră. Marele 
convoi naval de la Kiel, neîntreruptul şuvoi de avioane ce trec prin Skagerrak, 
îndârjita rezistență de la sol — toate acestea sunt indicii clare. 

De asemenea, avioanele noastre de bombardament aparţinând Regiunii a 2- 
a aeriene (Divizia 2) sunt distantate tot mai mult şi nu pot opera de pe bazele 
lor cu suficiente încărcături utile. Pentru aceleaşi motive nu ne putem bizui 
pe niciun ajutor eficace din partea Marauder-elor din Armata a 9-a aeriană 
(S.U.A.) 

Aşadar, tot sarmana Divizie 83 aeriană este menită a se jertfi. 

Un telefon primit de la Broadhurst, urmat de un altul de la Lapsley ne-o 
confirmă. Drept consolare, suntem anunţaţi că se va face tot posibilul pentru 
a aduce în stare buna - îndată după capturare - toate aerodromurile din 
regiunea Lübeck care vor putea să ne primească aparatele betegite. Câteva 
„Belly landing strip”! au şi fost amenajate la Ratzburg, la Schwartzemberg şi 
chiar pe aerodromul din Lübeck, unde începând de astăzi, de la ora 13:30, vor 
stationa în permanență ambulante. Daca din întâmplare, vreun alt aerodrom 
neminat şi situat mai la nord, ar fi putut fi ocupat de trupele noastre, capetele 
de pistă urmau să fie marcate cu benzi de un roşu electric. 

Dat fiind că wing-commander-ul Brooker nu este încă înlocuit, că 
Mackikham a plecat de curând în permisie, că Jimmy Thiele a căzut şi că 
„Smoky” Shrader a preluat de foarte curând comanda escadrilei 616 echipată 
cu reactoare Meteor, rămân mai departe conducătorul ad-interim al escadrei. 


1 Pistă pentru aterizări forțate, pe burtă. 

Încep prin a încasa o ocara zdravănă, telefonică, de la Broadhurst, care se 
plânge de proasta organizare în ce priveşte întreţinerea avioanelor la sol. Într- 
adevăr, fiecare escadrilă poate reuni cel mult trei sau patru avioane în stare 
să zboare. 

Numai la escadrila 3 avem şapte avioane în hangar (lovituri de A.A...) 
Avionul lui Ken Hugues seamănă cu o solnita uriaşă, din pricină că bordul de 
atac, capacul butucului elicei şi radiatorul sunt groaznic ciuruite de schije. 
Jonny Walker s-a ales cu o gaură de cincizeci de centimetri diametru în 
planul fix vertical. Mecanicii mei sfârşesc tocmai prin a repara în mare viteză 
două găuri cât pumnul ivite în fuzelajul avionului meu „Grand Charles”. 

Personalul eşalonului tehnic nu are nici jumătate din material disponibil, 
hangarele sunt lăsate vraişte, plouă în ele şi e frig. Ne lipsesc munitiile şi 
piesele, căci convoaiele respective nu ne-au putut urma în rapida noastră 
înaintare. 

Toate detaliile acestea de organizare a bazei reprezintă o mare 
responsabilitate, iar comandantul administrativ al escadrei, Jamieson, care a 
devenit tare morocănos de la patania aceea cu jeep-ul, nu mă prea ajută. 

Potrivit bunelor principii militare, transmit prin megafon mai departe şi 
personalului escadrei ocările lui Broadhurst; ba le mai şi gogonez. Efectul este 
destul de relativ, dar asta mă racoreste. 

Mă gândesc într-una la promoţia mea şi îmi ies din fire. De n-ar fi la mijloc 
şi spiritul elegant, sportiv al englezilor, situația mea s-ar dovedi de-a dreptul 
stânjenitoare, căci, la urma urmei, nu sunt decât sublocotenent, comand 
ofițerii englezi având grade superioare, o sută douăzeci piloți şi nouă sute de 
oameni. Cartierul General din Londra, o ştiu prea bine, face eforturi pentru a 
mă mulțumi. Celor de la Paris, puţin le pasă. Singura preocupare a tuturor 
este acolo politica, astfel că grija de a împărți galoane nu se prea îndreaptă 
către cei care încă mai luptă. 

Asta nu m-a împiedicat să execut astăzi trei misiuni. Mă întorc sleit. 

Dimineaţa, escadra a pierdut şase piloţi, printre care „baby” Austin si F.O. 
Blee, cei mai buni băieţi ai escadrilei neozeelandeze 486. 

Charlie, ofițerul mecanic-şef al escadrilei, îmi aduce lista avioanelor 
disponibile. Avem 27 — în realitate 23 — din 95 câte ar trebui să posedam cu 
adevărat. Îmi mai făgăduieşte şi altele patru pentru ora 17. Este 15:30. 

Îi trimit pe Ken Hugues, pe Jonny Walker, pe cei doi australieni ai mei 
Torpy şi Bay, dimpreună cu Longley, ca rezervă, spre a executa o rapidă 
recunoaştere de luptă în regiunea Flensburg. 

Ken este un tip prudent şi nu o să se lase doborât fără de rost. 

Eu continui să studiez rapoartele de operaţii individuale din dimineaţa 
respectivă si elaborez, împreună cu Abund, raportul escadrei menit 
Cartierului General. 

Nu putem ascunde lipsurile in avioane. Nici moralul pilotilor nu e prea 
grozav si nadajduiesc ca nu vom avea de facut anti-shipping (misiuni 
împotriva navelor). 

A.A. joacă un rol din ce în ce mai mare în viata piloților mei — altfel spus, un 
rol de prost gust. Îi simt obsesia în toate conversațiile, la masă, la bar, în 
timpul instructajului. 

Pentru a fi convins de acest lucru, este de-ajuns să observi asprimea cu 
care cei ce se întorc din misiune sunt întrebaţi - asupra densității focului şi a 
poziţiei antiaerienei — de către cei care urmează să plece. Cuvântul „flak” se 
află pe toate buzele, clipă de clipă... 

Fumez ţigară după ţigară si beau ceai după ceai. De la agitata-mi aterizare 
din 24 martie am cam rămas cu durere de dinţi şi de maxilar. 

Am o explicaţie destul de aprinsă cu ofițerul terestru de legătură al Armatei 
a 2-a Canadiene — hotărât lucru, după întâmplarea de la 20 aprilie, nu-i prea 
mai am la stomac pe cei in kaki. Pare sa nici nu fie la curent cu operaţiile 
terestre. Sunt nevoit să mă duc eu însumi să scot benzile de la teleimprimator 
şi să stabilesc poziţia. 

În ce priveşte operaţiile terestre, situaţia mi se pare a fi destul de confuză 
datorită acelor străpungeri în săgeată a elementelor blindate spre Kiel, 
Elmshorn, la nord de Hamburg efectuate împotriva câtorva focare de 
rezistență puternice axate pe aerodromurile din Neumunster, Bad Segeberg şi 
a sateliților lor. 

Luftwaffe se mulţumeşte să acopere operaţiile de retragere a trupelor, 
precum şi evacuarea statelor majore cu ajutorul Junkers-elor 88, a Junkers- 
elor 52, a Heinkel-elor 111 şi mai ales a „Fiesler”-elor „Storch”, care, pentru a 
se putea strecura, se folosesc de pâcla ce se lasă dis-de-dimineata şi în amurg 
peste regiunea lacurilor Poner. 

Norii destul de joşi (plafon la mai putin de o mie metri), care acoperă de 
câteva zile baza peninsulei daneze, se dovedesc prea puţin favorabili 
patrulelor de interceptare. A.A. este atât de densă, încât de îndată ce unul din 
„taxi”-urile noastre iese la lumină, la altitudinea aceasta mică, este imediat 
luat în primire de piesele automate care acoperă, cu focul lor încrucişat, 
marile artere rutiere cuprinse între Eutin şi Kiel, dar mai ales autostrăzile ce 
leagă Neumunster de Rensburg şi Schleswig de Flensburg. 

Toate acestea nu au nicidecum darul să ne îmbărbăteze. 

Este 17:20. les, pentru a asista la aterizarea avioanelor din escadrilele 56 şi 
3 care se întorc din misiune. 

Aparatul sărmanului Brocklenhurst a fost grav lovit de antiaeriană, chiar 
deasupra autostrăzii din Flensburg. Nu a vrut să aterizeze cu roțile 
escamotate, astfel că a preferat să sară cu paraşuta. Se descurcă foarte bine, 
dar jeep-ul care aleargă în căutarea lui îl găseşte cu mare greutate. Purtat de 
vânt, derivase mult în pădurea Orel. 

Patrula lui Ken aduce cu sine minunatul scor de douazeci si trei camioane 
distruse şi şaizeci şi cinci avariate - un adevărat record — precum si două 
Junkers 52, doborâte de-a lungul coastei de către Longley. 

Foarte bine, o să am ce scrie în raport. Pe de altă parte Longley mă sâcâie. 
Devine din ce în ce mai imprudent şi fiindcă ştie că după ce îşi va încheia 
ultimul tur de operaţii va fi repatriat în Noua Zeelandă, profită de ultimele sale 
ore de zbor pentru a căpăta D.F.C.-ul. 

Trebuie să-l mai înfrânez putin. Oricum, are la activul lui şase nemți, aşa că 
o să-l propun. 

Toate avioanele s-au înapoiat, în afară de cel al lui Brocklenhurst. Din nou, 
şase sunt alimentate şi armate în doar zece minute. 

e 

În timp ce mă pregătesc să mă întorc la dispersal, nişte avioane Beaufighter 
torpiloare trec în razmot chiar pe deasupra noastră, într-un bubuit de tunet; 
se întorc din nord. 

Sunt cu duiumul, pe puţin puterea a trei escadre. Vin dintr-un atac naval 
masiv organizat împotriva faimosului convoi de la Kiel. 

Unul dintre ele, târând după sine trena lungă de fum negru lăsată de unul 
dintre motoarele în flăcări, încearcă să aterizeze la noi. Intră în vrie la cinci 
sute metri deasupra terenului de zbor şi se zdrobeşte într-o groaznică 
explozie, lângă piscină. 

Ambulanţa şi pompierii dau fuga într-acolo... 

— Dumnezeule, de ce s-or fi mai grăbind atât? şuieră Peter West. Mare 
lucru nu cred că a mai rămas din ei. 

Într-adevăr, peste zece minute ambulanta se înapoiază încet, aducând 
jalnicele rămăşiţe carbonizate ale observatorului şi ale pilotului. 

Se mai vorbeşte despre întâmplarea aceasta şi peste o oră, la popotă, în 
timpul cinei, când „Spy” mă cheamă: 

— Scrambler for you, Sir. 

Ce-or mai fi vrând de la mine la ora asta? 

Sar în jeep şi alerg la sala de informații. 

Scrambler-ul este un aparat de radio-telefonic cu unde ultra-scurte care 
leagă escadrele de Cartierul general şi care posedă ciudata proprietate de a 
bruia undele de la emițător şi de a le debruia în receptor. Orice mesaj 
interceptat pe drum de către inamic devine astfel o nemaipomenită limbă 
păsărească; este practic, rapid şi evită cifrarea. 

Din nou Broadhurst la aparat. 

Conversatia este scurtă: 

— Pierre, de câte avioane dispui? 

O privire fugară la tabloul disponibilitatilor. 

— De douăzeci şi cinci, Sir! 

— Bine.  Notează spre executare imediată: baza aeronavala din 
Grossembrode stop reper nr. 5422 E. 11:05 stop plus avioane mari 
transportoare in curs de incarcare la sol si acostate stop puternica acoperire 
probabila a vanatoarei adverse stop lansati toate efectivele disponibile asupra 
obiectivului desemnat stop mitralierea cat mai intensa stop modalitatile de 
executare la alegerea dumneavoastra stop preveniti Kenway-ul privind 
hotararile luate cu cel putin zece minute inainte stop voi incerca sa va dau 
Typhoon-uri A.A. stop nu va bizuiti prea mult pe ele stop succes stop. 

Îi mulțumesc. Pun receptorul în furcă, întărâtat si furios. Încântătoare 
treabă... Să ne mai trimită, după o asemenea zi, la opt seara şi mai cu seamă 
spre un obiectiv ca ăsta! 

— Planton! Stare de alarmă nr. 1 imediat! 

Plantonul da fuga, iar peste câteva secunde Fassberg-ul vuieşte de 
claxoane. 

Cercetez harta din perete. Până la Grossembrode sunt aproximativ 140 de 
kilometri în linie dreaptă, dar staţia meteo ne anunţă că micul golf din Lubeck 
şi regiunea Hamburg sunt complet inghitite de neguri. Norii — o formaţie de 
cumuluşi de furtună cu averse puternice — urcă până la şase mii de metri. 

Va trebui să facem un ocol pe la nord. 

Fâşâit de pneuri pe asfalt. Jeep-urile încep să sosească cu piloţi ingramaditi 
claie peste grămadă. Cina întreruptă, ziua copleşitor de obositoare nu au defel 
darul să le insufle bună dispoziţie. Câţiva dintre ei mai mestecă nişte 
sanvişuri făcute în grabă. 

Prezentă toată lumea? Bine. Le expun pe scurt situaţia. 

Nu avem destule avioane pentru a zbura în formație de escadră esalonata 
pe escadrile. Prin urmare vom zbura în două formaţii de trei patrule a patru 
aparate eşalonate pe dreapta. Voi conduce prima formaţie de Tempest, iar Mac 
Donald de la escadrila 486-a o va conduce pe a doua. Sper să pot ţine, astfel, 
cele douăzeci şi patru de aparate în mână. 

Nu pot da imediat şi detaliile privind executarea: o voi face pe loc, împărțind 
ordinele necesare primite prin radio. Totul va fi mai degrabă o chestiune de 
oportunități decât un plan dinainte stabilit. De altfel nici nu posed datele 
necesare, nici timpul suficient pentru a elabora o metodă de atac... 

— ... Potriviti-va ceasurile. Este ora 20:07. Pornirea motoarelor la 20:15. Voi 
decola ca număr 1. Voi executa un larg tur de pistă, pentru a permite celor 24 
de aparate să treacă în formație aşa cum se cuvine, iar la 20:25 direcţia spre 
obiectiv... Nicio întrebare?... Hai, mai repede! 

Îmi iau drept coechipieri, pentru patrula mea de patru, pe F. Lt. Bone, pe 
F.O. Dug Worley şi pe tânărul sergent Crow, pentru care aceasta va fi cea de a 
treia misiune de luptă. Nu-i prea grozavă treaba, în ansamblu, dar nu am ce 
face şi nu aş avea obrazul să cer unor piloţi, care au mai executat trei misiuni 

in timpul zilei si sunt rupti de oboseala, sa mai treaca si la a patra, neindoios 
crancena. 

20:15. 

„Grand Charles”, avionul meu, este pregătit. Motorul a şi început să duduie, 
iar Gray, lungit pe aripă, îmi face obişnuitul semn cu degetul înălțat în sus, 
precum că totul e în regulă. 

Întinsa platformă cimentată de la Fassberg, împrejmuită de marile hangare 
întunecate, e în fierbere. 

In timp ce-mi leg chingile, mai arunc o privire. Motoarele uruie, cartusele 
demaroarelor pacane, mecanicii aleargă în toate părțile ducând cu ei parasute 
ori hărți uitate în ultima clipă. Piloții se catara in „taxi”-uri, stângaci în vestele 
lor de salvare si între chingile de parasuta. 

20:16. Scoateti calele!... 

La 20:25, in timp ce soarele coboara tot mai mult la orizont, in timp ce mase 
uriase de nori se rostogolesc spre est, iau cap compas spre nord si urc incet. 

In seara aceasta formatia este dezastruoasa. Nu-i prea usor sa alcatuiesti o 
echipa omogena din elemente provenind de la trei unitati diferite. 

— Come on Filmstar, pull your bleeding fingers out!! 

Patrula albastra, care ar trebui sa fie la stanga, se plimba la 500 metri mai 
jos, pe dreapta mea. Patrulele galbene 2, 3 si 4 se taraie la mai mult de un 
kilometru in spatele nostru. 

Nervos si plin de artag ii rechem la ordine prin radio, fara prea multe 
menajamente. 

Ocolim Hamburg-ul, spre a evita norul de fum murdar, rol al incendiilor din 
oras ce se inalta cat vezi cu ochii. 

In sfârşit formaţia mea se hotărăşte să se regrupeze... 

La Neumunster, pe care îl survolăm la trei mii metri, o baterie de 88 mm 
trage în noi (foarte prost de altfel), aşa că o luăm la dreapta, cu cap la compas 
de 052°. 

Vremea se strică şi sunt silit să execut largi zigzaguri, pentru a evita 
aglomerările de nori cumulus care urcă în înaltul cerului asemenea unor turle 
albe. 

— Hullo Kenway. Any gen?? 

— Hullo Filmstar Leader, Kenway answering, nothing at all!s 

Kenway-ul nu are nimic să-mi comunice, nici măcar contraordinul la care 
în taină speram. 

Ne aflăm la abia treizeci kilometri de obiectiv, când deodată un zid 
impenetrabil de nori ne taie calea. 


1 Haide, Filmstar, treziti-va! 
2 Alo, Kenway, ce mai e nou? 
3 Nimic! 

Intru in picaj, urmat de formatia mea, spre a incerca o trecere pe dedesubt, 
dar dam peste o ploaie deasa si o vizibilitate nula. Comand rapid un 180° in 
urcus, apoi un al doilea 180°, pentru a reveni la capul compas initial. 

Ce-i de facut? Un singur avion sau cel mult o pereche ar putea să încerce sa 
treaca cu sorti de izbanda; dar pentru o formatie compacta de douazeci si 
patru de aparate, treaba se dovedeste nu numai delicata, ci si plina de 
riscuri... 

În cuvinte ocolite, explic Kenway-ului situaţia: 

— Hullo Kenway, Filmstar here, the weather, stinks!! 

Raspunsul este categoric, iar tonul imperativ: 

— Filmstar Leader, force on regardless!? 

Bine! Sa mergem totusi inainte. 

— Cloud formation. Go! 

Îmi impart dispozitivul în patrule care se si randuieste în formatie strânsă. 
Vom încerca astfel să strapungem norii pe o direcţie data şi ne vom regăsi — 
nu prea dispersati, sper — de cealaltă parte a norilor. 

Ne afundăm în furtună şi ne pierdem unul altuia urma. 

Drace, suntem cam zguduiti! Ma concentrez cu seriozitate asupra 
instrumentelor de bord, aruncând din timp în timp câte o privire spre 
coechipierii mei care se tin laolaltă şi nu braveaza... 

Din fericire stratul nu este prea gros. Peste câteva minute tasnim deasupra 
strâmtorii Fenmharn, în apropiere de Helligshaven. 

Cerul este limpede. În fata noastră, nicio umbră până în dunga zării. 

Carlinga mea, până atunci foarte aburită, se luminează şi mă pregătesc să 
stabilesc punctul în care ne aflăm... 


— Look out Filmstar Leader! 

— Atenţie. 

Într-o frântură de secundă văzduhul s-a umplut de volbura unor avioane 
învârtejite... De neuitat spectacol! 

Jos, în dreapta, marele aerodrom din Grossembrode, cu bazinul său pentru 
hidroavioane şi cu pistele colcăind de aparate multimotoare, iar mai departe 
marea calmă cu câteva nave în acostare... 

În spatele nostru, un perete compact de nori din care tasnesc în dezordine, 
la înălțimi diferite, patrulele mele de Tempest-uri. 

De jur împrejurul nostru, dispozitive masive din câte treizeci ori patruzeci 
de avioane duşmane. Un grup, la cinci sute metri altitudine. Un altul la o mie 
metri. Un al treilea la o mie cinci sute, iar alte două la nivelul nostru, adică la 


1 Alo, Kenway! Aici Filmstar. Timpul este infect. 
2 Oricum, Filmstar, nu abandonaţi! 

3 Formaţia în funcţie de nori, înainte! 

4 Atenţie, conducător Filmstar! 

aproape trei mii metri. Deasupra noastra, se mai afla probabil unul, poate 
doua... 

Si nu dispun decat de 24 Tempest-uri! 

Hotarasc pe loc. Patrulele Filmstar galben şi albastru vor ataca pe vânătorii 
germani aflați deasupra noastră, iar patrulele roz, neagră şi albă, conduse de 
Mac Donald, se vor angaja în luptă cu Focke Wulf-urile de dedesubt... Între 
timp voi încerca să mă strecor cu patrula mea roşie până la aerodrom şi să-l 
mitraliez. 

— Hullo Filmstar, Yellow and blue climb and attack fighters above. Pink, 
black and white engage Huns below. Filmstar red diving for staffe... Gol...! 

Urmat îndeaproape de cei trei coechipieri, larghez rezervoarele suplimentare 
şi pic pe verticală, trecând ca un vârtej cu mai mult de nouă sute kilometri pe 
oră printr-o formație de Focke Wulf-uri care se raspandeste în văzduh precum 
un stol de rândunele... 

Redresez încet, reducând uşor gazele şi urmez o traiectorie care mă aduce 
în razmot asupra aerodromului, de la sud-vest la nord-est. 

Ne întâmpină o A.A. dezlantuita. 

Ajung la marginea bazinului la douăzeci metri înălțime, în timp ce 
vitezometrul indică peste opt sute km pe oră; deschid imediat focul. 

Suprafaţa mătăsoasă a radei este intesata de hidroavioane Dornier 24 şi 18 
gata pregătite. Trei linii albe de spumă dezvăluie siajul a trei aparate inamice 
care abia au decolat. Pe leagăne cu roti, un rând de Bléhm şi Voss-uri se află 
aliniate pe rampele de lansare. 

Îmi concentrez focul asupra unuia dintre B şi V 138. Parâmele cărucioarelor 
se rup, iar eu trec pe deasupra uriaşei mase fumegânde care se clatină pe 
planul înclinat, cade în mare şi începe să se scufunde. 

Antiaeriana îşi inteteste tirul. 

Un fulger în dreapta mea — descumpănit un Tempest se prăbuşeşte în mare 
stârnind o jerbă de spumă. 

Cerule! Navele ancorate în larg sunt armate, iar una dintre ele este un 
torpilor de mare tonaj, care îşi dezlantuie toate gurile de foc. 

Instinctiv, îmi trag capul între umeri, şi, tot în razmot, o iau putin spre 
stânga, atât de repede încât nu pot trage in Dornier-e; după aceea execut o 
manevră rapidă la dreapta, în spatele unui enorm Junkers 252, care tocmai 
decolase şi care îmi creşte, în chip alarmant, în colimator. Îl blagoslovesc cu o 
rafală lungă şi continuă până când ciocnirea pare iminentă: părăsesc la timp 
locul şi, întorcându-mă, îl văd pe JU 252 - cu două motoare în flăcări, cu 
ampenajul hărtănit de proiectilele mele - cum saltă deasupra mării şi 
explodează. 


1 Alo, Filmstar, galben și albastru urcă și atacă ornatorii de deasupra. Roz, negru și alb atacă pe nemţii de dedesubt. Filmstar roșu picheaza 
pentru atac la sol... Executarea! 

Luat de viteză, am şi ajuns departe — chiar deasupra torpilorului care 
scuipă din toată antiaeriana lui. Trec la zece metri de etrava lui subțire, la 
rasul apei ce fierbe din miile de gheizere stârnite de A.A. Întrezăresc siluete 
albe miscandu-se pe punte, şi limbile de foc ale tunurilor sale tasnind parca 
din întreaga-i suprastructură camuflată. 

Proiectilele trasoare ricoşează pe fața apei şi explodează jur împrejur, pe o 
rază de cinci sute metri. Şrapnelele cosesc un cârd mare de pescăruşi care 
cad în toate părțile, innebuniti şi insangerati. 

Uf, în sfârşit, am ieşit din bătaia antiaerienei. 

e 

Sunt lac de sudoare şi îmi simt gâtlejul atât de contractat, încât nu pot 
scoate nici măcar o vorbă la radio. Şi pentru că, fără să-mi dau seama, mi-am 
ținut probabil respirația în timpul atacului, inima îmi bate nebuneşte, de 
parcă ar avea să o ia din loc. 

Iau din nou înălțime, executând un viraj larg spre stânga. 

Să stabilim poziţia. Situaţia pare supărătoare. Deasupra aerodromului s-a 
încins o luptă sângeroasă. Trei avioane coboară în flăcări — prietene ori nu — 
nu pot desluşi de aici, sunt prea departe. Un altul, făcut pulbere, îşi presară 
sfărâmăturile incandescente în văzduh, iar un al cincilea cade în vrilă, 
torcând o esarfa albă de vapori. 

Altele ard, zdrobite la sol. 

Radioul nu transmite decât un neînțeles vălmăşag de apeluri, de înjurături, 
de strigăte turbate ce se împletesc cu vibraţiile tunurilor în acţiune. 

Nu departe de torpilor, în inima unei pete de spumă, flăcările mistuie 
rămăşiţele unui avion, iar din suprafața pe care pluteşte benzina se înalță 
rotocoale greoaie de fum negru punctat cu fulgere. 

e 

Ce s-o fi ales din cei trei coechipieri ai mei? În văzduh, nici urmă. La 
începutul atacului am văzut un Tempest percutând la dreapta mea, cel al lui 
Bone pesemne. Avionul doborât de una dintre navele germane este cel al lui 
Crow, sunt sigur. În ce-l priveşte pe Worley, este de nevăzut. 

Cuget câteva clipe. Să intru oare în lupta cu vânătorii germani, luptă care 
face ravagii deasupra Hellingshaven-ului, sau să încerc o a doua mitraliere, 
sporind astfel panica ce trebuie să domnească acum pe baza germană?... 

Mă opresc, oarecum în silă, la soluţia a doua. Cobor iarăşi la nivelul mării şi 
încep să ocolesc în mare viteză insula Fehnmarn. 

Deodată, mă trezesc nas în nas cu trei hidroavioane Dornier DO 24, pe 
semne cele trei care decolaseră din Grossembrode cu câteva secunde înaintea 
atacului nostru, şi ale căror siaje le reperasem. 

Aceste DO 24 sunt hidroavioane mari, cu trei motoare, de aproximativ 19 
tone, cu viteză destul de mică, deşi bine înarmate din punct de vedere 
defensiv. 

Revenit din uluire, execut o rasturnare, larga, care ma mentine in afara 
focului lor încrucişat, deschid complet gazele şi mă apropii din nou, in zigzag, 
făcând fotografii. Apoi, calm, tinandu-ma tot în afara bataii mitralierelor lor, il 
ajustez pe primul. 

După două salve, unul din motoarele lui ia foc, iar celălalt tuşeşte; încearcă 
o aterizare forțată, dar fiindcă în partea aceasta a promontoriului marea e 
furioasă, capotează zdravăn şi cu zgomot. 

Mă îndrept imediat spre ceilalți doi care încearcă să se strecoare la rasul 
apei. Lungi dare negre li se preling din motoarele stoarse de vlagă. 

Ti se face chiar milă. Cu cei patru sute kilometri pe care îi am ca viteză 
limită şi cu cele patru guri de tun, treaba se transformă în tradiționalul joc 
de-a lovi ţinta cu bilele. 

Il aleg pe cel din stânga care, mult prea încărcat, se cam târâie după 
celălalt. Dar de data aceasta animalul execută în ultima clipă un viraj iscusit. 
Antrenat de viteză mă văd silit să virez, ca un imbecil, chiar pe sub focul 
mitraliorului din spate care mă nimereşte cu trei proiectile. Slavă cerului, 
sunt doar puscoace de 7,7 mm. 

Un glisaj mă readuce in poziție de tragere şi, la mai putin de o sută metri, 
proiectilele mele îi sfârtecă fuzelajul. Rezervoarele de sub aripi iau foc. 
Mitraliorul din coadă nu mai trage. 

În doar câteva secunde aparatul este imbratisat de flăcări. Pilotul încearcă 
să ia înălțime, pentru a îngădui echipajului său să sară, dar este prea jos. 
Totuşi, trei oameni o fac; o singură paraşută se deschide, dar se închide pe 
loc, înghițită de un val. 

Marele trimotor nu mai este decât un bulgăre de foc ce se rostogoleşte la 
câțiva metri deasupra coamei valurilor, înfăşurat în vălul dens al unui fum 
negru. După câteva secunde explodează. 

Il caut pe al treilea, topit, ca prin minune, în peisaj, pitit undeva în spatele 
vreuneia dintre insulitele strâmtorii. 

Povestea asta m-a făcut să înconjor complet Fehnmarn-ul, astfel că urc la 
trei mii metri. lată şi aerodromul Grossembrode în spatele muntelui... 

Îmi înghit saliva, strâng cu un gest mecanic chingile centurii de siguranţă şi 
din nou mă las în picaj asupra aerodromului, pentru încă o mitraliere. 

De data asta îi iau prin surprindere. Antiaeriana este ocupată în altă parte, 
iar artileristii trag oarecum la întâmplare spre direcția în care are loc 
încăierarea dintre nemți şi Tempest-uri... 

Trec ca vântul printre două hangare şi țâşnesc, cu motorul în plin, chiar 
deasupra terenului de zbor. Atâtea avioane îngrămădite unele în altele văd 
acolo, încât nu ştiu pe care să le aleg. 

În colimator îmi răsare direct un şir de uriaşe Arado 232 de transport. Am 
timpul să observ - înainte ca snopul meu de proiectile să explodeze asupra 
primelor două - ciudatul fuzelaj cu structuri verticale şi cu două etaje, cele 

douazeci si patru de roti ale trenului de aterizare care suporta gigantica 
maşinărie. 

Un proiectil de A.A. explodează la câţiva metri de avionul meu şi îl zguduie 
puternic. leşit din bătaia antiaerienei degajez spirală ascendentă şi mă 
regăsesc în toiul încăierării, care începe, de altfel, să slăbească. 

e 

Încerc să-mi regrupez avioanele, dar în dezordinea asta e cam greu. 

Primul lucru ce mi se înfăţişează ochilor este un Tempest intrat în picaj, 
rotindu-şi eleroanele, din ce în ce mai repede: apoi amândouă aripile i se 
desprind. Trec câteva secunde, dupa care o flacără clară izbucneste între 
două garduri vii... nicio paraşută... 

Două Focke Wulf-uri încearcă să mă îmbarce într-o urmărire apropiată, dar 
mă descotorosesc repede degajând sub ei. 

Tempest-ul JF-H — pilotat de Bay australianul — se află la ananghie; motorul 
îi scoate fum. Totuşi s-a încăierat cu un Messerschmitt care se apără cu multă 
dibăcie, reducându-şi gradat viteza, şi care începe să aibă avantaj serios 
asupra Tempest-ului. 

Schimb direcția spre 109 şi îl angajez prin surprindere, lovindu-l cu cel 
putin două proiectile la incastrarea aripii in fuzelaj. 

Luat pe nevestite, pilotul lui Me 109 îşi răstoarnă instinctiv virajul, iar Bay, 
aflat acum în poziţie de tragere, îl tinteste şi el din nou. 

Înnebunit, neamtul se răstoarnă iarăşi; trag — el degajează încă o dată — 
trage Bay... o clipă de şovăială apoi una din aripile însemnate cu marea cruce 
neagră se îndoaie cuprinsă de flăcări. 

Neamtul sare imediat, dar paraşuta i se preschimbă într-o torta. 

În sfârşit, Tempest-urile mele încep să se regrupeze, două câte două şi să 
iasă, prudent, din încăierare. Germanii lasă totul baltă şi încetul cu încetul o 
iau pe drumul de întoarcere. Ei vin în picaj spre Grossembrode, de unde se 
înalță o coloană de fum - probabil cele două Arado mistuite de flăcări... 

Un Focke Wulf târâie-brâu s-a rătăcit printre noi şi îşi leagănă disperat 
aripile. Urmat de Bay îl şi interceptez. O rafală lungă - apoi dintr-odată 
culasele mele clampane, armând în gol — s-au terminat munitiile... 

Totuşi Focke Wulf-ul încetineşte şi începe să fumege; înseamnă că l-am 
lovit. Bay trage la rândul lui, de foarte aproape, şi îl pulverizează. Avionul 
explodează ca o rodie coaptă... 

De data aceasta paraşuta s-a deschis... 

e 

Acum, soarele luneca indaratul insulelor daneze; patrula mi se realcatuieste 
într-un crepuscul luminos. 

Îmi număr avioanele: două, patru, opt, zece, unsprezece — şi alte două mai 
jos, care vin greu, probabil lovite. 

În noaptea ce începe să topeasca liniile peisajului, ne întoarcem la Fassberg, 
cu luminile de poziție aprinse. 

Aerul caldut şi calm al înserării mângâie încetişor aripile dragului meu 
„Grand Charles”. 

e 

În timp ce ne apropiem de Fassberg, cu roţile şi flapsurile scoase, mă 
gândesc la mutra cu care ofițerul mecanic Mitchell o să ne întâmpine. Din 
douăzeci şi patru de avioane îi aduc înapoi treisprezece. 


o Se Ligh cortina 


Apoi a venit armistițiul, ca o cortină care se lasă. 

Opt zile de neînțeles - un nedescris valmasag de bucurii şi regrete. 
Manifestări zgomotoase întretăiate de intermitente clipe de calm şi mai ales 
liniştea aceea neobişnuită, grea, covârşind aerodromul, avioanele acoperite cu 
prelate, escadrile fără viata şi pistele pustii... 

Destinderea nervilor incordati s-a dovedit îngrozitoare, dureroasă ca o 
naştere. 

Iti venea să urli. 

e 

Seara aceea a fost la popotă, ca o veghe funerară neobişnuită. Piloții se 
trântiseră pe scaune — niciun cuvânt, niciun cântec. 

Către ora 11 seara Bay a deschis radio-ul. B.B.C-ul transmitea un reportaj 
despre străzile Londrei şi ale Parisului pe care mulțimea zgomotoasă dădea 
frâu liber bucuriei sale... Ochii tuturor s-au întors spre aparat, dar în ochii 
aceştia puteai citi un fel de ură. 

Totul era atât de limpede şi de nou pentru mine încât, surprins, l-am 
întrebat pe Ken din priviri. Am auzit în clipa aceea un zgomot şi o cascadă de 
pahare sparte. Cineva aruncase, cu toată puterea, o sticlă spre vuietul din 
aparat, spre oamenii aceia care veneau să ne impună, fără ruşine, 
manifestările lor de uşurare, de eliberare. 

Piloții mei s-au ridicat unul câte unul; în sala tăcută nu au mai rămas decât 
Ken şi indiferentul barman. 

Din aparatul de radio sfaramat mai răzbătea un tarait jalnic. 

Din nou mi-am ridicat privirile spre Ken. Nu aveam nevoie de cuvinte, ne 
intelegeam. S-a scurs o jumătate de ora, poate o ora. Şi jur că atunci i-am 
simțit dintr-o data acolo pe toţi, înconjurându-ne din umbră, în fumul acela 
de țigări, asemenea unor băiețandri pedepsiţi pe nedrept şi care se simt trişti. 

— Mackenzie... Jimmy Kelly... Mouse Manson... micutul Kid... Bone... 
Sheperd... Brooker... Gordon... precum si uniforme intunecate, cu trese de 
aur şters... Mouchotte... Mezillis... Béraud... Pierrot Degail — i-am simţit pe 
toți. Pe toți cei care plecaseră într-o buna dimineaţă cu Spitfire-le si Tempest- 
urile lor şi care nu se mai întorseseră. 

— Well, Pierre, that’s the end of it. They won't need us any more...! 

Ne-am dus la culcare şi am închis încet uşa spre a nu-l trezi pe barman 
care dormea pe taburetul său, dar şi pentru a nu-i stânjeni pe „ceilalți”. 

e 

Era mult prea adevărat: nu mai aveau nevoie de noi şi ne-au dat repede a 
înțelege lucrul acesta. Suspendări de permisii, călătorii cu avionul rezervate 
numai ofițerilor superiori, jigniri multe, fara de voie poate, dar care dureau. 
Am primit de la ministrul aerului o notă consemnată de un general F.F.I., prin 
care eram anunțat că, mulțumită unui mare favor şi în mod exceptional, eram 
numit locotenent de rezervă. 

La 12 mai a avut loc marea paradă aeriană de la Bremerhaven si atunci a 
avut loc tragedia. Cumplita învălmăşire a patru avioane din secția mea, 
intamplata la mai putin de 300 în altitudine. Paraşuta deschizandu-mi-se la 
rasul solului si cele patru bubuituri iscate de avioanele care se zdrobeau. Ma 
vad si astazi alergand, ca un nebun intr-un vis, spre cele patru coloane de 
fum negru, naucit de neasteptata catastrofa. Am vazut la picioarele mele 
trupul lui Roberson, dezarticulat, în cămaşa kaki, afundat în pământ cu 
parasuta care nu se deschisese. Si pe cel al lui Peter, mistuindu-se intr-o 
baltoaca de benzină, iar la douăzeci de metri mai departe, avionul lui Colson, 
masa informa intr-un crater innegrit; undeva, pe sub toata fieraria, un ghem 
de carne si oase carbonizate. 

Sus, cele treizeci de avioane ale escadrilei razletite pe cer, trecand unul cate 
unul, descumpanite, leganandu-si aripile, cautand sa vada si sa inteleaga. 

e 

Escadra a plecat la Copenhaga. La Kastrup, vreme de câteva zile, ne-am 
prins în vâltoarea îmbătătoare a eliberării. Dar teama a pus iarăşi stăpânire 
pe mine - zăludă teamă pentru avionul meu, însoțită de viziunea de la 
Bremerhaven care-mi juca neîncetat pe dinaintea ochilor... Teama aceea care 
falsifică şi anihilează reflexele. 

A sosit ziua de 1 iulie. Dacă aş fi ştiut citi în semne, n-ar fi trebuit să zbor 
împotriva propriului meu instinct. „Grand Charles” avea o scurgere de ulei, 
aceeaşi ca la 12 mai. Îndărătnic, am împrumutat, din respect uman, noul 
avion al lui Bruce. 

Avioanele mele au defilat impecabil chiar pe deasupra mulțimii si a 
fanioanelor roşii cu cruce albă care împodobeau oraşul. Tocmai când soarta 
cea rea, de care mă temeam în chip nelămurit, părea alungată, am făcut 
această prostească greşeală de judecată. Apoi toate s-au încâlcit: trenul de 

aterizare care nu cobora decat pe jumatate, motorul care nu raspundea 
apelului meu disperat. Cu o viteza de 300 kilometri pe ora, Tempest-ul meu a 
intrat în remorca postului de control şi s-a dezintegrat pe o distanță de o 
jumătate de kilometru, semănând sfărâmături de aripă, de motor şi ampenaje. 
Ambulanţa m-a cules teafăr, dar îndobitocit şi am înţeles că era ultimul 
efort, ultimul miracol şi ultimul avertisment al Destinului care se săturase. 


27 august 1945 


Am făcut cerere de demobilizare imediată; mi-a fost primită. 

În dimineaţa aceea mi-am luat rămas bun de la Broadhurst şi de la R.A.F. 
Mackie, neozeelandezul, avea să preia comanda escadrei 122 în locul meu. 

Pentru a mă duce la Cartierul general de la Schleswig am vrut să-l iau pe 
„Grand Charles”. La întoarcere am urcat cu el foarte sus, în cerul văratec şi 
fără nori, căci doar acolo îi puteam spune adio. 

Împreună am tasnit pentru ultima oară spre înalturi, de-a dreptul către 
soare. Am făcut un luping, poate două, câteva tonouri lente, executate cu 
măiestrie, cu patimă... voiam să iau cu mine, în degete, vibrația aripilor sale 
supuse şi suple. 

Când am simţit asfaltul pistei mângâindu-i roțile şi când cu un puternic 
gest al mâinii am aşezat avionul pe pământ, ca o floare ruptă, am plâns, în 
carlinga strâmtă, aşa cum nicicând nu voi mai plânge în viata. 

Ca totdeauna am stins cu grijă motorul, i-am întrerupt unul câte unul 
contactele, i-am stins semnalele, mi-am scos chingile, firele şi tuburile care 
mă legau de el ca un copil de mama sa. lar când piloţii şi mecanicii mei, care 
mă aşteptau, mi-au văzut capul plecat şi umerii zguduiti de planset, au 
înțeles şi s-au îndreptat tacuti spre dispersal. 

e 

Ma aflu lângă pilotul care conduce avionul Mitchell spre a mă lăsa la Paris. 

În timp ce rulează pentru a intra pe pistă, el înaintează de-a lungul 
avioanelor escadrilei - Tempest-urile mele — impecabil aliniate aripă la aripă, 
ca pentru o trecere în revistă. Lângă ele, piloţii şi mecanicii îşi flutură braţele. 
Putin mai la o parte, bătrânul „Grand Charles” — JF-E, cu butucul elicei roşu, 
cu crucile negre ale victoriilor noastre însemnate sub carlingă, trupeş, 
voluntar, puternic cu elicea sa mare alcătuită din patru pale, acum neclintită, 
pe care nu o voi mai pune niciodată în mişcare. 

Este o filă care se întoarce, nespus de dureroasă. Purtat în urletul strident 
al motoarelor sale americane, Mitchell-ul accelerează şi decolează. Îmi strivesc 
obrazul de geam, pentru a mai zări o dată, în spatele profundorului, 
aerodromul din Lubeck, cruciulitele strălucitoare insiruite, pe iarbă, 
micsorandu-se şi mistuindu-se în pâcla serii. 

PIERRE CLOSTERMANN MARELE CIRC 


Stânjenit, pilotul întoarce capul. 

S-a sfârşit. Nu-mi voi mai vedea Tempest-urile aliniate în spatele dragului 
meu „Grand Charles”, anume pregătite de plecare, stângace pe labele lor mari, 
deschizându-se larg, în curentul elicelor, gura radiatoarelor... Alături de ele 
chipurile încrezătoare ale piloților aplecati în afara carlingilor, asteptand 
semnalul meu... 


Marele Circ a plecat. 

Publicul s-a arătat mulţumit. Programul s-a dovedit destul de încărcat, 
actorii nu prea proşti, iar leii l-au înghiţit pe îmblânzitor. 

În familii se va mai vorbi despre el, câteva zile încă. Şi chiar când totul va fi 
dat uitării — fanfara, focurile de artificii şi uniformele chipese - vor dăinui un 
timp, în piaţa satului, cercul de rumegus al pistei şi găurile unde au fost 
infipti tarusii. 

Ploaia si uitarea le vor sterge iute urmele. 


e 
Din, fericire, supraviețuitorii Marelui Circ, camarazii mei, „n-au înţeles”. Nici 
eu. Aceasta va fi singura noastră răsplată. 


„Suntem obiecte ale incoerentet generale... Părticele dintr-o foarte mare 
construcție, pentru care îti trebuie mai mult timp, mai multă linişte şi mai multă 
distanță, spre a-i descoperi alcătuirea.” 


A. de SAINT-EXUPERY 
(„Pilot de război”) 

Episodul VII 


XII. Deviatia 


Din albia secată a Senei, Vincent Alvers privea absent către imensa 
ruginitură care fusese cândva maretul turn Eiffel. Decapitat şi sprijinindu- 
se strâmb, doar pe trei picioare, colosul de metal se arăta amenintator, 
împungând spre cer cu barele sale contorsionate şi mâncate de rugină. 
Pământul crăpat era acoperit de un strat de praf, pe care curenții violenti de 
aer îl purtau în vârtejuri vijelioase, sus, tot mai sus... Nici vegetaţie, nici 
nori, nici umiditate. Un soare arzător pârjolea pământul, cu razele sale 
neimblanzite, căci nu mai exista strat de ozon. 

Bătrânul nu simțea nici disconfortul termic, nici vântul uscat ce 
biciuia cu grauntii de nisip şi praf care ar fi putut sfredeli carnea de pe os, 
nici radiațiile ucigaşe şi nici atmosfera toxică plină de amoniac. Tacticos, 
lua notițe într-un caiet personal, cu instrumentul său de scris foarte 
elegant. Purta sacoul obişnuit şi ochelari. Nici părul, nici hainele nu-i 
fluturau în vânt, iar respirația regulată sfida toxicitatea aerului... căci 
interfața era configurată să replice doar vizual şi auditiv. 

Construise singur aceasta lume, pe un server separat de cel al 
viitorului „oficial”, server la care doar Maestri Arhitecti aveau acces si de a 
cărei existență numai ei ştiau. Îl numise: „Deviaţia” şi reprezenta un proiect 
personal încă în stadiu incipient. Alvers se străduia să conceapă un viitor 
apocaliptic, sterp, lipsit de forme de viata, în care domnea devastarea. Nu 
avea încă un plan concret pentru destinația acestei munci, dar se gândea că 
ar putea deveni foarte utilă cândva. Un asemenea scenariu, strecurat cu 
măiestrie în pâlnia viitorului, legat într-un mod ingenios de cine ştie ce 
decizie politică catastrofală a guvernului omenirii... Şi părerile s-ar fi putut 
schimba peste noapte. De-asta era pâlnia viitorului atât de largă, să poate 
conține scenarii. Deocamdată Agenţia se mărginise la unul singur, cel pe 
care-l numeau generic „Curba Optimului Viitor”, însă se puteau gândi la o 
lărgire a viziunilor. Deja se auziseră voci în consiliu care militau pentru 
introducerea conceptului de multi-viitor. În ce mod putea Agenţia să 
introducă pentru publicul larg şi, mai ales, pentru conducerea politică a 
planetei un viitor alternativ sau mai multe şi ce explicaţie la limita ştiinţei 
ar fi putut găsi pentru existența simultană a acestora, încă nu îşi pusese 
nimeni problema. Sau poate vor lăsa un singur viitor cercetabil la un 
moment dat, ca acum, dar îl vor schimba drastic de la o zi la alta, în funcție 
de modul în care Guvernul Mondial îşi făcea treaba. Nu abordaseră încă 
muncitoreşte aceste probleme în consiliu, dar vor chibzui la ele. Toate la 
timpul lor. Deocamdată viitorul apocaliptic trebuia modelat în întreaga sa 
hidoşenie. Va fi fost primul pas. Ceilalţi vor urma... 

— Aha, iată-te, Therion! Te-am căutat de am căpiat! 

Vocea era cea a lui Frank Benoit şi venea de foarte aproape. Vincent 
zâmbi şi-i răspunse peste umăr. 

— Da, iată-mă! Cât e ceasul? 

— A naibii treabă ai făcut, spuse Frank ignorându-i întrebarea, cu 
ochii rătăcind prin devastarea dimprejur. Turnul ăla e de mare efect, îmi 
ridică părul în cap! Să ştii că te pricepi de minune la dezastre! Eşti un 
talent natural! 

— Mulţumesc! 

— Când o fi, am să te susţin, chiar dacă ne va costa o avere! Ideea e 
genială, iar aşa o treabă nu trebuie lăsată nefructificată. Va fi implementat, 
sau capul meu jos! Pfoai ce turbion! 

Vincent acceptă complimentul cu o uşoară plecăciune din cap, apoi 
spuse: 

— Nu cred totuşi că mă căutai doar pentru a mă complimenta, deşi ar 
fi fost foarte frumos din partea dumitale! 

— Mda, din păcate nu... Voiam să-ţi spun că ai avut dreptate! 

— Normal că am avut! Totdeauna am! Dar în legătură cu ce, în 
particular? 

— În legătură cu Ericsson. Mă tem că l-am pierdut! 

Sondele nu au ajuns nicăieri. Sondele nu au plecat niciodată. In cojile 
de sferă-pulsari ale lui Fritz Morell, materialele dense, aduse la punctul 
colapsului, și-au dezintegrat atomii în pastă neutronică, materia și anti- 
materia intretaindu-si existentele. Experimentul a mers ca la carte, forțele 
fundamentale şi energia neagră au galopat pe indicatoare ca scoase din 
minţi. Însă sondele nu au plecat nicăieri, nici un atom neevadând din 
timpul prezent. Bucati de metal contorsionat, topit şi recristalizat haotic, au 
ieşit la lumină în locurile unde sondele fuseseră plasate, în ciuda eforturilor 
tehnicienilor de a menţine condiţiile de presiune şi temperatură în limite 
normale în centrul sferelor peliculare. Zeci de încercări, acelaşi rezultat. Nici 
o sondă nu dispărea, toate erau făcute pastă. 

Apoi s-a întâmplat dezastrul. După cine ştie câte reeditări, materialele 
suprasolicitate ale unui cuptor au cedat, iar pelicula sferei-pulsar, aflată la 
temperaturi şi presiuni ridicole a inundat compartimentul interior, 
evaporând instantaneu sonda şi făcând întregul cuptor să explodeze violent. 
Fritz Morell a plătit atunci cu viața. Herman Agent a scăpat nevătămat, căci 
se aflase în altă clădire. 

Această tragică întâmplare l-a determinat să-şi reanalizeze teoria şi 
curând a realizat că ea se baza pe principii greşite. Întreg ansamblul de 
concepte si ecuații asupra călătoriei în timp fusese fundamentat pe o 
premiză falsă... lar Morell murise pentru asta! Murise degeaba... doar 
pentru că-l crezuse. Multe zile Agent fusese adâncit în sentimentul 
vinovatiei pentru moartea prietenului său, însă nu spusese nimănui o 
vorbă. Apoi, când durerea se mai risipise şi judecata îşi recăpătase 
ascutimea, în mintea lui Agent se născuse întrebarea: „Cum de un fizician 
strălucit ca Morell a acceptat postulatele mele?” Iar Morell nu fusese 
singurul. Curând, Agent se incredintase că toată floarea academiei 
mondiale îi accepta ca perfect „plauzibile” tezele, în vreme ce, despre 
experimentul lor nu se cunoştea mai nimic, în afară, bineînţeles, de faptul 
că una dintre instalaţii functionase defectuos, din care cauză un geniu 
fusese răpit omenirii. Cu mare uimire realizase Agent ca Academia 
Mondială nu-i retrăsese sprijinul în urma acestui incident, dimpotrivă, din 
toate părțile soseau scrisori de încurajare şi oferte de fonduri pentru 
continuarea experimentelor - cu măsuri suplimentare de siguranţă, 
bineînțeles. Şi astfel, în mintea sa a incoltit ideea ce stătea la baza Agenţiei. 
Adevărul despre eşecul lamentabil al experimentelor sale îl cunoşteau, în 
afară de defunctul Morell, care-l luase cu el în mormânt, doar el însuşi şi 
cei câțiva asistenţi ai săi... primii Maeştri Arhitecti. Ideea călătoriei in timp 
căpătase o nouă dimensiune, o nouă menire. Omenirea dorea să creadă în 
ea cu atâta ardoare încât era dispusă să nu observe erorile. 

Sus in vazduh, Enola-Gay, surprins in fuga sa disperata, inghetase 
odata cu Little Boy care atarna ca de un fir nevazut in picajul iadului, cu 
unduirile raului Kyobashi-gawa si cu intreaga fire. 

Carl stand langa o balustrada, gafaind... 

„— N-ai mai avut răbdare...” 

Jess plimbându-se prin aer... 

„— E frumoasă!” 

Femeia în roşu, figuranta, încremenită cu manechinul sintetic la 
picioare. În spatele ei, Greg bulversat, neînţelegând ce i se întâmplă. 

„— Carl, trebuie să-l înţelegi, e doar uman să faci ceea ce voia el sa 
facă.” 

Carl privindu-şi computerul portabil. 

„ Mă aflam oare eu acum aici dacă nu-l intelegeam? Riscam eu tot 
doar ca să-l scot pe el din belea dacă nu-l intelegeam?” 

Greg protestând nevrotic... 

„ Nu am nevoie sa mă scoţi. Lasă-mă aici, să suport consecinţele 
faptelor mele!” 

Carl legănând uşor din cap... 

„ Tot nu înţelegi, nu-i aşa? Încă mai crezi în călătoria în timp, nu-i 
aşa?” 

Nebagati în seamă, de la capul podului Inari Ohashi, cei doi Maestri 
Arhitecti asistau la această piesă de teatru înregistrată, încercaţi de 
sentimente contradictorii: Dezamăgire, teamă, tristețe, poate chiar şi 
uşurare... 

— E opera ta, nu-i aşa? întrebă Vincent după ce, rând pe rând, 
personajele dispărură din cadru. 

— Una dintre, recunoscu Frank într-o doară. N-ai să spui acum că 
toată povestea e din vina mea, nu-i aşa? 

— Ba, să ştii că mi-a trecut prin minte! 

— Cum vrei tu să consideri. 

— Cum l-ai descoperit? 

— Nu l-am descoperit. Prezența spionului şi a ghidei într-un cadru 
înghețat au declanşat alarma... şi... 

Vincent tresări. Închise ochii şi buzele-i simulară o înjurătură. 

— Îmi pare rău, spuse Frank şoptit. Nu aveam cum previziona aşa 
ceva... Chiar dacă am fi început să-l ţinem sub colimator, tot nu... 

— Ştiu, ştiu... dar tot îmi părea rău de el... Nu mai putem face chiar 
NIMIC? 

Cu greu Vincent reuşi să-şi reține gestul de a-şi astupa gura cu 
amândouă mâinile. Acum el era cel sentimentalist. I-o reproşase de atâtea 

ori lui Carl şi acum... Frank ridică neputincios din umeri. Amândoi ştiau ca 
interfețele non-senzoriale erau neiertătoare. 

— Unde sunt acuma? 

— Au plecat toți cu maşina lui Carl. 

— Păi amnezia... 

— În asemenea cazuri nu e imediată. Se instalează după primul somn 
profund. Cred că ar trebui să le facem o vizită în cursul zilei... s-ar putea 
să-i găsim în încurcătură. 

— Mai bine nu! Lasă-i să vină ei la noi! Vor găsi drumul şi singuri. 

Şi cei doi Maeştri Arhitecti părăsiră capsula si se despartira, fiecare 
văzându-şi de treburile lui. 


4 


Maegştrii  Arhitecţi... Arhitectii viitorului... singurii oameni care 
cunoşteau si se îngrijeau de adevărata menire a Agenţiei, mareata 
moştenire pe care nobilul Herman Agent o lăsase omenirii: a-i construi un 
destin luminos! 

Dacă i-a fost dificil sau nu lui Agent să-i ducă de nas pe savanții 
vremurilor sale, făcându-i să creadă că maşinăriile moştenite de la Morell 
chiar funcționau și ecuaţiile sale erau probate de realitate, e greu de spus. 
Important este că a reuşit. Apoi, extinzându-şi permanent cercetările 
teoretice, cu scopul declarat de a îmbunătăţi exactitatea determinării 
spatio-temporale a destinaţiei, şi-a complicat într-atât de mult teoria, încât 
ea a devenit neinteligibilă. Păstrând mereu rigoarea demonstrațiilor 
matematice pe blocuri independente, astfel încât expozitiunile sale tematice 
să fie mereu incontestabile, a reuşit să mascheze inconsistenta 
ansamblului, folosindu-se totodată pe probele de netăgăduit pe care 
„practica” şi „experimentul” i le aduceau în sprijin. Cum ar fi putut cineva 
să conteste ceea ce se întâmpla şi era palpabil, demonstrat de facto? În 
forma sa finală, reprezentarea grafică a pâlniei viitorului a rămas un mister 
pe care mai toți matematicienii cu ştate grele s-au chinuit să-l priceapa, nici 
unul n-a reuşit, însă nici unul nu şi-a recunoscut eşecul, ci cu toţii au 
aplaudat-o şi sustinut-o frenetic. 

Spre sfârşitul carierei sale, Agent stăpânea, la fel de bine ca cei mai 
mari iluzionişti, tehnicile magiei de scenă, însă spre deosebire de aceştia, el 
se autointitula „om de ştiinţă” şi aducea teorii complexe în sprijinul 
trucurilor cu obiecte apărând şi dispărând din incintele sferelor peliculare 
ale regretatului Morell... Cojile de sferă-pulsari au fost curând transformate 
în capsule, omul a înlocuit sondele şi a vizitat alte ere... Şi istoria l-a reținut 
ca fiind cel mai mare savant al tuturor timpurilor. 

Însă scopul eforturilor lui Agent transcendea simpla recunoaştere 
personală în mediu academic. Pentru el, „Ştiinţa trebuie să-l slujească pe 

om” a fost motto-ul călăuzitor, căruia i-a adăugat un corolar: „Chiar si fara 
voia ei”. Geniul său a depăşit cu mult granițele matematicii si tehnicii, 
dovedindu-se cu atât mai redutabil în meschinul domeniu al artelor sociale 
şi ale guvernării. Dându-şi seama de puterea pe care el şi grupul său o 
dețineau prin manipularea iluziei călătoriei în timp, Agent a scris în primul 
rand al testamentului către discipolii săi: „Voi controlati trecutul şi viitorul. 
Cinstiti trecutul, plazmuiti un viitor bun şi întreaga omenire il va duce la 
îndeplinire” 

Şi discipolii săi îşi făcură o datorie de onoare din a respecta dorința 
maestrului lor. Agenţia devenise, în doar jumătate de veac de existență, cea 
mai mare putere tehnologică a lumii, unul dintre cele mai mari imperii 
financiare şi o forță politică de neclintit. Însă mai presus de toate, rămăsese 
fidelă jurământului tainic de credință fata de fondatorul şi părintele ei 
spiritual. Maestrii Arhitecti, misterioşii conducători ai acestei corporații 
creau viitorul. Şi aveau grijă ca el sa fie bun! Prosperitate, blandete, 
linişte... Un viitor fără conflicte armate, fără dezastre, un viitor al 
abundenței, al nelimitării resurselor, din care spiritul hraparet al omului 
dispăruse, căci nu-şi mai avea rostul. Un viitor în care rațiunea umană, 
singură şi neîndoctrinată religios sau patriotic dicta prețuirea şi cinstirea 
celorlalți, un viitor al conştiinţei! lar oamenii, simpli cetățeni sau lideri 
politici, văzând frumuseţea ce-i aşteaptă şi luând-o drept garantată, căci le 
era lor prezentată palpabil, începură încet, încet, să şi-o dorească. Nu mai 
era o dorință disperată, aproape deznădăjduită, pe care specia umană o 
nutrise în întreaga sa istorie zbuciumată, ci una care, sprijinindu-se pe 
certitudinea împlinirii, devenise constructivă. În cei aproape patruzeci de 
ani de când Agenţia prezenta viitorul pe scară largă, omenirea devenise 
mult mai conciliantă. Conflictele majore dispăruseră, noţiunile de stat sau 
popor, naționalismul, fanatismul religios, toate se estompaseră. Oamenii nu 
mai erau dispuşi să pună mâna pe arme, ci mai degrabă să se aşeze pe 
fotolii confortabile la masa tratativelor. Şi pierderile uriaşe pe care 
conflictele militare le-ar fi atras după sine puteau fi investite în dezvoltare, 
în cultură, în îmbunătăţirea nivelului de trai. lar nivelul de trai mai bun 
face ca încrâncenarea să dispară, iar omul să fie mai tolerant, mai citov. La 
douăzeci şi cinci de ani de la începutul activității Agenţiei, organizațiile 
teritoriale statale se desființaseră, guvernele locale transformându-se 
treptat în prefecturi subordonate guvernului mondial, după modelul 
guvernământului din viitor. 

În vreme ce limita celor două sute cincizeci de ani spre trecut fusese 
impusă doar pentru a nu stârni curiozitatea oamenilor de a-şi căuta 
propriile rude neînsemnate prin trecut, un număr atât de mare de generații 
asigurând un strat destul de semnificativ de uitare, limita celor minim cinci 
sute de ani spre viitor fusese stabilită doar pentru a da omenirii un interval 
de timp neclar, un timp asupra căruia să nu poată privi, pe care să nu-l 
poată spiona şi astfel, pentru care să se vadă nevoită să lupte! Da, va exista 

odată bunăstare, da, va exista odată linişte... va exista sigur peste cinci 
sute de ani o stare de bine şi ea se va accentua tot mai mult în anii care vor 
urma... Dar până atunci? Ei bine, până atunci se puteau opera schimbări, 
Agenţia avea primul teren de manevră. Al doilea era viitorul „pâlnie”. Aici 
încăpeau concepte complexe ca multi-viitor, sau cine ştie ce alte unelte ale 
artei cârmuirii de care va fi fost cândva nevoie. 

Aceasta era munca asiduă şi tainică a celor aproximativ o sută cinci 
zeci de Maestri Arhitecti, muncă pusă în folosul omenirii, munca pe care 
nimeni nu o va cunoaşte vreodată şi pentru care nimeni nu le va mulțumi 
vreodată. Căci, tocmai datorită caracterului ultra secret al telului său şi al 
volumului extraordinar de muncă pe care realizarea acestuia o implica, 
Agenţia fusese nevoită să-şi creeze un sistem ierarhic structurat pe niveluri 
de cunoaştere. Dintre toți, doar Arhitectii și Maeștrii Arhitecti cunoșteau 
falsul, însă doar cei din urmă știau și adevăratul său motiv. Arhitectii 
lucrau în trecut, ocupându-se în primul rând cu desenarea și reconstituirea 
istoriei și nu aveau nevoie de un alt scop care să-i motiveze. Singuri, cei o 
sută cincizeci, erau deţinătorii adevărului. Ei lucrau în viitor, respectând 
testamentul lui Agent şi, în acelaşi timp, vegheau asupra celorlalți, 
avansând şi revelând treptat secrete celor ce se dovedeau demni. Ei şi 
numai ei făceau asta... 

Şi tocmai din acest motiv, ceea ce făcuse Carl Ericsson era de neiertat. 
El habar nu avusese de alarma pe care aducerea celor doi, care nu erau 
încă Arhitecti, într-un stop-cadru o declanşase. Revelarea unui stop-cadru 
însemna automat si revelarea falsului, iar aşa ceva nu era permis decât cu 
consimțământul unui Maestru Arhitect. Existau secrete şi sisteme de 
supraveghere pe care nici chiar Arhitectii nu le cunoşteau. Amnezia nu era 
un efect secundar al capsulelor, ci o foarte atent studiată funcționalitate a 
acestora, care, fără nici o problemă, putea fi înlăturată sau activată. Carl se 
crezuse la adăpost în stop-cadru... ei bine nu fusese. 

Cu un suspin, Vincent îşi întrerupse reveria. „păcat, era aşa un băiat 
bun...” Îi părea sincer rău pentru Carl, cu atât mai mult cu cât realiza că 
acesta nu făcuse nimic din egoism, ci doar din dorința de a-şi salva 
prietenul. Ce ironic, nici pe Greg nu-l salvase, ba mai mult, se alesese şi el 
şi iubita lui cu pedeapsa. Jess şi-o merita! Ea însăşi păcătuise, apoi se 
băgase pe sub pielea lui Carl ca să afle lucruri de care nu era demnă. Sau 
poate Carl i le destăinuise de bună voie... în orice caz, din acest punct de 
vedere şi el şi-o merita! Si poate şi-o merita şi Greg, deşi, dintre toţi, el 
singur fusese mânat numai şi numai de dorința de a face bine, chiar daca 
nu total dezinteresat. Însă actionase într-un mod greşit. „Drumul spre iad e 
pavat cu intenții bune” gândi bătrânul, apoi îşi sopti în barbă: „Aţi fi fost 
amândoi demni de testamentul lui Agent”. Ce păcat că, chiar şi intenţiile 
bune, altruismul, prietenia... trebuie să fie pedepsite! Greg actionase brutal 
şi stângaci în dorința sa de a schimba istoria in bine. Ei, Maestrii Arhitecti, 
acționau mult mai subtil și nu asupra trecutului. „Da, ati fi fost doi Maestri 

Arhitecti buni, dar ati ales sa fiti doi oameni simpli, buni. Singura, 
bunatatea nu este suficienta pentru a guverna destinele lumii!” 


XIII Renasterea 


Gregory se aşeză încet în fotoliu şi-şi aşeză tacticos coronita interfeței 
non-senzoriale pe cap. Ziua de lucru avea să se termine curând, iar el nu 
mai avea decât să completeze câteva formulare. Treabă uşoară având în 
vedere că, prin această interfață, trebuia doar să-şi ordoneze ideile şi 
acestea se aşezau de la sine pe „hârtie”, în fata ochilor minţii sale. Fusese 
reintegrat, sau cel putin aşa i se spusese. N-au vrut să-i spună cu ce se 
ocupase înainte, nici lui, nici celorlalți. Nu-i era foarte clar cu ce se ocupa 
Agenţia. Avea ceva de-a face cu explorarea istoriei sau ceva de genul. 
Oricum, călători inter-temporale. Bătrânul Vincent Alvers nu numai că nu 
le dăduse explicaţii, ba chiar îi lăsase să înțeleagă că nu aveau dreptul să le 
primească. Fusese glacial. Le spusese că pierderea memoriilor lor se datora 
propriei neglijente, că nu respectaseră protocolul scris şi semnat pentru 
lucrul pe teren şi, prin urmare, îşi meritau cu prisosinta soarta. In ce 
consta neglijenta, ce protocol încălcaseră... „nu mai erau actualmente 
demni de a primi aceste explicații şi nici capabili să le interpreteze corect”. 
Bătrânul le spusese că nu-i oprea nimeni să dea în judecată instituția 
Agenţiei, dar îi asigurase cu indiferență de eşecul acestui demers. „Nu veți 
obține în instanță obligaţia instituției de a vă da explicaţii sau vreo 
compensație materială. Avem, credeti-ma pe cuvânt, suficiente hârtii 
semnate de voi şi suficiente probe ale încălcării acestora de către voi. 
Sunteţi liberi să vă încercaţi norocul dacă vreţi, dar nu aveţi nimic de 
câştigat.” În schimb, din mărinimia sa şi fără nici un fel de obligaţie, acest 
bătrân, care se părea că deţinea o poziție atât de înaltă încât îi oferea putere 
de decizie incontestabilă în aceste privinţe, le oferise slujbe destul de 
bunicele... „pentru ca, până la urmă, ati fost ai nostri şi noi avem grijă de ai 
noştri, chiar şi atunci când greșesc”. Bătrânul le dăduse apoi un răgaz de 
un sfert de oră pentru deliberări, lăsându-i singurei. Deciseseră că, cel 
putin pentru moment, oferta bătrânului trebuia acceptată, măcar până-şi 
vor putea face o idee asupra acestei Agenţii, cu atât mai mult cu cât 
bătrânul nu conditionase angajarea lor de angajamentul scris de a renunța 
la acțiunea în instanță. Aşadar, această opţiune le rămânea valabilă. De ce 
atunci să nu se documenteze mai bine în prealabil? Şi cum altfel te-ai putea 
documenta mai bine decât din interior? „Foarte bine”, spusese Vincent 

Alvers cand i se comunicase decizia lor unanima, ,am rasfoit dosarele 
voastre, va voi da cate ceva de lucru pe masura aptitudinilor pe care le mai 
posedati.” 

A doua zi, a urmat o examinare cerebrala, efectuata de catre un 
oarecare Antoine-Gilbert Lee, care se mandrea cu functia de Administrator 
Medical clasa I. ,Vad ca ai suferit de curand o operatie de refacere a retinei 
ambilor ochi”, îi spusese. „ce s-a intamplat?” Cand îi raspunsese că nu avea 
habar, acest individ râsese zgomotos. „Dar de văzut vezi bine, nu-i aşa?” îi 
răspunsese afirmativ, explicându-i că nici nu fusese conştient că ochii săi 
fuseseră vatamati vreodată. „Înseamnă că cine ţi-a făcut operaţia nu şi-a 
bătut joc!”, apoi râsese din nou zgomotos. Ciudat om. În fine, după câteva 
ceasuri, aveau fiecare raportul medical. Numai hipocampul le fusese 
afectat. Din multitudinea de termeni medicali aglomerati pe bucatica de 
hârtie, Jessica le făcuse un rezumat: ,Toate amintirile noastre concrete s-au 
dus şi nu vor reveni. Păstrăm totuşi aptitudinile şi cunoştinţele generale. 
Zice că ne-am pierdut total memoria explicită, păstrând-o intactă pe cea 
implicită”. Era de-a dreptul bizar. Fuseseră testati şi obtinusera rezultate 
foarte bune pentru lungul timp care trecuse de când fiecare dintre ei îşi 
terminase studiile. Ştiau lucruri, înțelegeau şi puteau reproduce formule 
sau clasificări, habar n-aveau în ce circumstanţe le invatasera. 

Jessica absolvise o facultate axată pe studii biologice şi, după test, 
fusese admisă ca Administrator Medical, în subordinea lui Gilbert Lee, spre 
enorma bucurie a acestuia, care, după câte aflaseră, se plângea tot timpul 
că domeniul său e desconsiderat de Agenţie şi că, deşi e supraaglomerat, 
nimeni nu-l bagă în seamă. Poate pe drept cuvânt, căci în toată baza se 
aflau doar cinci administratori medicali... acum șase. Aveau în schimb un 
spital dotat la cele mai înalte standarde. 

Carl aflase că avea un doctorat în matematică, studiile sale 
aprofundate invartindu-se in jurul geometriilor multidimensionale... Îi 
folosise oare la munca sa de dinainte? Acum nu avea să mai folosească 
decât cunoştinţele elementare, căci i se oferise doar un post de funcţionar 
contabil. Când îi fusese prezentat unui uriaş, unui anume Phillip Troski, 
acesta se lăsase pe spătarul scaunului său, mai să-l rupă, şi spusese: „Carl 
să fie în echipa mea? Ce glumă tâmpită e asta?” Apoi i se explicase situația, 
iar uriaşul păruse în primă fază amuzat, nevenindu-i să creadă: „Carl, ce 
prostii vorbesc ăştia? Carl, hai, gata cu gluma, sunt eu, Phil!” Însă Carl îl 
privise tot ca pe un străin, cu acelaşi zâmbet încurcat, legănându-şi uşor 
capul. Groază, efectiv groază se întipărise pe chipul bietului om, apoi, când 
rămăseseră doar ei doi, Phil îl strânsese la pieptul său masiv pe vechiul său 
prieten şi-i spusese cu duioşie: „Carl, of, Carl! Ce ti-au facut nenorocitii 
ăştia? Ce ti-au făcut nemernicii?” Pe contabil îl podidiseră chiar lacrimile 
„Acum eşti în grija mea si aici n-am să las sa ti se mai întâmple niciodată 
aşa ceva!” 

Cat despre Gregory, acesta dovedise aptitudini utilizabile in energetica. 
Avea si studii intr-un domeniu tangent. Era acum administrator tehnic si 
treaba sa era sa se ocupe de mentenanta, pe partea de conectare la sursele 
de putere, a unor echipamente ciudate, a căror funcționalitate îi era străină. 
Avea un standard de testare şi secvențe procedurale pe care trebuia să le 
execute mecanic, consemnând rezultatele şi comparându-le cu setul optim 
de parametrii. Dacă se înscriau în tolerantele admise, treceau testul, daca 
nu, trebuia să alcătuiască un referat pentru trecerea în revizie a 
agregatului. Treaba era relativ uşoară, colectivul destul de plăcut... 


Serile de obicei le petreceau toți trei împreună, uneori alăturându-li-se 
şi Phill, cu umorul său grotesc. Discutau diverse nimicuri, Phill povestindu- 
le unele episoade din vieţile lor, de fapt doar ale celor doi bărbaţi, mai toate 
legate de betii, chefuri, zboruri cu propulsoare individuale sau alte sporturi 
şi distracții mărunte... În unele seri mergeau împreună prin oraş, la cină, 
alteori, însoţit doar de Phill, Greg făcea un tur al cluburilor Geilles în 
căutare de companie feminină... Uneori, sâmbetele sau duminicile făceau 
drumeții, alteori participau la competiții sportive... 

Într-o seară, Jess si Carl îşi anuntara căsătoria... Lin, viata mergea 
mai departe, în tihnă. Ideile dezgropării vechilor amintiri sau a procesului 
contra Agenţiei se şterseră de la sine din minţile lor, de parcă nici n-ar fi 
existat. Renăscuseră, iar despre viața anterioară parcă nu mai aveau chef 
să afle mare lucru... căci cea actuală nu era chiar rea. 

Călătoria în timp nu este posibilă. Conul de lumină al lui Einstein 
îngăduie mersul ireversibil înainte, însă velocitatea scăzândă a timpului într- 
un mediu cu viteză sau gravitație foarte mare nu se poate numi călătorie in 
timp, în sensul ei larg înțeles. Iar drum înapoi nu exista. 

Un mult mai vechi principiu stă de gardă şi interzicea saltul subit dintr- 
un moment în altul. Enuntat în diferite forme în toate ariile științifice, „Legea 
Conservării” o interzice. Numai dacă am privi, aşa cum am sugerat, universul 
nesupus timpului, ca totalitate corpurilor, a corpusculilor, a entităţilor, a 
acțiunilor şi fenomenelor de la Big Bang şi până la colapsul final sau 
dispersia totală, dacă am admite că ar exista un punct din care să avem o 
perspectivă asupra acestuia, atunci acest „Univers atemporal” ar permite 
călătoria în timp... Însă materia nu aparţine acestui univers. Ea este supusă 
trecerii timpului, însăşi existenţa ei fiind determinată de acesta. Ea aparține 
universului desfăşurat pe axa timpului moment cu moment şi, ca atare, nu-l 
poate eluda. Din universul instantaneu, nimic nu poate „scăpa afară”, 
eludând legea conservării, la fel cum nimic nu se poate „strecura înăuntru”. 

Vincent zambi si inchise jurnalul lui Agent, continuandu-si visarea. 
Concluziile lui, adevaratele si tainicele concluzii, nu il detronau nici pe 
Albert Einstein si nici pe Emmy Noether. Batranii si adevaratii savanti isi 
puteau dormi linistiti somnul lor de veci, caci stancile gandirii lor nu 
fusesera clintite. 

Agent însă avea nevoie ca ele să para rasturnate pentru o vreme... 
jumătate de mileniu. Doar atât timp omenirea trebuie să le creadă 
răsturnate şi să suporte extinderile sale iluzorii, căci Agenţia trebuia să-şi 
facă treaba şi pentru opera ei avea nevoie de secole... apoi... 


Epilog 


De ce o văd nopţi de-a rândul? De unde ştiu că este ea, cea din 
fotografie? Acolo fata nu-i este vizibilă, dar eu ştiu că este ea! Îi cunosc 
chipul. Am cunoscut-o oare? Unde am cunoscut-o? Si mai ales... de ce o 
văd pierind mistuită de flăcări? 

Voi avea vreodată linişte până ce voi afla? 

Sambata, 11 noiembrie 
Ora 0112 
Valea Bekaa, Liban 


— Haide odată! a strigat Murdock. 

Razor a mai încercat de trei ori, dar tot ce a reușit a fost sa înece motorul. Murdock 
era cuprins de cea mai coplesitoare furie din viata sa. Nu, nu va esua si nici nu va lasa 
elicopterul să zboare înapoi la portavion cu nenorocita de maşină blindată în interior. Nu 
avea nici un sens; era destul loc în celălalt Mercedes, totuși acesta era un motiv de furie. 

Razor avea coborâtă placa blindată de la portiera șoferului, aşa încât putu să audă: 

— Pune maneta la punctul mort, a strigat Murdock. Impingeti-o afară! zbieră spre 
cei din echipaj. 

Murdock și șeful de echipaj au apucat de fiecare parte a barei de direcţie din fata, 
iar cei doi mitraliori o împingeau din spate. Elicopterul era ușor înclinat, deci nu trebuia 
prea multă forță pentru a scoate mașina afară. Imediat a început să se miște sub propria 
inerție si chiar înainte de a ajunge la baza rampei păru să se poticnească, iar motorul a 
pornit. 

Razor Roselli a scos capul pe fereastra portierei şi a făcut un semn victorios cu 
degetul mare în sus. Singura reacţie a lui Murdock a fost doar un cald — dar foarte scurt — 
sentiment de ușurare. Încă mai erau prea multe de făcut. A semnalizat cu mâna către 
șeful de echipaj „liber la decolare”, apoi a trecut în fata blindatei şi l-a ghidat pe Razor pe 
terenul noroios până pe drumul pietruit. 

Putea auzi celelalte elicoptere aflate încă la sol. Două aterizasera pe camp de fiecare 
parte a drumului. 

Unul dintre Mercedesuri, cu Profesorul Higgins la volan şi Magic Brown alături de 
el, au apărut din negura de pe cealaltă parte a drumului. 

— Unde sunt ceilalți? a întrebat Murdock. 

— Păsăricile au aterizat acolo, în spate, dar n-am văzut încă pe nimeni, a raportat 
Magic. 

— Fă contactul cu Razor şi asiguraţi drumul, a ordonat Murdock. 

Pe când traversa Drumul, cele patru Chinook au decolat, unul după altul. Murdock 
a sprintat printre arbuşti de pe marginea drumului și a descoperit cel de al doilea 
Mercedes împotmolit în noroiul de pe câmp, cu roţile patinând degeaba. Jaybird Sterling 
tăia niște crengi ca să le pună sub roți. 

— Mişcă-te mai repede! a strigat Murdock. 

Frustrarea era aproape insuportabilă. Alergă înapoi pe drum, chiar când DeWitt şi 
Kosciuszko cu Shorland-ul lor veneau din partea cealaltă. Murdock le-a făcut semn cu 
mâna ,,urmati-ma” si i-a ghidat către Mercedes. El si Jaybird au derulat cablul de oțel 
pentru remorcaj aflat pe bara frontală de protecție a mașinii blindate, s-au băgat în noroi 
și l-au atașat de axul Mercedesului. Shorland s-a rotit, iar celălalt capăt al cablului a fost 
agăţat la spatele mașinii. 

Ploaia a devenit mai densă. Mașina blindată, cu tracţiune pe patru roti, a tras încet 
Mercedesul de pe camp, până pe drum. Murdock mergea în fata ca să se asigure că nu 
vor lovi vreo cioata sau că vor aluneca într-un sant. Asa încât Murdock a fost primul care 
a păşit pe drum. Primul lucru pe care l-a observat a fost o pereche de faruri ce se 
apropiau foarte repede. 

Murdock a ridicat o mână si și-a insfacat arma, dar — evident — și libanezii 
reactionau ca şi americanii dacă patru oameni înarmaţi i-ar fi oprit pe autostradă. 

Selectorul de foc de la Kalashnikov AKM a trecut de la poziţia ,,Asigurat” direct la 
„Foc automat”, în timp ce apăsa tragaciul. A golit întregul sector de treizeci de cartușe în 
maşina care trecea pe lângă el. Mașina a derapat, șoferul rotind dezordonat volanul sub 
impactul gloantelor, dar a continuat să ruleze. Murdock a privit neputincios cum 
misiunea sa era compromisă înainte de a începe. 

Atunci Razor Roselli, la volanul Shorland, a tasnit din întuneric si a lovit maşina 
din lateral, într-o izbucnire de sticlă și metal. Nu a fost o confruntare egală. Maşina 
îndoită a fost aruncată de pe şosea și s-a izbit de un copac. 

Focul automat a făcut ca ţeava AKM-ului lui Murdock să se inroseasca. A schimbat 
încărcătorul şi a alergat. Prin ploaie putea vedea două focuri-la-gura-țevii, pentru că Magic 
Brown şi Higgins spulberau maşina de la foarte mică distanță. Când au încetat focul, 
Murdock a iluminat interiorul mașinii cu lanterna sa cu lumină roşie. Era un masacru; 
nu-și putea da seama nici măcar câți oameni au fost înăuntru. 

— Impingeti-o mai departe de drum si acoperiti-o cu nişte crengi, a strigat 
Murdock. Si grabiti-va, vreau să ne cărăm de aici înainte ca să mai apară careva. 

A alergat înapoi și i-a găsit pe toți grupaţi, cu armele pregătite, pentru că au auzit 
focul dar nu știau ce s-a întâmplat. 

— Haideţi, haideţi, a strigat Murdock. 

Începuse să răgușească. 

Trebuiau să aducă autovehiculele pe drum, apoi să desfacă cablul de remorcaj de la 
Shorland. Jaybird si Doc au verificat rapid Mercedesul si au şters de pe el cât de mult 
noroi au putut. 

Lui Murdock i se părea că pe măsură ce ar fi trebuit să se miște foarte repede, parcă 
totul se petrecea cu încetinitorul. În sfârșit, autoturismul libanezilor a fost scos de pe 
drum şi camuflat, iar ei au fost gata de plecare. 

Murdock și-a verificat Shorland-ul. Impactul cu autoturismul abia dacă a zgâriat 
vopseaua de pe caroseria de oţel. A sărit pe locul pasagerului, ud de ploaie, murdar de 
noroi și cuprins de un tremur. Bereta de lână i-a alunecat peste urechi, iar emblema 
strălucitoare era acoperită de noroi. Abia dacă era loc să se miște; întregul compartiment 
al vehiculului, în spatele celor două scaune din față, era plin până la refuz cu pachete de 
exploziv TNAZ cuplate la detonator. 

— Ce rahat, mormăi Murdock. 

— Nu stăm prea bine cu timpul, a spus Razor Roselli. 

Murdock și-a privit ceasul pentru prima oară după aterizare. Jesus, au irosit 
aproape cincisprezece prețioase minute de întuneric doar ca să rezolve o problemă. 

Linisteste-te, imediat, Blake, şi-a spus. Când eşti nervos, nu judeci limpede şi-i triti doar si 
pe băieți. Respiră adânc. 

— Să mergem, a spus liniștit. A întins mâna spre bord şi a acționat termostatul la 
maximum. 

Cu blindata lor în fata, apoi cele două Mercedesuri, iar la sfârșitul coloanei DeWitt 
și Kos cu cealaltă blindată, SEAL au pornit pe șosea, în noaptea libaneză. 

Sâmbătă, 11 noiembrie 
Ora 0204 
Valea Bekaa, Liban 

— Nu uita Prima Regula a lui Roselli, Boss, i-a spus Razor lui Murdock pe cand 
înaintau cu viteză spre autostradă. Cu cât începe o operațiune cu mai multe probleme, cu 
atât mai mult succes va avea la final. 

— Înseamnă că n-avem de ce să ne facem griji, replică Murdock. 


Au ieșit de pe drumul de munte, care era doar cu putin mai bun decât o potecă de 
capre, fără a mai avea probleme. Autostrada către Baalbek era pietruită şi numai cu două 
benzi. La ora unu din noapte nu era prea mult trafic în Valea Bekaa. Nu oricine avea 
sange-n-instalatie. 

Cate o masina pe care o intalneau ocazional tragea cat mai pe dreapta benzii de 
rulare, făcându-le loc generos imediat ce le observau însemnele. Siria avea piciorul bine 
înfipt în Liban cu ajutorul unei puternice forțe de ocupaţie compusă din patruzeci de mii 
de soldaţi. Încă din timpul războiului civil din anii ‘70, metodele lor erau simple, efective 
și dure. Când o facțiune devenea prea puternică, sirienii se aliau cu facțiunea rivală şi o 
zdrobeau. Aceste alianţe se puteau schimba cu viteze ameţitoare; prietenii puteau deveni 
inamici, apoi iar prieteni în numai o săptămână sau două. 

Sirienii avea legături strânse cu iranienii, pe care-i sustinusera în războiul cu Iraq-ul 
din anii '80. lar iranienii erau fondatorii, susținătorii și coordonatorii Hezbollah-ului 
Musulman Siit Libanez, sau Partidul lui Allah, autorii atentatului asupra barăcilor 
pușcașilor marini din Beirut, răpitorii a numeroși cetățeni vestici în anii '80. 

Deși Siria obișnuia să afirme in fata opiniei publice mondiale că Hezbollah-ul era 
incontrolabil, livrările lor de armament si consilierii din Garda Revoluționară a Iranului 
veneau în Liban prin aeroportul Damasc. Acest fapt asigura Siriei drepturi de aprobare 
asupra operațiunilor Hezbollah. lar Siria se folosea de Hezbollah pentru a menţine o 
presiune militară asupra Armatei Israeliene din sudul Libanului, cu ajutorul 
autovehiculelor-capcană şi a ambuscadelor. Acest fapt se potrivea în mod convenabil cu 
intenţia declarată a Hezbollah-ului de a ucide cât mai mulţi evrei. 


— Ok, a spus Murdock, desfăşurându-și harta. Urmează intersecția. La dreapta 
este drumul neamenajat către Ain Bourdai, la stânga către ruinele romane. Noi mergem 
drept înainte. 

— Cât de curând vom da peste un post de control, a spus Razor. 

Pe când se apropiau de periferia Baalbek-ului, câmpiile mărginaşe șoselei se 
preschimbau în mici localități formate din clădiri joase de piatră, pâlcuri de copaci si 
ziduri care erau echivalentul libanez al panourilor publicitare. 

Primul pe care l-au văzut proclama, în engleză: 

„Hezbollah vă urează bun venit prin principiile sale fundamentale”. 

A provocat o chicoteală generală în mașină. 

— Va mai amintiti raportul de la Informatii? a intrebat Murdock. Acela cum ca 
Hezbollah incearca sa convinga grupurile de turisti sa vina sa viziteze ruinele romane de 
la vest de oras? 

— Templele ar trebui să fie o mare atracţie turistică, spuse Razor. Apoi: Ia fiți atenţi 
la asta. 

Pe zidul următor era reprezentarea schitata a unor pumni ce rupeau drapelele 
americane si britanice, cu sloganul: „Israel trebuie eliminat”. 

— Cred că Comisia de Turism trebuie să aibă o reuniune cu Comisia de Ura si 
Comisia de Traducere, a spus Razor. 

— Veniti să vizitaţi Baalbek, a spus Murdock. Vă vom băga în închisoare si vă vom 
inlantui de zid. Nu veţi mai dori niciodată să plecați. 

— Se vor bucura cu toţii! a exclamat Razor. E chiar păcat că marketingul lor va fi 
ruinat în circa o ora. 

Amândoi au chicotit. Era bine să mai elibereze din tensiune. 

— Punct de control în față, a spus calm Razor. 

Murdock şi-a aşezat Kalashnikov-ul pe genunchi, şi a manevrat radioul. 

— Aici Unu, punct de control la trei sute de metri. 

— Doi, Roger, a răspuns Doc Ellsworth din Mercedesul din spatele său. 

— Trei, Roger, spuse și Magic Brown din a doua limo. 

— Patru, Roger, a replicat Ed DeWitt din Shorland-ul din coadă. 

Transmisia era criptată, deci cine ar fi putut asculta pe un scanner ar fi auzit doar 
nişte fasaituri, click-uri, suieraturi și zgomot static. 

Ploaia și ștergătoarele loveau parbrizul. Farurile au dezvăluit o baracă de beton şi 

câteva siluete, atrase de 
lumină, ce alergau spre ei. 
Murdock a deslușit forma 
familiară a Kalashnikov- 

urilor din mâinile unora. 
Una dintre siluete avea proptită în umăr ceva ce părea a fi o țeavă cu un con la capăt. Un 
RPG-7, lansator de grenade reactive, armă antitanc suficient de puternică încât 
să penetreze blindajul unei Shorland si sa iasă pe partea cealaltă. 


— Fara ezitare, a spus Murdock. Trecem printre ei, într-un fel sau altul. 

— Coborâm obloanele peste parbriz? a întrebat Razor. 

— Nu, a răspuns Murdock. Doar mergem mai departe, fără să ne facem griji. 

Se asigură că toate luminile exterioare erau aprinse si că steagul sirian ce fâlfâia pe 
aripă nu era căzut. Mai era acolo. O privire în retrovizor l-a asigurat ca si limuzinele 
aveau luminile aprinse. 

S-au apropiat de punctul de control cu o viteză de 65 km/h, in stil nu-te-pune-cu- 
mine. Pe cand se apropiau, Murdock putea vedea siluetele mișcându-se si mai grăbite si 
cu armele ridicate. 


Ora 0223 
Valea Bekaa 


— Lieutenant-ii au s-o dea-n bară, i-a spus Jaybird lui Doc Ellsworth. 
— Şi? a replicat calm Doc. Nu e ca si cum n-am putea face nimic, asa ca de ce 
transpiri? 


Jaybird a luat masiva mitralieră rusească PKM de 
pe genunchi si a introdus ţeava prin locașul de tragere 
din portiera stângă a Mercedesului. 

— Văd dor un singur RPG. Cand lieutenant şi 
Razor încasează racheta, încearcă să-i ocolesti așa încât 
să ne mascheze fata de punctul de control. Eu îi dobor si 
— dacă avem noroc — trecem cu toţii înainte de a avea 
timp să reîncarce lansatorul. 

— Hei, a spus sec Doc, destul cu ghinionul, OK? Găozarii ăştia pot observa orice 
energie negativă din maşina noastră si am să te împușc cu mâna mea. 

— OK, OK, se domoli Jaybird. Încep să gândesc pozitiv, jur. 

Nici nu putea face altceva, se gândi el, dacă cel mai ciudat dintre ei toți era chiar 
sanitarul. Doc nu ar fi trebuit lăsat să se apropie măcar de California; era mult prea „dus” 
ca să facă parte dintre ei. 

Multumit, Doc zambi. 

— Bine. Acum asigură arma si trimite niște gânduri calde si pufoase către 
capatanele astea cu perdelute. 


Ora 0224 
Valea Bekaa 


Pe măsură ce se apropiau de punctul de control, siluetele se transformau încet in 
oameni. Murdock a văzut că au armele la umăr, gata de tragere, iar RPG-istul îi ochea 
ferm. Acum se aflau la douăzeci de metri. Murdock a acționat butonul sirenei, doar un 
sunet scurt, puternic și arogant. 

Au trecut prin punct, iar Murdock se aştepta la impactul grenadei reactive. Privi 
din nou în oglinda retrovizoare. Toţi vorbeau de-a valma, gesticulând frenetic din mâini. 

Aproape că îi putea auzi tipand unul la altul pe cand limo-urile treceau pe lângă ei. Apoi 
și maşina blindată. Au trecut cu toții. 

Retrospectiv, era clar că psihologia a fost perfectă. Nu contează cat de suspiciosi, 
paranoici sau indoctrinati erau oamenii de la punctul de control, erau la fel ca cei din 
patrulele de pe autostradă care se uitau doar la maşina soției guvernatorului care serpuia 
aiurea pe drum, noaptea. Ştiau că ar trebui să-și facă datoria, dar mai știau şi cât de rău 
ar putea să le pară după aceea. 

— Am trecut, a spus Razor. Libanezii pot să şi-o tragă unii cu alţii, dar nu cu 
sirienii. Și nici chiar sirienii nu şi-o trag cu mahării sirieni. 

— Oricum, hai să ne mişcăm mai repede, a punctat Murdock. Înainte ca cineva să 
pună mâna pe telefon ca să afle dacă sunt aşteptaţi ceva vizitatori importanți. 

Au mai trecut prin alte două puncte de control, cei de pază dovedind aceeaşi 
indecizie de a acţiona. Apoi au intrat in Baalbek. Era un oraș cu ceva mai mult de șaizeci 
de mii de locuitori. Banere verzi atârnau pe pereţii caselor. Portretul uriaş al unei femei 
cu trupul înfășurat într-un chador! le îndemna pe femeile din oraș să păstreze modestia 
islamică prin veşmintele cu care se îmbracă. Murdock se gândi că dacă ei ar fi ştiut ce ar 
fi fost cu adevărat bun pentru ei... 

Drapele iraniene fluturau pe străzi. Peste tot în jurul Baalbek-ului se găseau urmele 
imperiilor dispărute. Fenicienii; romanii, ca numiseră Baalbek-ul Heliopolis, orașul 
soarelui; cruciații, ale căror fortărețe împânzeau teritoriul; iar în sec. XX francezii. Acum 
sirienii si iranienii aflaţi departe de ţinuturile natale, răspândind ideile unei Revoluții 
care nu intentionase să ajungă în aceste sărmane orașe din Valea Bekaa. 

Din loc în loc răsăreau amplasamente de tunuri protejate cu parapeti din saci cu 
nisip în fata unor clădiri, dar nu aveau servanti. Străzile erau înguste și pustii. Ploaia si 
Vinerea — Sabatul Islamic — erau motivul. Oricum, Murdock se îndoia că în Baalbek era 
cine ştie ce viață de noapte. 

— Aici trebuie să virăm? a întrebat brusc Razor. 

— Mda, aici, a replicat Murdock, numărând străzile în minte. 

A băgat mâna sub scaun, a scos o cască de kevlar și a pus-o pe capul lui Roselli. 
Razor și-a tras curelusa sub bărbie. Apoi Murdock și-a pus si el casca. Încă o privire, a 
suta oară, în retrovizor — ceilalți îl urmau în continuare. 

— Acela este depozitul, a exclamat Razor. 

Au coborât peste parbriz obloanele de oţel prevăzute doar cu două fante înguste, 
așa încât vizibilitatea spre înainte a scăzut drastic. 

Murdock a anunţat prin radio. 

— Aici Unu. Rattler, over?. 


1 Chador (în persană: la) - chadah, chad(d)ar, chader, chud(d)ah, chadur — vestmant traditional larg cu care isi acoperă 
intregul trup femeile si adolescentele musulmane in public. 
2 Over — termen-cod in radiofonie; indică „predarea” microfonului. 

Era termenul-cod pentru executarea primei faze a atacului. Prevăzuseră toate 
riscurile la care s-au putut gandi. Celelalte trei vehicule au confirmat mesajul. 

Patru detonatoare independente care activau explozivii erau prinse cu benzi 
adezive pe bord, în fata lui Murdock. Le-a desprins din benzi si le-a adunat pe toate in 
mâna stângă. A inspirat o dată adânc. 

— E timpul să ne justificăm solda pentru misiuni de luptă, a spus Razor Roselli. 

Murdock a observat că ploaia s-a oprit. Nu credea în semne prevestitoare, dar 
acum a fost cuprins de un mic tremur. 

Sâmbătă, 11 noiembrie 
Ora 0249 
Baalbek, Liban 


Razor Roselli a calcat pana la fund pedala de acceleratie, iar vehiculul greu a tasnit 
inainte. Inima i-a ajuns in gat lui Blake Murdock cand rotile au derapat pe soseaua uda, 
dar Razor a redresat. 

Gardul de sârmă împletită si cu ghimpată în partea de sus, mărginea partea din 
dreapta a drumului. Depozitul pe care-l proteja se afla la vreo şapte metri în spatele său. 

Când tocmai au trecut de jumătatea lungimii acestuia, Razor a răsucit volanul și a 
scos maşina blindată de pe drum. 

Au lovit gardul sub un unghi mic; dacă ar fi virat mai mult la această viteză ar fi 
derapat cu totul. Sârma împletită s-a desprins de pe stâlpi, apoi s-a rupt în punctele mai 
slabe, dar o porțiune mare s-a infasurat pe botul vehiculului. Nu i-a încetinit prea mult. 

Murdock a apăsat un buton de pe bord şi s-a auzit o puternică pocnitură când cele 
patru ţevi cu încărcăturile de fumigene, aflate pe ambele laterale ale turelei, au lansat 
grenadele în dispozitiv circular în jurul vehiculului. 

Peretele depozitului se apropia rapid. Murdock s-a pregătit pentru impact, sperând 
că dincolo nu se afla nimic mare şi solid, precum vreun elevator, parcat în interiorul 
depozitului, lângă perete. 

Cele trei tone si jumătate ale mașinii blindate lansate cu patruzeci şi cinci de mile 
pe oră au străpuns peretele într-o explozie de sfărâmături din lemn. Dacă Razor n-ar fi 
apăsat imediat pedala frânei, ar fi străbătut tot depozitul și ar fi ieșit pe partea cealaltă. 

Imediat ce cauciucurile s-au oprit scrâșnind, Murdock a apăsat alt buton si, din 
nou, grenade fumigene au fost lansate. De data aceasta doar patru. Celelalte patru ţevi 
erau încărcate cu grenade cu fragmentare calibrul 66 mm Haley & Weller. Acestea erau 

proiectate sa fie lansate in acelasi mod ca cele fumigene, dar aveau in jurul unei 
încărcături explozive câteva mii de bile de oţel. Exact obiectul de care aveai nevoie ca sa 
te ocupi de nişte inamici care-ţi înconjoară vehiculul. 

Nefiind proiectate pentru utilizarea în spaţii închise, grenadele au lovit tavanul și 
au explodat. Nu și-au diminuat deloc efectul. Murdock si Razor erau în siguranţă în 
spatele blindajului, dar oricine nu era adăpostit... 

Murdock a activat declanșatoarele din mână și un altul cu mercur, pentru cazul în 
care cineva ar fi încercat să remorcheze vehiculul afară, sau dacă ar fi suferit un impact 
major, precum explozia celeilalte masini blindate. 

— Portiera mea e intepenita! a racnit Razor. 

Murdock a smucit-o violent pe a sa. 

— După mine! AFARĂ! 

A ieşit cu AKM-ul în mâna dreaptă, iar în stânga cu o cutie de mărime unei camere 
TV. Era un dispozitiv portabil de vizualizat imagini în infraroșu Marconi HHI-8. 
Depozitul era străbătut de nori de fum alb de la grenade, iar aparatul era singurul mijloc 
cu care se putea mișca repede. Avea cam 5 kg si vedea obiectele pe baza căldurii emanate 
de ele, ca pe nişte umbre în alb-negru. Din cauza asta, putea vedea direct prin fum. 

Murdock a rotit aparatul în jurul său şi a văzut o linie de prese tipografice, 
maşinării și cutii de lemn. Deci au lovit depozitul care trebuia, un mic miracol în termeni 
de Informaţii ale Serviciilor Americane. Mai putea vedea și cealaltă mașină blindată: Ed 
si Kos intraseră si ei. Grenadele nu-i lichidaseră pe toţi; mai erau câţiva oameni care 
alergau, dar Murdock nu i-a împușcat. Dacă ar fi făcut-o, ceilalți și-ar fi dat seama unde 
se află prin fum. Nu prea se potrivea cu cele ce se spuneau despre SEAL, dar operând în 
grupuri mici cu o cantitate limitată de muniţie, erau obligaţi să evite orice posibil schimb 
de focuri. 

Razor a ieșit imediat în spatele său și a avut grijă să închidă portiera. Un detaliu 
insignifiant, dar până când cineva ar fi adus un aparat ce flacără de acetilenă pentru a 
încerca să pătrundă în mașină, ar fi fost prea târziu. 

Aparatul în infraroșu îi arătă lui Murdock gaura imensă pe care o făcuseră în 
perete și s-a îndreptat către ea. Era destulă vizibilitate pentru ca Razor să-l poată urma 
prin fum, dacă se menținea aproape. Apoi Murdock a auzit focuri-automate afară. 


Ora 0250 
Baalbek, Liban 


Mercedesul era parcat pe drum chiar in fata rupturii pe care Murdock si Razor o 
făcuseră in gardul de sârmă. Jaybird Sterling avea geamul de la portieră lăsat iar 
mitraliera PKM era sprijinită pe un suport în formă de U sudat la portieră. Un alt aparat 
Marconi pentru imagini termice era montat pe mitraliera sa deasupra închizătorului. Doc 

Ellsworth era la volan, aruncând din când in când pe geam grenade fumigene de 
mărimea unor doze de bere. 

Prin aparatul său, Jaybird vedea siluetele umane calde alergând de după capătul 
îndepărtat al depozitului. Radioul său era activat prin voce şi a anunţat: 

— Soldati, depozit, colțul din nord — și în aceeaşi clipă a deschis focul. 

Prima rafală a lui Jaybird a doborât două siluete. Înlăturase gloantele trasoare din 
banda de cartușe; trasoarele iti permiteau să vezi unde ti se duc gloantele trase, dar, în 
același timp, toţi ceilalți observau exact de unde veneau. El nu avea nevoie; aparatul in 
infraroşu era atât de sensibil încât putea urmări traiectoria gloantelor fierbinţi prin aer. 
La impactul gloantelor, alte siluete s-au poticnit si au alergat înapoi la adăpostul 
depozitului. Cei doi căzuți erau nemiscati, ca două pete de un alb strălucitor pe fondul 
pământului mai rece. 

Jaybird a micşorat ritmul de tragere, dar a continuat să trimită rafale scurte către 
colțul depozitului. Aparatele Marconi nu puteau vedea prin obiectele solide, dar era 
destul de ușor de ghicit unde s-au adăpostit inamicii, iar gloantele rusești de 7,62x54 mm 
erau destul de grele ca să poată trece prin peretele de lemn. 

Se părea că inamicii erau destul de bine ţinuţi la respect. Doc Ellsworth avea ochiul 
mare pe casele de pe partea cealaltă a drumului, dar nimeni nu şi-a scos nasul afară. 

Apoi careva a început să zbiere în radio. 


Ora 0251 
Baalbek, Liban 


Ed DeWitt, cu aparatul Marconi in mana si urmat de Kos Kosciuszko, se indrepta 
spre spărtura din peretele depozitului, când o armă automata a deschis focul dinspre 
dreapta lor. 

DeWitt s-a aruncat la podea la prima sunet de rafală. Gloantele continuau să zboare 
pe deasupra, iar câteva ricoseuri au spulberat așchii din betonul podelei. DeWitt a luat 
instinctiv decizia de a nu riposta. Murdock și Roselli erau undeva în direcţia aceea şi s-ar 
fi putut afla pe linia sa de tragere. Dealtfel, își putea da seama că gloantele erau trase 
orbeste. 

DeWitt n-avea timp ca să aștepte încetarea focului. Pregătindu-se să sprinteze prin 
spărtura din perete, a privit în spate ca să se asigure că Chief Kosciuszko e și el gata. Dar 
acesta era întins cu fata-n jos pe podea, fără cunoştinţă. Nu era timp să-l verifice. DeWitt 
a sărit în picioare şi l-a ridicat pe Kos punându-l pe umeri, ca pompierii. Din fericire, atât 
AKM-ul cât și aparatul Marconi erau atașate de el, în stil SEAL, așa că nu le-a pierdut. 

Era o diferență de greutate de vreo treizeci şi cinci de kilograme între ei — in 
favoarea lui Kosciuszko — dar adrenalina și mentalitatea SEAL erau niște lucruri 
minunate. 

DeWitt și-a eliberat o mână si a ridicat aparatul în dreptul ochilor. Miscandu-se cât 
de repede putea sub greutatea poverii, a ieşit din depozit. 


Ora 0251 
Baalbek, Liban 


Magic Brown tragea cu PKM catre coltul sudic al depozitului. La marginea 
ecranului Marconi l-a văzut pe DeWitt venind cu Kosciuszko pe umeri. Părea un singur 
trup masiv pe două picioare subtirele. 

— Kos e doborât, a răcnit în microfon. 

Fără o vorbă, Profesorul Higgins a smucit de portiera șoferului de la Mercedes și a 
sprintat prin spărtura din gard în fum. Higgins nu avea un aparat în infraroșu. 

— Mister DeWitt, a zbierat. 

— Aici, veni răspunsul. 

Magic Brown a început să tragă în rafale rapide o bandă cu 250 de cartuşe ca foc de 
acoperire. 

Higgins s-a luat după vocea lui DeWitt, prin fum, până i-a găsit. Acum fiind doi 
care să-l care pe Kosciuszko, treaba a devenit mai rapidă. L-au trecut prin gard și l-au 
pus pe bancheta din spate a Mercedesului. Higgins a ocolit limuzina pentru a se urca din 
nou la volan. Fumul se disipase ușor în absenţa sa și cineva din casa de peste drum a 
deschis focul asupra maşinii vizibile acum. Gloanţele au lovit Mercedesul, dar nu au 
penetrat blindajul. 

Higgins s-a adăpostit în spatele mașinii şi a ripostat cu AKM-ul. 

Casa se afla în partea opusă a mașinii unde se afla Magic si PKM-ul său; nu putea 
să facă nimic decât să arunce grenade fumigene pe geam pe cât de repede reuşea să le 
smulgă inelul de siguranţă. 

Fumul se ridică din nou. Higgins a intrat în mașină prin portiera lui Magic, s-a 
târât peste el fără milă şi s-a lăsat să alunece în spatele volanului. 

Chiar dacă ei nu mai puteau vedea, cineva îi avea în vizor. Gloanţele loveau 
vehiculul dar armura le oprea pe toate. Era timpul să o ia din loc. 

— Dot, aici Trei, a vorbit Magic Brown in radio. Lightning, Lightning, over. 

Termenul-cod era pentru toţi și anunţa că sunt gata de plecare. 

Murdock si Razor erau deja in Mercedesul lor si acesta era cuvantul pe care-l 
asteptau. 

— Aici Unu, a spus Murdock. Roger, Lightning. 

— Inamicii încep să se adune la colţul din nord, i-a informat Jaybird Sterling in 
timp ce continua să tragă. 

— OK, înseamnă că noi nu o vom lua pe acolo, a hotărât Murdock. Aici Doi. 
Pregătirea pentru ruta Echo. Repet, ruta Echo. 

— Roger pentru Echo, a replicat Magic Brown. 

— Executarea, a ordonat Murdock. 

Doc Ellsworth a întors Mercedes-ul în scrasnet de cauciucuri si a băgat viteză 
înapoi pe unde veniseră. Jaybird a băgat mitraliera PKM înăuntru şi a ridicat geamul de 
sticlă blindată. 

Murdock a privit prin lunetă. Pe când treceau pe lângă ei, Higgins a înscris al 
doilea Mercedes într-un viraj- 
întoarcere identică si a accelerat 
urmându-l îndeaproape. 

Au ieșit din norul de fum chiar la 5 
timp pentru a vedea si a fi văzuți de un 
grup de sirieni uimiti, ingramaditi pe 


laterala depozitului. Mai era şi un 
transportor blindat BMP-1 a cărui 
turelă a început să se rotească spre ei. 

— Culcat! a racnit Murdock. 

O rachetă a trecut peste capota maşinii. A urmat un flash puternic din tunul de 73 
mm al BMP-ului, dar cele două Mercedesuri se miscau mai repede decât putea turela sa 
se rotească spre laterală, iar proiectilul a explodat în urma lor. 

O rafală de gloanțe în linie a izbit geamurile laterale ale Mercedesului, dar nu au 
provocat decât niște steluțe în policarbonat. Razor Roselli tocmai se uita în afară, iar 
impactul neaşteptat l-a facut sa se ferească instinctiv. A căzut pe spate peste foarte 
preocupatul Blake Murdock, care cu o lovitură de cot l-a dat la o parte din poala sa. 
Simtind nevoia de a se debarasa de o oarecare jenă, Razor a introdus țeava AKM-ului 
prin fanta de tragere si a dezlantuit o rafala lungă. Cartusele fierbinți ejectate din 
închizătorul armei erau aruncate drept în ceafa lui Doc Ellsworth. 


VP MAGAZIN 


Keith Douglass Atac Direct 


Doc a icnit de durere, iar masina a derapat. Nu se stie ce efect a avut rafala asupra 
sirienilor, dar interiorul Mercedes-ului era acum plin cu fum de la cartusele trase. 

— Inceteaza tragerea, pentru numele lui dumnezeu, a strigat Murdock. Ne gazezi! 

Jaybird incerca sa indeparteze fumul cu mana, asa incat putea vedea exteriorul prin 
geam. 

— Cred ca suntem Clear. 

— Da drumul la lumini si la sirenă, a ordonat Murdock răgușit. Si deschide dracu’ 
ventilatia. 

Sambata, 11 noiembrie 
Ora 0253 
Baalbek, Liban 


— Cat de rau e rănit? l-a întrebat îngrijorat Magic Brown pe Ed DeWitt. 

— Asteapta un moment, a replicat acesta. 

Mercedesul scrâşnea din roti pe străzile din Baalbek, iar Kos Kosciuszko era culcat 
pe bancheta din spate. Cu lanterna ţinută între dinți, DeWitt a început să-i cerceteze 
rănile. Era mai bine să o facă prin pipăire şi trebuia să fie meticulos. Chiar și omiterea 
unei răni foarte mici îl putea face pe rănit să sângereze până la moarte. 

DeWitt a început de la picioare doar pentru motivul că acolo s-a întâmplat să fie. L- 
a pipăit cu mâinile — sânge nu, răni nu. A desfăcut vesta antiglont de pe Kos. Nimic. Fără 
a-l mişca, și-a strecurat mâinile dedesubt şi i-a verificat spatele. Nici o vertebră ieșită de 
la locul ei. Ce dracu? 

Apoi lumina lanternei a căzut pe casca lui Kosciuszko. În partea stângă-faţă era o 
gaură perfect rotundă. DeWitt a desfăcut curelușa de sub bărbie și a scos casca cu 
blandete. Nu era nici un orificiu în craniul lui Kos, dar mai era unul în partea din spate a 
căştii. 

Glontele a lovit casca, a străpuns unul dintre straturile de kevlar, și și-a continuat 
traiectoria sub un unghi deviat. Tot ce făcuse a fost să-l lase knockout pe Kos Kosciuszko. 

DeWitt a verificat, dar nu era sânge în urechi sau in nas, fapt ce ar fi indicat o 
comotie serioasă. I-a ridicat pleoapele lui Kos şi i-a luminat ochii cu lanterna. Ambele 
pupile au răspuns simetric la stimul. 

Kos a scos un geamăt ușor când lumina i-a ajuns la ochi. 

— A primit un glonte în cască si a fost făcut knockout, a anunţat DeWitt. Gaozaru’ 
n-are nici măcar o julitură. 

— Faci bancuri? a intrebat Magic Brown. 

— Nici o glumă, l-a asigurat DeWitt. 

Il ridică pe Kos, sprijinindu-l în colţul banchetei din spate. 

— Are careva o capsulă cu amoniac? 

N-a răspuns nimeni. 

— Atunci dă-l dreaku’, a hotărât DeWitt. 

S-a aşezat mai confortabil şi l-au lăsat pe Kos Kosciuszko să-şi recapete singur 
cunoştinţa. Dacă n-ai nevoie de un prim ajutor consistent şi imediat, atunci nu trebuie sa 
te aștepți la prea multă cocoloşeală din partea unei găști de SEAL. 

DeWitt a anunţat prin radio. 

— Kos a fost doar făcut knockout. N-are nici o zgârietură. 

— Roger, a confirmat Murdock. 

Chibzuise că ar fi bine să oprească pe undeva ca să-l transfere pe Doc în celălalt 
Mercedes. Dar acum nu mai avea de ce să-şi facă griji şi pentru asta. 

— Postul de Control in fata, a intervenit Doc Ellsworth. Apoi, aruncandu-i o privire 
piezişă lui Jaybird, a adăugat: Și nu, nu am să încetinesc. 

— Remarcabil, a punctat Murdock. 

Jaybird a dat doar din cap. 

Se apropiau de Postul de Control cu luminile de poliție ale Mercedesului aruncând 
fulgere colorate în noapte şi cu sirena vuind. Chiar dacă exista vreo raportare referitoare 
la atac și schimbul de focuri, ei păreau că se află în urmărirea cuiva — nu că ei sunt 
vânatul. Cu siguranță, commando-urile inamice n-ar fi făcut atâta zgomot. Sau, cel puţin 
arătau suficient de oficial pentru a stârni aceleași îndoieli ca și la venire. 

Sunetul sirenelor îi scosese pe toţi afară din Post, gata de ripostă. 

— Freacă niţel comutatorul sirenei, a ordonat Murdock. Schimbă-i tonalitatea ca să 
le dăm de înţeles că i-am văzut. 

Jaybird s-a executat. 

— Semnalizează şi cu farurile şi treci prin ei. 

În mașină se auziră click-urile sigurantelor de la arme. 

Pe când treceau în viteză prin Postul de Control, Murdock a văzut un soldat cum 
îşi duce arma la ochi, iar altul o lasă în jos. Chiar dacă urmele de gloanţe de pe caroserie 
erau vizibile, tot n-au reuşit să stârnească bănuieli solide împotriva lor. Adevărat, noapte 
și din viteză, nu se puteau vedea prea bine toate aceste detalii. 

Pentru că veniseră dinspre sud, acum se îndreptau spre nord. Era un drum 
secundar semiamenajat care serpuia în sus, către munţi, venind dinspre Batreun si 
Tripoli, de pe coastă. Murdock identificase un număr de posibile zone de aterizare 
pentru elicopterele de extracţie, dar voia ca mai întâi să se apropie de munți cat mai mult 
posibil. Valea era largă şi aproape lipsită de copaci, iar vizibilitatea ajungea la câteva 
mile. Pe măsură ce terenul urca spre baza munţilor, devenea și mai împădurit. Murdock 

voia sa ajunga la adapostul acestor copaci, pentru a minimaliza expunerea elicopterelor. 
Totul depindea de timp. Elicopterele trebuiau să vină și să plece înainte de a se lumina 
de ziuă. Nu era nimic de discutat. 

În al doilea Mercedes, Kos Kosciuszko își revenea. Si ca orice bun SEAL, a revenit 
la viata gata de luptă. DeWitt s-a trezit că un brat de mărimea unui jambon îl apucă de 
umăr şi-l proiectează în portieră. Magic Brown a apreciat rapid situaţia și a trecut din 
locul din față peste Kos. DeWitt i s-a alăturat, amândoi încercând să-l imobilizeze 
strigând la Kosciuszko : 

— Chief, Chief, noi suntem, noi... 

Kos isi revenea rapid, ceea ce era bine, pentru că Brown si DeWitt erau pe punctul 
de a pierde încleștarea. 

— Ce... ce? se bâlbâi Kos. 

— E OK, Chief, a spus DeWitt, încercând să se elibereze. Ai luat-o-n freză. Esti OK. 

Kosciuszko a scuturat din cap ca să şi-l limpezească, apoi şi-a masat tâmplele. 

— Dom'le, ce mă doare capul. Are careva niște aspirine? 

Magic Brown a trecut înapoi în scaunul din fata si a bâjbâit după trusa de prim 
ajutor, mormăind în barbă: 

— Fucking gorilla. 

DeWitt s-a lăsat pe spate în scaun si a respirat adânc. Îşi mișcă braţul cu prudenţă. 
Se gândi că dacă n-ar fi avut pe el vesta antiglont, prima lovitură a lui Kos i-ar fi rupt 
clavicula. 

În primul Mercedes, Murdock se uită la ceasul antiacvatic: ora 0258. Mai erau cam 
două minute până să explodeze mașinile blindate și vroia să ajungă dincolo de 
următorul Punct de Control când aceasta se va întâmpla. 

Atunci Ed DeWitt a observat faruri venind din urma lor. Gata pauza. 

— Avem companie in spate, a raportat. PDM3-uri. Le imprastiem imediat, auzi 
Murdock în casca-radio. 

Ed DeWitt a insfacat un sac de nylon din spaţiul din spate unde erau stocate 
materialele. 

— Rămâneţi amândoi aici, i-a spus DeWitt. Mă ocup de astea. 

Sacul era plin cu cutii de câte o jumătate de kilogram, cam de mărimea unor baterii 
de 9 V, dar în trei muchii. M-86 PDM au fost proiectate ca să ajute Forţele Speciale când 
sunt urmărite de un inamic superior numeric. 

Dacă fugi ca din pușcă, tot ce ai de făcut este să tragi siguranţa si să arunci mina 
înapoi, peste umăr. Când aceasta cade la pământ șapte linii monofilament, fiecare de șase 
metri lungime sunt ejectate din carcasa minei. Când ceva, orice, atinge aceste linii, o mică 
încărcătură face ca M-86 să salte la un metru în aer, unde explodează. În mod sigur le taie 
cheful și celor mai aprigi urmăritori să-și mai continue vânătoarea. În vremurile 


3 Pursuit Deterrent Munition — mine anti-urnăritori. 

Razboiului din Vietnam SEAL au improvizat minele Claymore cu detonatoare cu treizeci 
de secunde intarziere in acelasi scop. 

Vehiculele din spatele lor se apropiau. DeWitt putea distinge ceva ce semana cu un 
Land Rover si două alte seturi de faruri in spatele acestuia. Drumul îngust si sinuos 
limita viteza, chiar dacă Mercedesurile nu erau nevoite să ducă greutatea suplimentară a 
unui blindaj masiv. 

DeWitt a deschis portiera din partea sa, s-a aplecat si a aruncat trei PDM-uri în aşa 
fel încât să ajungă pe mijlocul drumului. Ca măsură de precauţie suplimentară a mai 
aruncat şi câteva „pioneze” formate din patru tepuse care puteau face praf orice pneu. 

Land Rover-ul a călcat una din liniile M-86, iar mina a explodat în aer imediat în 
urma sa. PDM avea efect şi asupra vehiculelor. Schijele au perforat maşina lovind 
rezervorul de benzină. Land Rover-ul a explodat într-o minge de foc. Al doilea vehicul a 
ieşit de pe drum în încercarea de a-l evita. Al treilea a lovit altă PDM. 

Jaybird Sterling privea toată scena prin oglinda retrovizoare laterală. 

— Oh, shit, a exclamat nefericit, pentru că ceea ce vedea se întâmpla în cel mai 
nefericit moment. Totul era în raza de vedere a celor de la următorul Post de Control. 

Mercedesul a intrat într-o grindină de gloanţe. Sunau ca și cum nişte nituri erau 
bătute în caroseria mașinii, iar atât de multe au improscat parbrizul din policarbonat 
provocându-i crăpături, încât era aproape imposibil să mai vezi ceva prin el. Murdock, 
Jaybird și Razor au deschis fantele de tragere și au ripostat cu foc automat încercând să 
mai diminueze tirul asupra lor. Habitaclul s-a umplut cu blestematul de fum de la 
cartușe. 

Cele două cauciucuri de pe dreapta au fost găurite, iar spatele mașinii a început să 
derapeze. Rotind volanul ușor stânga-dreapta si fără a atinge frâna, Doc a reușit sa 
recâștige controlul direcției. Orele petrecute pe pista de curse din California și-au arătat 
foloasele. 

Mercedesul a continuat să ruleze pe insertiile anti-pana, dar ceva mai încet. 

Germanii fac mașini și blindaje bune. Ambele mașini au trecut prin dispozitivul de 
apărare de la Postul de Control și probabil că acolo nu existase nici cea mai mică 
așteptare că ei vor reuşi. 

Apoi, la Post, unul dintre oameni ieşi în mijlocul drumului. A strigat pentru a 
curma confuzia din jurul său şi a prins spatele Mercedesului ce se îndepărta în reticulul 
colimatorului optic. Apăsă ușor pe trăgaci. Nu a existat nici o senzaţie de recul, dar un jet 
tunător de flăcări și fum au erupt prin capătul din spate al tubului lansator de grenade 
reactive RPG-7 ce-l avea pe umăr. 

Toţi cei de la Postul de Control au privit flacăra din coada rachetei pe când plutea 
spre Mercedes. Drumul făcea un viraj în fata. Singura întrebare ce anume va ajunge 
prima acolo, mașina sau racheta. Racheta a lovit mașina cu un flash galben. Cei de la 


Punct izbucnit în urale de ,,Allahu Akbar!” trăgând cu armele în aer. 

„Mare e Allah!” 
Apoi, careva dintre ei, mai istet, a strigat: 
kád 


„Să-i capturăm 
Toată grămada de oameni păru să se trezească si navali pe drum. 


CARRY ON! 

PE COASTA MALABAR 


Materialul lemnos necesar construirii vaselor din 
Oman este adus de la o depărtare de aproape 1 300 
mile, de pe coasta Malabar, din India. Acest comerț se practică din timpuri 
foarte îndepărtate, pentru că Omanul nu dispune de copaci destul de mari din 
care s-ar putea obține o cherestea de primă calitate pentru construcția navelor. 
Aşa că am pornit spre Malabar în căutarea unor copaci neobişnuit de mari 
necesari realizării unei nave replică. În următoarele şase luni aveam să 
întreprind vreo şase călătorii spre India pentru a găsi şi achiziționa materialele 
care-mi trebuiau. În acel timp am văzut o parte a Indiei care avea foarte puțin în 
comun cu secolul al XX-lea, unde mizeria se împreuna cu frumusetea, 
mestesugul măiestrit cu şmecheria. 

Am pornit la drum spre India cu trei tovarăşi plini de pitoresc puşi la 
dispoziția mea de Ministerul Patrimoniului Național şi al Culturii din Oman. În 
primul rând era Said al Hatimy, o persoană veselă, caldă, cu o statură masivă, 
cu un turban alb strălucitor şi o splendidă barbă proeminentă care atesta 
situația sa de om învățat şi religios. Dată fiind educația sa, era adesea numit cu 
titlul onorific de şeic şi, cum fusese profesor in Zanzibar, vorbea o engleză 
impecabilă cu accent de Oxford, cu o voce de bas profund. El avea să fie 
interpretul meu şi să reprezinte ministerul. Venea apoi Hoodaid, un maistru 

constructor de vase din Sur, care avea sarcina sa ne sfatuiasca asupra calitatii 
lemnului pe care l-am fi putut găsi. Era un bărbat înalt, amabil, cu un dinte 
strălucitor de aur care se vedea bine când zâmbea şi cu preferință pentru 
dishdashauri bej. Nu ştia niciun cuvânt englezesc şi nu era niciodată sigur dacă 
piosul Said al Hatimy era de acord cu fumatul lui. Aşa că Hoodaid se retrăgea 
mereu prin colțuri mai dosnice pentru a fuma, aruncându-mi un surâs sfios 
când dădeam cu ochii de el. Cel de al patrulea membru al echipei noastre era cel 
mai surprinzător. Era furnizorul de alimente al palatului din Mascat şi se 
numea Dharamsey Nensey. Era un bărbat foarte vioi de cel puţin 70 de ani, care 
fusese desemnat contabilul acţiunii. Dharamsey era indian, banyan, adică 
negustor foarte respectat, la origine din Gujerat. Trăise timp de 40 de ani în 
Mascat, în apropierea palatului. La început prăvălia sa aproviziona palatul cu 
articole de băcănie, dar pe măsură ce puterea sultanului a crescut, a crescut şi 
rolul lui Dharamsey. Putea fi chemat oricând pentru a procura orice, începând 
cu un Rolls Royce până la un pumn de fisticuri şi avea o mică armată de 
funcționari indieni care îi ţineau socotelile în registre, într-un birou în spatele 
palatului. În timp ce el era în India, puteau să se ocupe de întreprindere cei trei 
fii ai săi, aşa că atunci când ministrul i-a încredinţat problemele financiare ale 
proiectului meu, Dharamsey a hotărât că el însuşi va trebui să însoțească 
expediția pentru cumpărarea lemnului. Îmbrăcat într-o cămaşă lungă, albă, cu 
picioarele subțiri care îi ieşeau din pânza din jurul şalelor, Dharamsey era un 
încântător tovarăş de drum. Mă intelegeam cu el într-un ciudat amestec de 
arabă, engleză şi hindustani, iar ochii lui vii nu scăpau nimic. La capătul unei 
zile în care călătorisem optsprezece ore era vioi şi alert, sărind de colo-colo ca o 
veverita, în timp ce strângea în mână o sacoşă care părea magică. Făcută din 
bumbac alb, putin mai mare decât un plic oficial, sacoşa nu era murdară 
niciodată şi Dharamsey nu o lăsa niciodată din mână. De acolo, printr-o 
anumită prestidigitatie, scotea tot ceea ce era necesar - bilete, agendă, orice 
sumă sau fel de valută care s-ar fi cerut, întotdeauna în numerar. Sacoşa de 
bumbac a lui Dharamsey părea fără fund şi conţinutul ei nu înceta să mă 
uimească mereu. 

În călătoria noastră în susul şi în josul coastei Malabar, apăream pentru 
Indieni ca un grup total de neînțeles. Cand ne opream pe la vreun restaurant să 
luăm masa, întregul personal rămânea complet descumpănit. Îşi dădeau 
imediat seama după comportare şi îmbrăcăminte că Dharamsey era vegetarian 
convins, aşa că ştiau că acesta îşi va păstra obiceiurile de alimentaţie. Mai ştiau 
că cei doi arabi cu turbane nu consumau carne de porc şi mâncau cu degetele, 
în timp ce eu, european fiind, mă aşteptam să am o furculita şi un cuţit. Reacţia 
obişnuită, de cum intram într-un restaurant, era să ne aşeze la mese separate, 
dar noi stăruiam să fim împreună, ceea ce făcea să atragem priviri uimite pe 
când mâncam mulțumiți la aceeaşi masă, fiecare după obiceiul lui. Am 
străbătut coasta Malabar în sus şi în jos pe drumuri pline de hârtoape, de la un 
port la altul, într-o serie de rable de taxiuri hodorogite şi pufăind. Vehiculele se 
defectau adesea, ploaia adusă de muson cădea în perdele şi noi stăteam 
incomod, ingramaditi unul în altul, uzi. Pe scurt, căutarea materialului lemnos 

ar fi fost foarte neplacuta, dar tovarasii mei de drum au transformat-o intr-o 
aventura fascinanta. De trei ori pe zi ne opream pentru ca Said sa-si spuna 
rugaciunile si de cel putin vreo doua ori mai mult decat atat vizitam bazarurile, 
cand cei doi din Oman se cufundau in diferite pravalioare de pe strazi dosnice si 
se targuiau pentru tot felul de fleacuri si curiozitati. Parfumul era la mare cerere 
si ma deprinsesem sa tot intru prin parfumerii, sa mi se ridice maneca si sa fiu 
tamponat pe brat cu apă de roze şi alte esente pentru încercare. Îmi plăcea în 
special să privesc strălucirea din ochii vânzătorului care se gândea cu 
anticipare ca are de a face cu doi arabi bogaţi, dar acea licarire se stingea de 
îndată ce apărea Dharamsey vesel şi plin de viata, cu punga alba in mana şi 
ochii căprui, ageri şi dibaci, calculând profitul la sută la fiecare obiect. 

Centrul activității noastre a fost Calicut, portul care a dat numele stambei - 
calico. Când Vasco da Gama, conducând prima flotă comercială europeană care 
a pătruns vreodată în Oceanul Indian, a ajuns la Calicut, în 1498, negustorii 
arabi făceau comerț aici de cel puţin şapte sute de ani. Şi azi câteva vase arabe 
continuă să aducă mărfuri la Calicut, în special mirodenii şi lemn. Mai înainte o 
întreagă comunitate de indieni trăia din ceea ce ciugulea din comerțul arabilor; 
aceştia erau constructori de nave, cămătari, frânghieri, o colonie de musulmani 
indieni, ale căror femei adesea se căsătoreau cu marinari arabi care veneau 
acolo. Acest din urmă contact nu dispăruse total, căci pe măsură ce ne 
apropiam de Calicut, Hoodaid, care fusese şi el marinar, începuse în mod 
evident să se ferească. L-am întrebat pe şeic Said ce se petrece cu Hoodaid şi 
acesta a chicotit. 

— O, da, spuse el, se teme să nu fie recunoscut. Are şi acum o soţie la Calicut, 
de pe vremea când era marinar. Nu s-a mai întors la ea de mult timp şi nu i-a 
trimis niciun ban. După legea musulmană este obligat să aibă grijă de ea. Dacă 
familia ei descoperă că a venit, îl sileşte să plătească pentru tot timpul cât a 
lipsit. 

Hoodaid a făcut, aşa cum s-a văzut, ceea ce trebuia. În seara când am sosit la 
Calicut s-a dus să-şi caute soţia şi i-a plătit liniştit toate restantele. A reapărut 
în dimineața următoare, uşurat, dar fără îndoială şi mai sărac. 

Comunitatea comercianților din Calicut care se îngrijeşte de nevoile 
negustorilor arabi s-a redus la două case, familiile Baramy şi Koya. Acestea 
ocupă imobile aproape identice situate în mod strategic pe plajă, dând spre 
locul unde ancorează vasele. Fiecare casă este un bungalov spaţios, în spatele 
căruia există o curte cu diferite şoproane unde se găsesc tot felul de lăzi şi cutii, 
cuie pentru nave, colaci de frânghie, cutii de conserve, lăzi şi ambalaje 
misterioase şi tot felul de ancore artizanale. Centrul vieţii de aici este veranda 
lungă şi elegantă. La toate orele din zi, dar în special la vremea rugăciunilor de 
la asfintit, pot fi întâlniți ici şi colo negustori arabi relaxându-se pe bănci si 
scaune împletite din trestie, sorbind ceai sau cafea, îndreptându-şi privirile 
spre radă, acolo unde valurile Mării Arabiei se izbesc şi mugesc pe plajă. Câte 
un cerşetor se apropie cu timiditate de gard, cerând de pomană în numele lui 
Allah. Şeful fiecăreia din aceste case de comerț, Baramy sau Koya, este o 
persoană cu o poziție respectabilă în comunitatea din Calicut. Acesta 

controleaza de fapt toate contractele dintre arabi si furnizorii de material 
lemnos, mirodenii si diferite alte bunuri. Abdul Kader Baramy, pe care ne-am 
dus să-l vedem, ne-a apărut ca un om de afaceri international, mereu hărțuit de 
treburi. Avea şapte frați, un semn sigur al favoarei lui Allah, dar, conform 
tradiției unei asemenea întreprinderi, nimic nu putea fi făcut fără 
consimțământul său. Fraţii lui, îmbrăcați la fel în veşminte albe elegante, erau 
plasați strategic. Unul conducea şantierul naval Baramy, la vreo zece mile mai 
jos pe coastă, la Beypore, unde construiau pentru arabi dhowuri moderne cu 
motor. Un altul călătorea regulat spre golf pentru a vizita clienți arabi. Un al 
treilea putea fi trimis pentru a negocia cu funcționarii civili din Delhi. Ceilalți 
erau ținuți la îndemână, învârlindu-se de colo-colo, gata oricând să facă vreo 
cursă. 

Abdul Kader ştia tot atât de mult despre comerțul de cherestea şi construcția 
de nave, ca oricare locuitor de pe coasta Malabar. El se dovedi foarte pesimist in 
privința şanselor noastre. Era extrem de anevoios să găsim trunchiurile de lemn 
de tek de mari dimensiuni pe care le căutam şi imposibil să le procurăm în 
timpul scurt de care dispuneam. Mai mult încă, guvernul indian interzisese 
exportul lemnului de tek. Abdul Kader ne-a arătat o notă a guvernului unde 
erau trecute o seamă de esențe tari de lemn printre care şi tekul, care nu puteau 
fi scoase din tara sub formă de lemn neprelucrat. În ceea ce priveşte ideea de a 
construi o corabie din lemn cusută, auzise şi el despre asemenea nave, dar nu 
putea fi vorba să se execute aşa ceva acum, în zilele noastre. Oamenii care se 
pricepeau să lucreze astfel nu mai existau azi. Abdul Kader ne sfătui să 
renuntam la ideea unei corăbii cusute construită în Oman. Ar fi putut sa ne 
construiască un vas bătut în cuie în timp de un an, în India. Evident, eram 
liberi să căutăm lemnul pe care-l doream, dar nu avea speranţe pentru noi. 

Eram, bineînţeles, dezamăgit, dar nu definitiv. Cu un an în urmă, pe când mă 
aflam într-o călătorie în India pentru a studia navele tradiționale indiene, am 
ajuns într-un golfulet la nord de Mangalore, în statul Karnataka. Era un loc 
trist, izolat, un cimitir pentru navele care fuseseră trase la edec pe nămol. Ceea 
ce a dat valoare vizitei mele a fost faptul că trei din acele corăbii fuseseră 
încheiate prin cusături, exact aşa cum văzusem bărcile din Oman. Nu erau 
făcute din tek, ci dintr-un lemn numit aini. Am căutat să-i aflu caracteristicile. 
Aini este un copac din familia arborelui de pâine, iar lemnul poate fi folosit în 
construcții de case, la uşi, cadrele ferestrelor, precum şi pentru nave. Din punct 
de vedere tehnic este practic identic cu lemnul de tek, având aproape aceeaşi 
rezistență, densitate şi greutate, ajunge la dimensiuni mari şi se lucrează uşor, 
dar prezintă un inconvenient major - are tendința să se desfacă dacă se bat în 
lemn cuie. Dar bineînţeles că nu aveam nicio intenție să închei părțile din 
corabia mea prin cuie, căci construiam o navă cusută, şi din acest motiv am 
înțeles acum de ce navele indiene cusute erau adesea construite din aini. Am 
aflat de asemenea, din întâmplare, că acest lemn conţine în fibrele sale, în mare 
proporție, substanţe calcaroase, ceea ce face ca scândurile să fie greu de vopsit, 
deoarece calcarul distruge vopseaua; totodată calcarul ar putea totuşi ajuta ca 
lemnul să fie rezistent la atacul viermilor teredo, care găuresc lemnul vaselor. 

Constructorii de nave indieni mi-au spus ca aini rezistă la apa mai bine chiar 
decat lemnul de tek. Pentru ca sa fie si mai atragator, ca pret era pe jumatate 
cat tekul cel mai bun. Dar factorul decisiv care m-a facut sa aleg aini pentru 
nava replica a fost faptul ca guvernul indian il omisese de pe lista exporturilor. 
Abdul Kader Baramy a examinat cu atentie intreaga lista a lemnului interzis la 
export. Lista cuprindea aproape toate esentele tari de lemn, dar dintr-o scapare 
sau poate pentru ca era un lemn mai putin important, autoritatile indiene au 
omis să interzică exportul de aini. 

Incurajati, tovarăşii mei şi cu mine am reuşit să găsim materialul lemnos de 
care aveam nevoie pe dealurile din spatele localităţii Cochin, unde negustorii 
indieni doborau copaci semeti pentru cherestea. Sosirea noastră pe deal a 
provocat senzație. Pe de o parte negustorii de cherestea se gândeau cu bucurie 
că vor trage profituri mari de la clienții arabi, dar pe de alta parte erau total 
nedeprinşi ca aceştia să vină pe dealuri, să cutreiere pădurea, să măsoare 
copacii, să lovească bustenii cu ciocanul, căutând să detecteze prin reverberatia 
sunetelor defecte ascunse, şi să stea de vorbă cu pădurarii. Hoodaid, Said şi 
Dharamsey au trebuit să se întoarcă la Oman, dar eu am rămas în continuare 
să cutreier pădurile, hotărât fiind să găsesc cei mai buni buşteni pentru nava 
mea şi totodată să învăţ şiretlicurile din comerțul cu cherestea. 

Negustorii de cherestea din India au reputaţia de a fi cei mai mari pungaşi din 
tara şi, pe deasupra, oricât de curios s-ar părea, mai sunt şi mândri de faima pe 
care o au. Fusesem prevenit să nu iau nimic pe încredere, să controlez cu 
atenţie fiecare buştean pentru a fi sigur că nu are niciun cusur şi să iau toate 
măsurile ca să mi se livreze bustenii pe care i-am cumpărat şi să nu fie cumva 
înlocuiți pe drum. M-am bucurat în sinea mea când am descoperit că 
negustorul cu care tratam era foarte la curent cu regulile jocului. Chiar în prima 
zi, fiind în biroul lui de la marginea pădurii, am scos ruleta mea nou-nouta cu 
care intentionam să controlez măsurătoarea fiecărui buştean. Era încă în cutie 
şi negustorul a cerut să se uite la ea, exprimându-şi admiraţia. Cinci minute 
mai târziu am observat că dispăruse. M-am scuzat, am părăsit biroul şi m-am 
dus în spatele barăcii, unde l-am găsit pe maistrul negustorului aşezând cu 
grijă ruleta mea pe pământ, pentru a controla dacă era la fel cu a lui. Se părea 
că negustorul mă suspecta că aş fi adus o ruletă falsă, marcată de mine, pentru 
a-l înşela. 

Umblatul prin pădure avea mult haz. Îmi plăcea să aud zgomotele topoarelor 
tăietorilor de lemne, în timp ce cutreieram pădurea, sau bubuitura puternică a 
unui copac prăvălindu-se. Urma apoi o tăcere care pentru o clipă învăluia 
întreaga pădure, cu excepţia sunetului ciudat produs de sute şi sute de frunze 
şi crengute scuturandu-se pe pământ ca ploaia, rupte la întâmplare prin 
căderea gigantului. Am petrecut ore întregi urmărind elefanții la lucru, privind 
cum trăgeau bustenii afară din pădure pe drumul spre exploatarea forestieră. 
Inteligența si gingăşia acestor animale uriaşe nu înceta o clipă să mă uimească. 
Elefantul se îndrepta cu o graţie de felină spre busteanul căzut şi apoi aştepta, 
mişcându-şi urechile regulat înainte şi înapoi, în timp ce tăietorii de lemne 
curatau crengile mai mari şi tăiau o gaură în capătul mai gros al copacului 

pentru a trece lanţul de tras, apoi, mânat de călcâiele celui care-l conducea, se 
mişca luând în mod deliberat poziţie de lucru. Întindea trompa, vârful se 
răsucea pentru a apuca lanţul şi băga între maxilarele lui mari frânghia moale 
de la capătul lanţului. Picioarele masive ale animalului se aşezau într-o poziție 
bună de tras. Apoi trompa aluneca înapoi de-a lungul lanţului ca un piton 
negru si se înfăşură in jurul inelelor ca sa tina lanțul în unghiul corect. 
Elefantul se lăsa pe spate pentru a putea trage cu toată forța. Un aspect 
fermecător: exact înainte de a începe să tragă cu putere, animalul şi-a închis 
ochii, strangandu-i întocmai ca un copil. Apoi, cu o mişcare rapidă executată cu 
tot corpul, buşteanul a fost deplasat, alunecând vreo 9 metri prin noroi. Câteva 
momente mai târziu elefantul se afla la un unghi diferit fata de bustean. Încă o 
smucitură a lanţului şi buşteanul se rostogolea în jos printre rădăcini ca să 
ajungă pe şosea în fața noastră. 

— Elefanții sunt foarte costisitori, spunea negustorul de cherestea, care 
stătea cu prudenţă la distanță de marele animal şi evident nu vedea nimic 
romantic în ceea ce făcea elefantul. Trebuie să-i închiriezi cu ora de la compania 
de închiriat elefanţi şi se pierde atâta timp cu spălatul lor. Este necesar să li se 
facă baie de trei ori pe zi, căci altfel îi mănâncă pielea şi nu lucrează. Mai sunt 
obligat să plătesc şi pentru hrana lor. Dar - şi spunând aceasta, dintr-o dată se 
lumină la fata - tocmai sunt pe punctul de a-mi cumpăra elefantul meu şi va 
lucra multi, multi ani. Dacă nu se imbolnaveste sau nu moare poate va lucra si 
pentru fiii mei. Un elefant este mai bun decât un tractor. Am studiat această 
problemă. Tractoarele nu pot lucra pe pante atât de abrupte şi în inima pădurii 
nu e nimeni care să aibă grijă de motor, iar piesele de schimb sunt greu de găsit. 
Da, un elefant este mult mai bun. 

În cele din urmă a ajuns să-mi placă domnul Sunny, negustorul de cherestea, 
văzându-l câte eforturi disperate face pentru a-şi satisface un client excentric. 
Mă însoțea in toate deplasările mele pentru achiziționarea lemnului, într-un 
automobil vechi, pe drumuri pline de noroi şi hurducături. Cât voia el să fie de 
curajos, într-o seară târziu tot a dat bir cu fugiţii, când am stăruit să vizităm 
parcul de buşteni pentru a încerca să adun câteva bucăţi bune de lemn. 

Când am ieşit afară din automobil în noroiul cleios şi ploaia care cădea în 
rafale, domnul Sunny lăsă în jos fereastra, îmi înmână o lanternă şi îmi strigă 
cu un glas jalnic, în timp ce mă îndepărtam: 

— Fereşte-te de şerpi, o să vezi mulți şerpi otrăvitori, ies când se face 
întuneric ca să caute broaşte... cobra, krait, vipere... sunt multe tipuri de vipere 
şi peste două sute de specii de şerpi în India... 

Dar deşi am orbecăit şi alunecat prin întuneric mult timp, nu am văzut nici 
măcar un singur şarpe. 

Purtam cu mine o listă pentru cumpărarea materialului lemnos şi un 
adevărat inventar privind fiecare scândură, grindă şi cadru, cu toate 
caracteristicile, mărimea, curbura. Lista fusese întocmită după desenele 
tehnice făcute de Colin Mudie pentru o corabie boom. Acest strălucit arhitect 
naval pregătise şi planurile pentru Brendan. Aveam încredere totală în Colin şi 
el începuse prin a face un set preliminar de planuri bazate pe formele corăbiilor 

boom si pe cateva date istorice pe care am putut sa le culeg din unele texte 
vechi. Am aratat apoi constructorilor de dhow de la Sur un model redus la scara 
a acestei versiuni preliminare si am primit unele sugestii din partea lor privind 
modificari pe care Colin le-a introdus in desenele lui finale. Toti au fost de acord 
ca de fapt cheia construcției o constituia chila. Chila unei boom este lungă, 
dreaptă şi masivă; ea reprezintă şira spinării acestei nave şi dimensiunile ei 
definesc restul corăbiei, căci un constructor de nave arab construieşte 
matematic. Odată chila stabilită, toate celelalte părți din materialul lemnos 
sunt legate de aceasta după un anumit unghi şi dimensiune, aşa că dacă cineva 
îi spune unui arab tipul de navă, ca de exemplu boom, sambuk sau alt tip, ca şi 
lungimea chilei, el va şti exact forma şi dimensiunile finale ale navei când va fi 
gata. În timp ce constructorii europeni măsoară în general dimensiunile unei 
nave după lungimea ei sau după linia de plutire, constructorul arab le 
calculează după chilă. 

Problema care se punea pentru chila mea era că ea trebuia să aibă lungimea 
de 15,6 metri, cu o secțiune transversală de 30 X 38 cm, perfect dreaptă. Colin 
mai dorea să fie tăiată din aceeaşi grindă, ceea ce însemna că aveam nevoie de 
un buştean de mari dimensiuni, dintr-o esenţă tare, care nici nu se putea 
obține în Europa. Până şi specialiştii în cherestea din India au dat din cap 
uimiti, când au auzit ce fel de buştean căutam, dar in cele din urmă 
perseverenta mea a fost răsplătită. În iulie am găsit copacul mare care avea 
să-mi furnizeze lemnul pentru chilă. Era un exemplar magnific, aparţinând 
unei familii care l-a îngrijit timp de jumătate de secol, curălind crengile de jos, 
aşa că trunchiul principal a crescut în înălțime. Dar încă şi mai grozav era 
faptul că familia avea o fiică pe cale de a se mărita şi voiau să vândă copacul 
pentru a-i putea face zestrea. L-am cumpărat chiar acolo unde creştea. Un 
pădurar s-a urcat în vârf şi a legat o funie care avea să directioneze căderea 
copacului când va fi tăiat, apoi doi tăietori au lucrat cu topoarele lor două ore, 
după care gigantul a fost doborât iar crengile şi scoarța au fost curățate pentru 
a dezvălui culoarea specifică a lemnului aini proaspăt tăiat, galben ca banana, 
care în următoarele săptămâni avea să devină maron-roşcat închis. Fusesem 
asigurat că lemnul nu trebuie prelucrat. Lemnul de aini abia tăiat putea fi 
folosit ca atare pentru construirea navelor. Era însă nevoie de doi elefanți 
pentru a-l trage până la drum. Adus acolo, a fost tăiat de doi oameni cu un 
ferăstrău de mână dublu, de mari dimensiuni. Unul dintre cei doi tăietori stătea 
în picioare pe trunchi, în timp ce celălalt, ghemuit dedesubt în genunchi, trăgea 
lama, iar peste el cădea o ploaie de rumeguş umed. Pentru a curăța acest imens 
buştean au fost necesare patru zile de lucru susținut, dar în fine l-am văzut 
gata, cu o lungime de vreo 60 cm în plus fata de cât aveam nevoie. L-am 
încărcat într-un camion, întovărăşit de un elefant pentru a putea fi manevrat la 
cotiturile foarte înguste şi, astfel, lemnul pentru chilă şi-a început călătoria de-a 
lungul coastei. 

Până acum vizitele mele din India reuşiseră să-mi creeze un mic anturaj 
permanent, căci aşa era aici. Îmi dădusem seama că nu mă pot descurca de 
unul singur, cum credeam, iar prezența mea a constituit o ocazie de a crea de 

lucru pentru altii. Astfel am vazut ca am nevoie de un sofer, care sa cunoasca 
drumurile şi să aibă grijă de automobil, un tâmplar care să discute cu 
cherestegii despre lemn, un interpret, care să fie în acelaşi timp şi asistentul 
meu şi să facă cele o mie şi unul de aranjamente necesare, de la găsirea unui loc 
unde să dormim noaptea până la calcularea corectă a banilor pentru sperturi. 
Aşa de pildă, între Cochin şi Goa, acea parte din coastă pe unde umblam după 
materiale, se vorbeau cel puţin patru limbi diferite şi căutările mele mă duceau 
în mod constant în mici sate şi locuri retrase şi linistite, unde vizitatorii erau 
rari şi străinii necunoscuți. Aşa că interpretul meu trebuia să fie multilateral - 
şi într-adevăr era. S-a prezentat cu o scrisoare de recomandare din partea unui 
biolog indian, care l-a întâlnit pe când aduna tot soiul de mostre marine pe 
îndepărtata insulă de corali Minicoy, la vreo 220 de mile depărtare de coasta 
indiană. „E un om cum puţini se găsesc, o adevărată perlă, anunța scrisoarea. 
Poate vorbi 14 limbi şi se poate descurca în orice situație”. Această „perlă”, aşa 
cum aveam tendința să mă gândesc la el din acea clipă, a fost la înălțimea 
recomandatiei. Se numea Ali Manikfan şi era fiul fostului conducător al insulei 
Minicoy. Acum locuia pe continent, găsind că insula era prea mică pentru 
talentele lui. Îşi dădea foarte bine seama de calităţile lui şi avea sentimentul 
demnității sale, iar în fata altor indieni se arăta cu nasul pe sus. Dar putea, cat 
ai clipi din ochi, să gătească, să coasă, să conducă o barcă cu pânze, să repare 
un motor, să facă socoteli. Din zilele când se ocupa cu colectarea diferitelor 
vietati marine ştia denumirile latineşti ale tuturor peştilor şi scoicilor de pe 
insulele lui şi vorbea într-o oarecare măsură araba clasică, pentru că, asemenea 
tuturor celor din Minicoy, era musulman şi studiase la şcoala coranică. Ca şi 
Dharamsey Nensey, reuşea să călătorească cu foarte putin bagaj. De fiecare 
dată când soseam în India, Ali mă întâmpina cu o fata surâzătoare, cu o şapcă 
albă pe vârful capului şi o servietă care reprezenta singurul lui bagaj. 

Oamenii din Minicoy au o reputație excelentă de-a lungul întregii coaste 
Malabar. Trăind în izolare pe insula Inr, care are o suprafață de 104 km?, ei 
şi-au dezvoltat o cultură proprie remarcabilă. Fiecare trebuie să aibă grijă de 
persoana sa, să pescuiască, să cultive palmieri, să-şi clădească propria casă şi 
să lucreze ca membru al unei cchipe. Despre locuitorii acestei insule se mai 
spune că sunt şi cei mai buni marinari din India, fiind adevărații lascari ! care, 
generaţii de-a rândul, au navigat pe vase străine. Adesea au lucrat multi ani 
prin alte tari, mai înainte de a se întoarce în insula lor. Chiar într-un mare port 
aglomerat ca Bombay cei din Minicoy erau renumiți. Ei constituiau aproape in 
mod exclusiv personalul ambarcatiilor de la stația de pilotaj. Se spune ca 
pilotinele din Bombay sunt cele mai rapide, dar şi cele mai bine conduse din tot 
portul şi pe vreme rea sau chiar în caz de primejdie, oamenii din Minicoy 
reuşesc să le menţină pe linia de plutire. Mai mult decât atât, faptul cel mai 
remarcabil este că într-un port ca Bombay care cunoaşte atâtea conflicte de 
muncă, cei din Minicoy nu fac niciodată grevă. 

Minicoy face parte dintr-un grup de insule de unde corăbiile medievale arabe 

se aprovizionau cu funiile folosite in constructia de nave, fabricate din fibra cojii 
de nuca de cocos, care, pana in secolul nostru, fusese singurul export al 
Laccadivelor. Preocuparea mea de a cauta sa obtin funia de cocos pentru nava 
din aceeaşi sursă ca şi arabii nu putea fi decât logică. Guvernul indian aplică 
restricții în privința vizitării acestor insule de către străini, pe motiv că intruşii 
ar putea tulbura cultura locală foarte fragilă. Tocmai sub acest aspect avea Ali o 
dublă importanţă. El putea să-mi facă legătura cu insularii din Laccadive cand 
veneau uneori pe continent ca să-şi cumpere ţigări, orez si alte provizii. Dar 
insularul cel mai grozav peste care am dat într-o asemenea vizită a fost un 
potlogar vesel, din insula Agatti, pe nume Kunhikoya. Ager la minte, cu un 
surâs atrăgător, era un derbedeu simpatic. Kunhikoya poseda de asemenea 
cunoştinţe enciclopedice privind funia din fibră de nucă de cocos şi chiar 
lucrase putin la construcția bărcilor cusute. El mi-a spus că pentru nava mea 
aveam nevoie de o funie de calitate superioară. Trebuia să fie răsucită de mână, 
din cea mai bună calitate de coajă de nucă de cocos. Aceste coji trebuiau însă să 
fie înmuiate sau lăsate la topit în apă de mare pentru a-şi desface fibrele. 
Kunhikoya m-a informat că de obicei fibra este pusă la topit în apă proaspătă 
sau uşor sărată, dar acest tip de fibră nu-mi era de folos, nefiind suficient de 
rezistent pentru o navă. După ce erau puse la topit în apă de mare, cojile de 
nucă de cocos trebuiau să fie uscate la soare şi apoi melitate cu melite de lemn 
pentru a se îndepărta pudra formată. Dacă s-ar fi folosit în acest scop ciocane 
de metal, fibrele ar fi fost strivite şi stricate, iar frânghia ar fi devenit puţin 
rezistentă. Apoi fibrele trebuiau răsucite cu mâna pentru a se transforma în 
funie. Dacă ar fi fost răsucite la maşină şi nu manual ar fi rămas prea slabe. 
Kunhikoya m-a anunțat că îmi vor trebui vreo 1 500 de legături de frânghie 
din nucă de cocos pentru coaserea navei de care aveam nevoie. Am calculat 
lungimea totală şi am ajuns la cifra de 400 de mile. Părea o cantitate imensă, 
dar în cele din urmă s-a dovedit că avea dreptate. Cu ajutorul lui am încercat, 
împreună cu Ali, să cumpărăm frânghie de cocotier de bună calitate în micile 
sate din regiunile retrase de pe coasta Malabar. Era foarte distractiv să-i vezi pe 
cei doi insulari lucrând. Se dovedeau amândoi a fi experți. Ştiau exact de ce era 
nevoie şi cunoşteau de asemenea toate şmecheriile care trebuiau folosite pentru 
a reuşi mai bine. Când i se oferea o mostră, Kunhikoya făcea o strambatura 
teatrală. Lua mostra în mână şi cu o mişcare rapidă din încheietura mâinii 
desfăcea spirala funiei. Apoi, cu o altă mişcare similară, fără niciun efort, rupea 
frânghia ca pe o ata de bumbac şi lăsa, cu un total dispreț, cele două capete 
provenite din rupere să cadă la pământ. Exista bineînţeles un şiretlic pentru a 
rupe astfel o frânghie, dar Kunhikoya era un foarte bun actor, avea braţe 
vânjoase şi putea face ca cea mai tare sfoară să pară fragilă. Nu accepta nici 
protestele negustorilor că sfoara fusese topită în apă sărată. Lua o mostră, o 
punea în gură şi o mesteca ca pe nişte spaghete, încercând să detecteze 
caracteristicile gustului sărat al frânghiei pregătite în apă de mare. 
Negăsindu-le, se întorcea spre mine şi îmi oferea o mostră spre încercare. Cum 
nu doream să stric pantomima, mestecam şi eu cu solemnitate fibra din nucă 
de cocos, încercând să nu mă gândesc la noroaiele fetide din bălțile cu apa 

statuta unde nucile de cocos fusesera puse la putrezit. 

În cele din urmă a trebuit să accept că singurul loc unde aş fi putut găsi 
frânghie din coajă de nucă de cocos prelucrată într-adevăr în apă de mare erau 
insulele Laccadive, prin Kunhikoya ca agentul meu. Nu am rămas cu totul 
surprins să descopăr, patru luni mai târziu, când au fost livrate legăturile, iar 
Kunhikoya era în siguranță la câteva mile depărtare, că el strecurase în 
transportul de marfă trimis şi frânghie făcută la maşină. Dar nu avea 
importanţă, în India Kunhikoya m-a salvat de escroci cu mult mai mari decât el. 

Unele dintre articolele despre care spusese că aş avea nevoie pentru nava mea 
cusută păreau cu totul bizare. Astfel, trebuiau 50.000 de nuci de cocos pentru a 
fi folosite ca un fel de căptuşeală, două grosimi speciale de frânghie, 40 de 
legături de un lemn foarte curios, noduros, din insulă, despre care bănuiam că 
ar fi rădăcini de mangrove 2. Acest lemn era foarte rezistent şi tare şi Kunhikoya 
declarase că avea să fie folosit pentru pârghii de către frânghieri când vor 
strânge parâmele navei. Mai era şi vreun sfert de tonă de chundruz, o răşină 
naturală care este folosită în mod obişnuit pentru parfumuri ieftine. 
Constructorii de nave o utilizează ca pe un fel de şelac, vopsind cu el între 
scânduri. Ca să aleagă această răşină, Kunhikoya lua un pumn de granule şi le 
aprindea, pentru a vedea cum ard. O zi întreagă a tot făcut încercări până a 
găsit un chundruz care l-a satisfăcut, dar vai, eforturile noastre au fost în zadar. 
Am cumpărat şase saci mari de chundrur, i-am sigilat, i-am însemnat şi i-am 
depus într-un depozit de mărfuri asigurat. Când am primit sacii la Oman, i-am 
deschis şi am constatat că două treimi erau plini cu pietre. Am fost victimele 
acelei binecunoscute „substituiri”. 

Kunhikoya a mai vrut şi vreo şase butoaie cu ulei de peşte, care, amestecat cu 
zahăr topit, urma să fie folosit la vopsirea exteriorului cocii. Uleiul provenea de 
la peşti mici fierti într-un tanc lângă Mangalore, iar grăsimea era luată de 
deasupra. Duhoarea uleiului rămânea de nedescris. Urma apoi o jumătate de 
tonă de var, care urma a fi aplicată pe fundul navei pentru a preveni fixarea 
scoicilor. Pentru a obține varul ne-am dus la varnita de lângă tancul de ulei de 
peşte. Ceea ce am văzut acolo era asemenea unei scene din infern. Un lung şir 
de femei cara pe cap găleți cu scoici pentru a le arunca grămadă lângă o colibă 
joasă, lungă, prin al cărei acoperiş de stuf ieşeau valuri mari de fum. În interior 
un bătrân aproape scheletic pedala la o roată, pentru a pompa aer în căzile în 
care ardeau mangal şi scoici. Alți bărbaţi slabanogi, cu bucăți de pânză legate în 
jurul capului, învârteau cu lopeti din lemn în căzi, doi copii se mişcau cu paşi 
şovăitori în căldura sufocantă pentru a mai arunca alte scoici în căzi. Fiecare 
muncitor tuşea de câte ori se schimba vântul, iar ochii îi erau roşii din cauza 
fumului acru; şi toată truda pentru un salariu de mizerie. 

Obiect cu obiect, am tot adunat ingredientele conform retetei lui Kunhikoya 
pentru construirea unei corăbii cusute: şase sfredele, dalti de fier, un colac de 
parâmă de in, cu întrebuințare necunoscută, patru răngi mari, două ciocane 
mari, o balanţă de tip vechi, mai multe cutii cu diferite unelte. Singurele obiecte 

imposibil de găsit au fost şase cozi de peste ghimpos. 

— Pentru ce ai nevoie de ele? l-am intrebat pe Kunhikoya. 

— Ca sa fac gaurile in scanduri, dupa ce sunt perforate pentru a fi cusute. 

— Dar pentru ce iti trebuiesc de fapt cozile de peste? 

— Le folosim pentru a face gaurile netede ca sa nu taie franghia. 

Mi-am dat imediat seama despre ce era vorba. Locuitorii din Laccadive erau 
atat de izolati de restul lumii, incat foloseau cozile aspre ale calcanului in locul 
unui raspel. Usurat, i-am explicat lui Kunhikoya ca pot avea pile de metal 
pentru a face acelasi lucru. Ultimul succes al lui Kunhikoya si dezastrul sau 
final s-au produs când ne-am dus la Beypore să cumparam catargele si vergile 
pentru navă. Acum căutam un fel de lemn foarte tare căruia indienii îi zic poon. 
Asemenea unei imense lănci, un arbore poon poate creşte drept, având uneori o 
tulpină de vreo 15 metri până unde începe să se ramifice coroana. De secole 
marinarii ştiu că vergile şi catargele din poon sunt excelente. Într-adevăr, 
marina britanică trimitea specialişti în India să cumpere ceea ce numeau „lemn 
de arboradă” din poon pentru navele sale. Poonul nu creşte în şiruri ca aini, ci de 
obicei ca arbore izolat, greu accesibil. Azi asemenea copaci sunt tăiați pentru a 
fi trimişi la fabricile de placaj, dar la Beypore bustenii sunt inca expediati în 
josul râului şi păstraţi în vaduri putin adânci pentru cazul în care ar fi ceruti de 
vreo navă indiană. De-a lungul malului râului se înşiruie plute de busteni de 
poon asemenea unor crocodili muraţi în apele statute. Apa este murdară şi rau 
mirositoare, plină de mâl, cu o vegetaţie în stare de putrefacție, la care se 
adaugă apa de canal provenind din aşezările din susul râului. Pe o zi călduroasă 
mirosul este sufocant, iar apele sunt învăluite într-o duhoare care nu l-a 
împiedicat însă pe Kunhikoya în activitatea lui. Era cât se poate de vesel în acea 
dimineață, sărea de pe un buştean pe altul, urmat de maistrul cherestegiu, 
ținând cu mâna capetele cârpei pe care o purta în jurul şoldurilor, pentru a nu 
se uda în apa aceea atât de murdară. Agita in mână o bardita şi când ajungea la 
un buştean tăia o bucăţică din lemn pentru a examina suprafața interioară. 
Ajutorul maistrului tinea în mână o ruletă, căci lemnele urmau să fie vândute 
după lungime. Din fericire, mi-am adus aminte de ultima mea experienţă şi am 
cerut să văd ruleta. Bineînţeles că lipseau cam vreo 90 centimetri din ruletă, 
aşa că de fiecare dată aş fi cumpărat cu aproape un metru mai puţin. Maistrul 
nu s-a simţit deloc jenat şi a explicat cum capătul ruletei putrezise din cauza 
condițiilor atmosferice proaste. Am observat că mai practica o şmecherie, 
pentru care avea o anumită tehnică. Cum stăteam în picioare pe un buştean 
care plutea, pentru a urmări dacă nu se vedea vreo imperfecţiune, maistrul 
rotea buşteanul sub picioarele lui goale, aşa că trebuia să fac o adevărată 
echilibristică pentru a nu cădea în apa infectă a râului şi în felul acesta eram 
sustras de la a mă uita mai îndeaproape la calitatea lemnului. 

La vremea prânzului am reuşit să găsim buştenii care ne trebuiau, i-am 
însemnat cu bardita lui Kunhikoya şi i-am cumpărat. Ceea ce ne mai lipsea 
acum era un buştean pentru catargul principal. În restul zilei am tot căutat, 
umblând pe la gatere şi depozite, până când, în cele din urmă, chiar pe plajă, 
târziu în noapte, am dat peste trunchiul perfect, de aproape 20m lungime, exact 

dimensiunea care imi era necesara. Acest bustean trebuia doar foarte putin 
ajustat pentru a deveni catargul principal al navei mele. Foarte vesel, 
Kunhikoya fugea in susul si in josul busteanului, lovindu-l cu bardita lui 
pentru a produce zgomote care, daca rasunau din plin, puternic, dovedeau ca 
lemnul era perfect. Era atat de tarziu incat si negustorii plecasera acasa. Ali si 
cu mine ne-am ghemuit la capatul busteanului, in timp ce Kunhikoya aprindea 
chibrituri pentru a putea copia marcarea pe care toți negustorii de lemne o sapă 
pe fiecare bustean important pe care-l posedă. Tocmai când luam aceste note 
am auzit o agitaţie teribilă şi am văzut o gloată de indieni furioşi îndreptându-se 
spre noi în lungul plajei şi amenintandu-ne. Se auzeau strigăte de furie şi se 
ridicau mâini gata să ne lovească cu bețe. Mă întrebam ce făcusem si ce 
obiceiuri locale jignisem. Era o scenă foarte urâtă. Gloata ne-a înconjurat. 
Tipand şi urlând, s-au repezit la Kunhikoya, ignorandu-ne pe Ali şi pe mine. 
Mai apoi, mulțimea l-a tras pe Kunhikoya la o parte, mustrându-l cu vehementa 
şi amenintandu-l in mod violent. 

Spre surprinderea mea, Ali se zguduia de râs. 

— Cu ce a greşit? Ce se petrece? întrebam eu. Nu o să i se întâmple nimic 
rău? 

Ali râdea încântat. 

— O, e in regulă, răspunse el. Cineva l-a recunoscut pe Kunhikoya. Bărbaţii 
aceştia sunt rude ale soţiei lui. 

S-a căsătorit cu ea la Calicut şi apoi a fugit. Nimeni nu l-a mai văzut de 
atunci. Acum frații şi verii soţiei lui îl duc înapoi la ea. Va trebui să apară în fata 
judecătorului şi să plătească scump pentru tot timpul cât a lipsit. 

M-am gândit în sinea mea: iată mai întâi Hoodaid din Sur, iar acum 
Kunhikoya. Parcă aveam un talent special să aduc înapoi soții fugari din 
Calicut. Poate şi alte soții abandonate ar face apel la mine sa le aduc înapoi 
bărbaţii care le părăsiseră. Un an mai târziu aveam să descopăr cat de profetice 
au fost aceste gânduri. La acea vreme aveam să aduc nu fugari, ci chiar soți 
pentru femeile din port niciodată multumite. 


Faza cea mai delicată a activității mele pe coasta Malabar a fost angajarea 
tâmplarilor şi a frânghierilor care să vină la Sur să ajute la construirea navei 
cusute. Proprietarii de nave din Sur mi-au spus că foloseau în mod curent 
tâmplari indieni, căci aceştia lucrau excelent. Mai era şi aspectul financiar. S-a 
dovedit a fi mult mai ieftin pentru mine să angajez tâmplari indieni decât 
lucrători din Oman, iar vizita mea la Sur arătase foarte clar că nu puteam să 
găsesc şi nici să-mi permit să am suficienți constructori de vase omani pentru 
a-mi construi nava în cele şase luni pe care mi le fixasem. Cei mai buni tâmplari 
din Sur lucrau în alte parti şi erau foarte puţini. De mai bine de zece ani nu mai 
fusese construită la Sur nicio navă oceanică. Azi, când cineva din Sur doreşte să 
aibă o navă nouă, o comandă de obicei la Beypore. În furnicarul din şantierele 
navale de la Beypore observasem dishdashaurile albe şi turbanele olanilor şi 
bahreinilor supraveghind construirea de către lucrătorii indieni a ambarcatiilor 
lor. Aducând la Sur tâmplari intentionam să fac un pas înapoi spre zilele cand 

cei din Oman, Zanzibar şi indienii lucrau împreună la vasele comerciale care se 
construiau pe plajele de la Sur. 

Era destul de uşor să angajezi lucrători din Beypore pentru a veni la Oman, 
căci găseai disponibili mai mulți oameni buni. Greu, într-adevăr, era să găseşti 
frânghieri care să poată coase părțile componente al navei între ele cu fibră de 
cocos. Abdul Kader Baramy avusese dreptate când a spus că astfel de oameni 
nu puteau fi găsiți pe coasta Malabar. Am încercat un experiment. Am anunțat 
că aveam nevoie de oameni pricepuți pentru a coase nave. Evident, am primit 
nenumărate oferte din partea unor oameni dornici de lucru, toți declarând că 
ştiu cum trebuie lucrat şi că sunt dispuşi să meargă în Oman. l-am pus la 
încercare, dându-le un test practic chiar pe plajă, cerându-le să coasă 
împreună câteva mostre de scânduri. Rezultatele au fost catastrofale. Nici 
măcar unul dintre solicitanti habar n-avea ce trebuia facut. Umblau cu sfoara 
neîndemânatic, nodurile pe care le făceau se desfăceau şi în cele din urmă au 
reuşit să încurce îngrozitor sforile. Această activitate distra foarte mult pe un 
om mititel, plin de zbarcituri, care stătea pe plajă şi pufaia dintr-o țigară. L-am 
invitat să încerce şi el. Luând pe cel mai îndemânatic dintre şmecheri să-l ajute, 
străinul a făcut o jumătate de duzină de împunsături strânse, bune. L-am 
întrebat de unde venea. Mi-a răspuns că din insula Chetlat din Laccadive. Era 
pe continent numai pentru câteva zile. L-am întrebat apoi dacă ar vrea să vină 
în Oman să ajute să coasă o mare navă. A dat din cap cu vehementa în semn 
negativ şi mi-a spus că nu ar părăsi niciodată insula lui pentru a merge într-o 
tara străină. A fost destul de rău că a trebuit să vină in India. Insularii sunt 
întotdeauna traşi pe sfoară şi exploataţi. Li se dă de lucru, promitindu-li-se ca 
vor primi bani pentru munca lor, dar când lucrarea e terminată sunt concediati 
fără a li se plăti. Neavând unde să stea şi fiind lipsiţi de vreo influenţă, nu le 
rămâne altceva decât să se întoarcă în insulele lor. Acum tocmai aştepta o barcă 
să-l ducă acasă. 

Dispretul adânc înrădăcinat pentru străini părea endemic la locuitorii din 
Laccadive si totuşi aceşti oameni erau vitali pentru mine. Într-adevăr, 
rămăseseră singurii de pe lume care mai ştiau să construiască nave oceanice 
cusute. Chiar în Laccadive acest meşteşug dispăruse complet. Auzisem că ar 
exista în lucru, în toate insulele Laccadive, doar două ambarcatii din acestea 
cusute şi mi se spusese că la una din ele nu se mai lucrase de patru ani. 
Timpul, materialele şi interesul se pulverizaseră şi acea navă specială nu avea 
să fie niciodată terminată. Încercând să sper fără nicio speranţă, l-am trimis pe 
Ali într-o călătorie prin insule să vadă dacă poate recruta pe cineva. S-a întors 
cu o listă cuprinzând numele a vreo douăzeci de frânghieri considerați ca 
lucrători cu experienţă în bărci cusute, care i-au promis că vor veni să stea de 
vorbă cu mine. Dar numai zece au apărut de fapt la Calicut şi dintre aceştia 
doar doi se vedea că erau interesaţi în excursia pe continent. Începusem să mă 
simt ca un ofițer din secolul al XVIII-lea care face recrutări, cu Ali ca sergentul 
meu, încercând să convingă oamenii să vină sub drapel. M-am întâlnit cu cei 
din insule de mai multe ori şi am tot stat de vorbă, străduindu-mă să le explic 
proiectul meu. Ideea de a merge într-o tara străină era atât de noua pentru ei, 

încât mi-au trebuit mai multe ore de discuţii ca să-i conving că nu aveau să fie 
luaţi ca sclavi. Le-am dat avans o mică sumă în numerar ca stimulent şi le-am 
promis ca vor fi gazduiti, hraniti, îngrijiţi din punct de vedere al sănătăţii şi că li 
se va plăti călătoria. În schimb ei aveau obligaţia să coasă împreună părțile 
constitutive ale unei nave care era mai mare decât oricare corabie pe care o 
ştiau. Căutam să-i înduplec prin tot felul de ademeniri, apoi mai aşteptam şi 
iarăşi incepeam să-i magulesc. Fără aceşti oameni simpli, circumspecti, ar fi 
fost imposibil să construiesc o replică a navei adevărate. Privindu-i, mă 
întrebam dacă nu eram cumva mult prea optimist. Unul dintre ei era atât de 
bătrân, încât mă gândeam că s-ar putea să nu supraviețuiască călătoriei. Un 
altul avea numai un ochi, altul era un fel de prostănac care râdea tot timpul şi 
se vedea bine că nu era în toată firea. Îl mai aveam apoi pe Kunhikoya, care îi 
întrecea pe toți. Mi-a promis că fratele său Abdullakoya, care era tot atât de 
vesel şi oportunist ca şi el, va conduce grupul la Oman pentru a mă ajuta. Dar 
în primul rând oamenii trebuiau să se întoarcă în insule, să-şi adune sculele, să 
obțină paşapoarte, să-şi ia rămas bun de la familie şi apoi să vină după mine în 
Oman. Îngrijorat ca nu cumva să se rătăcească în haosul din aeroportul de la 
Bombay, am aranjat ca toţi să capete cămăşi verzi viu colorate, aşa încât in 
timpul călătoriei să fie toţi la un loc şi să nu se piardă unul de altul. 

Rămânea o singură piedică. Aveam materialele şi oamenii, dar trebuia să 
găsesc şi modalitatea de a trimite 140 tone de cherestea la Sur, cea mai mare 
parte din lemn fiind de forme şi dimensiuni ciudate. Nu putea fi vorba să 
folosesc un transport obişnuit. Altădată lemnul ar fi fost trimis cu dhowuri 
arabe, dar acest comerț era virtual terminat şi numai ocazional cate un vas de 
coastă motorizat pleca din Calicut. Ceea ce trebuia să fac era să închiriez un vas 
cu un căpitan, care să ia încărcătura mea şi să o transporte la Sur, depozitând 
cheresteaua pe plajă ca acum o mie de ani. Când am spus aceasta cherestegiilor 
din Malabar, ei înşişi pungasi de primă clasă, s-au uitat la mine ingroziti. Nu-mi 
dădusem oare seama că, în comparaţie cu proprietarii de vase, cherestegii erau 
adevărate monumente de cinste? Toţi căpitanii autorizaţi erau ocupați cu 
comerțul regulat de pe coastă. Numai proprietarul unui vas pe punctul de a se 
scufunda şi urmărind o asigurare sau unul care ar fi fost sigur că poate face o 
escrocherie ar fi putut lua în considerare ideea mea de a merge la Sur. Am fost 
prevenit că şmecheria clasică era că lemnul va fi încărcat, dus câteva mile mai 
departe de-a lungul coastei, aruncat peste bord, transportat pe țărm în bărci 
mici de către complici şi vândut apoi fără urmă. Vasul avea să-şi continue cursa 
până la destinaţie. Când va sosi, se va relata o poveste despre o mare 
nenorocire, o furtună cumplită care a amenințat vasul cu scufundarea şi atunci 
s-au văzut obligaţi să arunce încărcătura pentru a se putea salva. Am făcut 
câteva cercetări şi am văzut că povestea era adevărată. Nu era posibil să asiguri 
nicio încărcătură de cherestea pe un vas indian. Am tot cutreierat coasta în sus 
şi în jos săptămâni de-a rândul şi în cele din urmă am dat peste un căpitan de 
vas care, aşa cum stătea în biroul lui deasupra unei magazii de mirodenii, unde 
muncitori necalificaţi asudau cârând baloturi, avea chipul tipic al nemernicului 
dintr-un vodevil. Mi-a spus că nava lui putea asigura traversarea. Trebuia însă 

sa platesc tot transportul anticipat. Tare neincrezator, m-am tocmit asupra 
prețului şi am cercetat vasul. Arata ca şi cum abia putea face drumul fără să se 
scufunde. Era un risc îngrozitor, dar nu aveam de ales. În contractul de 
navlosire am făcut o singură stipulatie - la bord să fie un membru al echipajului 
ales şi plătit de mine. Condiţia a fost acceptată şi având încredere numai în 
oamenii din Minicoy, am trimis un tânăr din insula lui Ali. Cheresteaua, răşina, 
50 de mii de coji de nucă de cocos, uleiul de peşte, sacii cu var şi toate celelalte 
catrafuse au fost încărcate. Mi s-a arătat nota de plată finală, care spre 
amuzamentul meu cuprindea negru pe alb o sumă reprezentând spertul pentru 
şeful local al sindicatului docherilor. Apoi, cu paznicul meu din Minicoy la bord, 
vasul a pornit pe ape spre Sur. 


Va urma.... 


RAYMOND. Wert, 


oe. 


. 


sa. . 4 . . 


Jason Stfong, comandantul misiunii, se uita la avariile modulului lun 
un sentiment de greata in stomac. Cel mai bun prieten al sau si copilot, Greg 
Johnson, se afla langa el. Amandoi erau echipati cu greoaiele costume spatiale 
proiectate pentru mediul selenar. Tot ceea ce putea auzi Jason prin radio era 
respiratia grea a lui Greg. Si el se lupta sa-si controleze rasuflarea. Aselenizarea 
a fost dezastroasa. Nu existau planuri de rezerva pentru ceea ce tocmai se 
intamplase. 


Se aflau naufragiati pe Luna fara posibilitatea de a se mai intoarce acasa. 


—Fir’ar sa fie! spuse într-un târziu Greg cu o voce tremurătoare. 
Realmente am dat-o-n bara. Cum de s-a putut intampla asa ceva? 


Amândoi se uitau la modulul lunar de aselenizare, care se afla răsturnat 
pe o parte la marginea unui mic crater. Acesta avea doar vreun metru jumătate 
adâncime, dar atât a fost suficient ca unul dintre suportii de aterizare ai 
modulului să devină instabil şi lander-ul să se răstoarne. 


— Nu văd nici o modalitate de a-l ridica la verticală, a comentat Jason 
gândindu-se la ce au de făcut şi ce echipament au disponibil la ei. Niciodată nu 
am luat în considerare o asemenea posibilitate. 


— Ce zici de braţul mecanic al rover-ului? a întrebat Greg disperat. L-am 
putea folosi ca să ridicăm lander-ul? 

Acasă avea o soţie si un copil mic. Nu voia ca soţia să crească singură 
copilul lor. Îşi putea doar imagina cum se simţea dânsa. Nu a existat nici un 
contact cu Controlul Misiunii de mai mult de douăsprezece ore. Pe Pământ, 
ştiau deja ca ceva a mers teribil de rău. Şi-i putea imagina pe cei de la Controlul 
Misiunii făcând încercări frenetice să-i contacteze şi receptionand doar linişte. 
Pierduseră contactul cu Controlul la câteva minute după începerea coborârii. 


— Nu e destul de puternic, a replicat Jason dând din cap. Lander-ul 
cântărește prea mult. Chiar si în gravitația lunară scăzută este prea mult pentru 
braţul mecanic al rover-ului. 


— Înseamnă că vom muri aici, a răspuns Greg posac. 


Se apropie sovaitor de lander si puse mana pe micul steag american pictat 
pe laterala acestuia. Fusese visul dintotdeauna al vieţii sale să călătorească pe 
Lună. 


— Suntem prima misiune cu echipaj uman după zeci de ani si ne-am 
prăbuşit. Vor trece ani până va mai fi vreuna. 


Jason s-a apropiat de Greg, punându-i mâna pe umăr. Trapa deschisă a 
lander-ului era chiar deasupra lor. Au fost norocosi că trapa nu s-a blocat si nu 
au fost prinși înăuntru. 


— E vreo şansă să facem radioul să funcționeze? 


— Antenele sunt distruse, a replicat Greg arătând spre partea frontală a 
lander-ului, care era culcată peste un bolovan mare, negru. Bolovanul 
provocase o adancitura zdravana în laterala lander-ului. Au fost norocosi că nu 
a penetrat corpul metalic. 


— Nu numai atât, dar acea misterioasă interferență pe care am detectat-o 
la coborâre ar bruia orice semnal ce am încerca să-l transmitem. 


— Nenorocita de interferență ne-a prăjit computerele, a spus Jason 
reamintindu-şi coborârea haotică după ce toate sistemele lander-ului s-au oprit 
brusc. 


A făcut tot ce a fost posibil ca să stabilizeze modulul si să termine cu bine 
coborârea pe suprafața Lunii. Fără avansatul sistem LIDAR de măsurare a 
altitudinii şi fără computere, au trebuit să se mulțumească cu vechea metodă 
radar. Din nefericire, sistemul radar era intermitent datorită puternicei 
interferenţe provenită de pe Lună. Greg a trebuit să supravegheze privind prin 
hublouri şi ghidându-l pe Jason pe ultimele câteva sute de metri. Pentru că nu 
puteau vedea ce era direct sub ei, s-au prăbuşit pe marginea micului crater. 

Jason a tacut un moment, cantarind optiunile. Nici una nu era buna. 


— Avem destul oxigen in lander ca sa rezistam câteva săptămâni; daca 
putem activa regeneratorul cu energie, atunci ne ajunge chiar cateva luni. 


— Bateriile sunt total încărcate, iar celulele cu combustibil, pentru 
urgente, sunt intacte, a adăugat Greg cu o voce ceva mai calmă. 


Le verificase înainte de a ieşi din modul. 


— Dar tot rămâne problema alimentelor si a apei. Chiar si cu rațiile de 
urgenţă, ne vor ajunge maximum trei săptămâni. 


— Putem scoate rover-ul? a întrebat Jason mergând să vadă partea de jos 
a modulului şi compartimentul ce adăpostea rover-ul lunar. 


Avea un plan ce trebuia luat în considerare. Într-un fel sau altul, trebuia 
să găsească o cale care să-i ducă de pe Lună acasă, pe Pământ. 


— Nu văd de ce n-am putea, spuse Greg venind lângă Jason şi studiind 
compartimentul protejat. Este destul de uşor în gravitația lunară ca să-l putem 
pozitiona cum trebuie dacă e vreo problema. Nu văd nici o avarie evidentă la 
compartimentul rover-ului. De ce vrei să-l scoatem afară? E ceva cam fără rost. 
Vreau să spun, de ce să explorăm? Nu ne putem întoarce pe Pământ! 


Jason s-a întors cu fata spre Greg. Ştia ca Greg era îngrijorat pentru soţia si 
fiul său. 


— Ceva a cauzat interferența care ne-a afectat aterizarea. Încă bruiază 
orice semnal radio. Nu uita că rover-ul are un radio capabil să contacteze 
modulul orbital de comandă. Trebuie doar să găsim ce anume provoacă această 
interferenţă şi să o oprim. 


— Crezi că e artificială? a întrebat Greg cu ochii mari de surpriză. 
Nu se gândise la asta. 


— Cum ar putea fi posibil? Am fi ştiut dacă mai era vreo altă misiune ce se 
îndrepta spre Lună. Nu poţi tine secret asa ceva. 


— Interferenţa trebuie să fi fost artificială, răspunse Jason privind spre 
sud. Nu s-a declanșat înainte de a începe noi coborârea. Pentru mine asta e o 
coincidență prea mare. Nu cred că a fost o misiune cu oameni la bord. Cum 
spuneai, nu poţi tine secret asa ceva. 


— Crezi ca o alta tara a strecurat o sondă aici sperând sa ne afecteze 
aterizarea pentru ca nu compania noastră să obțină contractul spatial? a 
întrebat Greg cu îndoială în voce. 

Doar ca nu-si dadea seama cum s-a putut face asa ceva in secret. 


Stia ca o mica racheta ar fi fost mai greu de detectat, dar tot ar fi fost dificil 
de aselenizat o sondă pe Luna fără a fi observată. Nu numai atât, dar ei au ţinut 
secretă zona de aselenizare până în ziua lansării. 


— Ce altceva ar putea fi, a replicat Jason cu convingere crescândă în voce. 


— Acest contract de explorare a Lunii si a lui Marte are o valoare potenţială 
de sute de miliarde de dolari. Chiar si în tara noastră sunt companii care şi-ar 
dori să eşuăm. 


— Ar fi costat al dracului de mulţi bani pentru a trimite o sondă pe lună 
doar pentru a ne sabota pe noi, a replicat Greg cu îndoială. Dar îmi dau seama 
că acest contract spaţial ar putea fi tentant. După eşecul nostru, ar fi alte câteva 
companii care s-ar arunca să-şi inhate şi ei partea. 


Greg a tăcut un moment ca şi cum ar fi reflectat asupra celor spuse. 


— Deci, scoatem afară rover-ul şi mergem să aruncăm o privire după sursa 
interferenţei? a întrebat încă o dată Jason. 


Deşi Jason nu era căsătorit, avea totuşi un frate şi o soră pe care i-ar fi 
făcut plăcere să-i revadă pe Pământ. Ştia si că Greg dorea cu disperare să se 
întoarcă la familie. 


— Cred că e mai bine decât sa stăm pe aici așteptând să ni se termine 
oxigenul, a replicat Greg după ce s-a gândit câteva clipe. 


— Dacă putem opri interferentele, putem contacta Controlul Misiunii cu 
radioul de pe rover. Există şanse ca cei din compania noastră să trimită o dronă 
de aprovizionare pe Lună. Ne-ar aduce cele necesare supraviețuirii până când 
cei de pe Pământ vor găsi o soluţie. 


— Ar putea chiar să ne trimită ceva care să ne ajute să ridicam la verticală 
modulul, a spus Greg cu oarecare vioiciune în glas. Dacă putem ridica lander- 
ul, putem pleca acasă! 


— Poate, a replicat Jason privind în sus, la cerul inundat de stele. 
Pământul era perfect vizibil deasupra orizontului selenar. 


— Să nu ne facem speranţe desarte. Mai avem destule de facut şi chiar 
dacă putem contacta Pământul, tot vom mai sta pe Lună mult timp. 


Cei doi au urcat înapoi în modulul lunar şi au închis trapa în urma lor. 
După câteva clipe, micul sas s-a presurizat şi au putut deschide trapa interioară 
a modulului. După ce s-au ajutat reciproc să iasă din greoaiele costume spaţiale 

şi le-au stocat in suporţi, cei doi s-au târât în fotoliile anti-acceleratie si s-au 
așezat. Datorită faptului că lander-ul era răsturnat, se aflau într-o poziţie 
înclinată, dar toate consolele cu instrumentele de control continuau să fie uşor 
accesibile. 


— Ceva la Comunicaţii? a întrebat Jason sperând că acea interferenţă s-a 
oprit singură. 


Mai dispuneau doar de comunicațiile radio la mică distanţă cu ajutorul 
unei antene interne. 


Greg a apăsat câteva butoane, a comutat câteva întrerupătoare, dar tot ce 
se auzea din difuzoare era zgomotul static. Același pe care-l auzeau în ultimele 
douăsprezece ore. 


— Nu, e la fel ca mai înainte, a replicat Greg dezaprobator. Se pare că 
trebuie să facem călătoria către locul de unde o fi venind interferența. 


Jason a rămas o clipă tăcut. Putea vedea îngrijorarea de pe faţa lui Greg. 
Ştia că prietenul său cel mai bun se gândea la familia sa de pe Pământ. 


— Nici o grijă, Greg, ieşim noi din asta, a spus Jason hotărât. Când găsim 
sonda care transmite interferența si o oprim, putem aranja o misiune de salvare. 
De asemenea ne putem asigura că se va avea grijă de cei care au trimis sonda, 
oricine ar fi. Am să mă asigur personal că vor fi scoşi din afaceri. 


— Hai mai întâi să găsim sonda asta, a spus Greg aplecându-se înainte 
pentru a ajunge la butoanele ce reduceau luminozitatea în cabină. 


— Controlul Misiunii ar fi trebuit să înregistreze această interferenţă, a 
comentat Jason în timp ce se gândea la companiile si chiar țările ce ar fi putut 
trimite sonda. 


— Posibil, fu de acord Greg. Dar nu pot face nimic concret. Sursa 
problemei este aici, pe Lună. 


— Scoatem rover-ul dimineaţă, a răspuns Jason ştiind că amândoi au 
nevoie de un somn bun. N-ar trebui să ne ia prea mult timp până aflăm sursa 
semnalului. 


— Sper si eu, spuse Greg scoțând dintr-un buzunar o fotografie cu soţia si 
copilul. Işi privi familia in lumina slabă. Işi jură sieşi că va face tot posibilul să se 
întoarcă acasă, la ei. 


Jason încerca să se liniștească ştiind că-i aşteaptă o zi obositoare daca 
reușesc să scoată rover-ul afară. Jason a fost pilot de încercare militar timp de 
şase ani înainte de a se retrage şi să se înscrie pentru slujba de pilot șef la noua 

companie spaţială pentru care lucrau acum el si Greg. Sora sa a fost împotriva 
faptului de a se oferi voluntar pentru aceasta misiune. A spus ca este prea 
periculoasa, mai ales ca e vorba de un vehicul spatial nou construit de o 
companie privata. Ea i-a reamintit ca daca se intampla ceva pe Luna, nu vor 
putea fi salvati. 


Fratele sau a fost entuziasmat si l-a batut fericit pe spate cand a aflat ca 
Jason a fost ales ca pilot sef si comandant al misiunii. Sora sa a fost foarte 
tăcută si, pentru o vreme, s-a retras în altă cameră. Într-un târziu s-a întors si i- 
a urat noroc știind ca aceasta era ceea ce-şi dorise Jason întotdeauna. Totuşi, 
pricepea din comportamentul ei că realmente nu dorea ca el să zboare pe Lună. 


Jason a închis ochii încercând să doarmă. Sora sa a avut dreptate, iar 
acum, el şi cu Greg, erau blocaţi pe Lună fără posibilitatea de a se întoarce 
acasă. Jason ştia că sora sa se afla la controlul Misiunii si nu va pleca pana nu 
va afla ceva concret. Soţul ei era plecat în străinătate fiind consultant pentru o 
companie petrolieră. Nu se va întoarce decât peste o luna. Nu-si putea părăsi 
sora. 


Jason şi cu Greg s-au trezit devreme şi au ieşit afară lucrând cu hărnicie la 
degajarea trapei compartimentului rover-ului. Nu fusese proiectat ca să fie 
deschis dintr-o poziţie aproape orizontală. Cu ceva munca, au reuşit să-l 
deschidă şi să-l asigure, aşa încât au putut scoate rover-ul. 


Acesta a ieşit din compartiment mult mai uşor decât se așteptase Jason. 
Putin împins, putin tras, si l-au poziţionat suficient de departe de suportii de 
aterizare care l-ar fi putut incurca. 


Jason a apasat butonul mare, de activare, aflat pe laterala. Instantaneu, 
rover-ul s-a rabatat, iar cele sase roti mari s-au rotit pana au atins suprafata 
selenară. Semana cu un păianjen uriaş ce-şi întindea picioarele. 


— A fost mai uşor decât era de aşteptat, comentă Greg privind mobilul. 
— Nu văd avarii, a constatat Jason. 


Compartimentul rover-ului era bine protejat, iar prăbuşirea nu părea să-l fi 
afectat. 


Jason a dat roată încet în jurul său, inspectându-l cu atenţie. Rover-ul era 
un vehicul complex cu sistem de propulsie nucleară, furnizat de guvernul 
american. Era echipat cu camere şi echipament de comunicare care le permitea 
să ia legătura atât cu lander-ul, cât şi cu modulul de comandă de pe orbita 
lunară. 

Jason s-a așezat la comenzi in fata micului panou de control şi le-a 
verificat. Energia era operaţională, rezervele de oxigen complete, iar computerul 
de bord îşi pâlpâia led-urile de avertisment. Ca şi computerele din lander, şi cel 
de pe rover avea probleme cu misterioasa transmisie. 


— La fel ca şi în lander, spuse Jason. Dar toate celelalte sunt funcţionale. 


— Deci, ce facem acum? a întrebat Greg perplex. Cum ne vom deplasa fără 
computerul de navigaţie? 


Computerul avea o hartă tridimensională a suprafeţei selenare programată 
în memoria sa. In mod normal, tot ce aveau ei de facut era să introducă 
destinaţia, iar rover-ul i-ar fi dus acolo. 


— Cred că trebuie să o facem în stil clasic, hotari Jason. 
Nu se părea că ar fi nevoie să facă o pauză. 
— Avem hărţi detaliate ale suprafeţei selenare. Putem să le folosim. 


Greg privi spre sud. Navigatia nu va fi uşoară. Erau câteva cratere si mici 
coline între poziţia lor de acum si sursa interferenţei. Fără computerul 
navigational, călătoria va dura mai mult. 


Nu-i placea sa abandoneze siguranta oferita de modulul de aterizare. Cel 
putin, in interiorul său aveau un oarecare confort. Alimente, apa, energie si-si 
puteau scoate şi costumele spatiale. Rover-ul avea două locuri şi prize ca să-şi 
poată cupla costumele la sursa de energie a acestuia. Mai avea si un mic sistem 
regenerator de aer. 


— Hai înăuntru să ne odihnim puţin, mâncăm ceva, apoi mergem la sursa 
transmisiei, a sugerat Jason. 


Ştia că trebuie să facă ceva care să le distragă atenţia de la precaritatea 
situației. 


— Sursa se află la o depărtare de aproximativ treizeci de mile, a răspuns 
Greg continuând să privească spre sud. Chiar şi cu rover-ul, tot va fi o călătorie 
lungă. 


Lovi solul selenar cu piciorul, urmărind cum pluteşte praful. 


— Tot locul este acoperit cu o grămadă de praf. Sper să nu afecteze rover- 
ul, 


— Toate partile aflate în mişcare sunt protejate împotriva prafului, i-a 
reamintit Jason îndreptându-se spre trapa care-i aştepta. 

— Oare facem ce trebuie? a întrebat Greg oprindu-se chiar sub trapă si 
privind in sus, la Jason. Există sansa ca lander-ul să poată fi văzut de 
telescoapele de pe Pământ. S-ar putea ca tocmai să se pregătească pentru 
trimiterea unei drone de aprovizionare. 


Jason se gândi câteva clipe. Asemenea idee trebuia luată în considerare. 


— Este posibil, admise. Dar de ce să punem toate ouăle în același coş? 
Dacă putem găsi sursa interferenţei, putem contacta uşor Pământul. 
Telescoapele de pe Pământ vor descoperi cu greu lander-ul. La urma urmei, e 
culcat pe o parte la margine unui mic crater. Asta-l face şi mai greu de văzut. 
Mai suntem si la cincizeci de mile depărtare de zona planificată pentru 
aselenizare. Chiar dacă ne-ar putea vedea de pe Pământ, vor trece zile întregi 
înainte ca să o facă. 


— Ai dreptate, admise Greg oftând adânc. Cea mai bună soluţie pentru noi 
este să găsim sursa interferenţei. Hai să intrăm în modul. 


Cu niţel ajutor, Jason s-a urcat prin trapa deschisă, apoi l-a tras si pe 
Greg. Curând, amândoi erau înăuntru. După ce şi-au scos costumele 
voluminoase, Jason s-a așezat în fotoliul anti-acceleratie si a luat o hartă 
detaliată a Lunii. Petrecuse mai înainte câteva ore cercetând harta şi calculând 
cea mai probabilă poziţie a sursei de interferenţă. Un X roşu marca un crater 
aflat la circa treizeci de mile depărtare spre sud. 


Jason s-a întors spre Greg. 
— Nu e nevoie să vii si tu, i-a reamintit. Ma pot descurca si singur. 


— Mda, să stau singur aici în modul şi să-mi iau câmpii, spuse Greg dând 
din cap a refuz. Prefer să-mi încerc şansele cu tine. Si apoi, ce-ar spune sora ta 
dacă ţi se întâmplă ceva, iar eu am stat bine mersi aici, în modul? 


Jason zâmbi. Era absolut clar că sora-sa nu s-ar fi simţit mulțumită. Daca 
se vor întoarce pe Pământ, Jason știa că-l va aştepta o lungă predică din partea 
surorii sale pe tema „ţi-am spus eu”. Dar dacă vor reuşi să se întoarcă, va merita 
să o asculte. 


Cei doi s-au odihnit, au luat o gustare uşoară si au băut putin din pretioasa 
apă. Apoi au rămas în fotolii pierduţi fiecare în propriile gânduri. 


Într-un târziu, Greg s-a ridicat şi a luat costumul spaţial. 
— N-are nici un rost să mai tragem de timp. 


— Ai dreptate, spuse Jason şi-l ajută pe Greg să se echipeze, după care a 
fost rândul său să fie ajutat. 

Cateva minute 
mai tarziu, se aflau 
amandoi pe suprafata 
lunară. Jason şi-a 
luat locul în rover, iar 
Greg s-a urcat alături 
de el. Făcuseră multe 
ore de antrenament 
în deșertul Arizona. 
Acum, acest 
antrenament trebuia 
să-şi arate roadele. 


— Să mergem, a 
spus Greg şi-şi fixă centurile ce-l ţineau în siguranţă la bordul rover-ului. 


Jason a apăsat pe acceleraţie, iar vehiculul a început să se miște. La 
început, Jason a condus prudent încercând să se obisnuiasca cu gravitația 
scăzută a Lunii. Trebuia să aibă grijă să evite micii bolovani și eventualele 
cratere puţin adânci. După câteva minute, Jason a început să se simtă mai 
degajat la comenzile rover-ului ce-l conducea pe suprafața selenară dezolantă. 


— Exact ca şi cum ai conduce un autoturism, glumi Jason încercând să 
pară liniştit. 


Ştia că Greg era încă foarte preocupat în legătură cu familia sa. 


— Fără zdruncinături, te rog, mormăi Greg când au lovit o mică stâncă. 


Timp de câteva ore, Jason a condus rover-ul peste suprafața selenară 
accidentată. Și-a căutat cu grijă drumul printre bolovani şi mici coline care le 
blocau calea. După fiecare ocol, revenea întotdeauna pe direcţia către sud. 


— Ce crezi că vom găsi? întrerupse Greg tăcerea. Crezi că sonda a fost 
trimisă de o tara sau de o companie rivală? 


— Nu ştiu, a răspuns Jason stârnind praful pe când ocolea un bolovan 
măricel. Dacă te gândeşti bine, n-are prea mult sens. 


— Ce vrei să spui? a întrebat Greg privindu-l derutat pe Jason. 


Jason a ezitat, încercând să-și organizeze cele ce voia să spună fără a-l 
îngrijora prea mult pe Greg. 

— Nu-mi pot imagina o sondă trimisă de alta tara. Ar provoca nişte 
probleme internaţionale serioase dacă s-ar descoperi vreodată că aselenizarea 
noastră a fost sabotată. Nu cred că oricine dintre cei care vor să ajungă pe Lună 
şi pe Marte ar risca aceasta. 


— Dar altă companie? întrebă Greg, de acord cu opinia lui Jason ca 
probabil nu este implicată altă ţară. Te gândeşti la cineva care ar putea să ne 
doboare pe noi în ideea de a prelua unul dintre contracte? 


— Ar fi posibil, răspunse Jason gândindu-se la vreo jumătate de duzină de 
companii rivale care concurau pentru o parte din contractele spaţiale grase. 
Sunt doar două care ar fi dispuse să-și asume asemenea risc. Ceea ce ma 
surprinde este că nimeni nu a detectat lansarea sondei. 


— Ar fi putut fi lansată de pe o navă aflată în largul oceanului, a sugerat 
Greg încercând să se gândească cum poate fi executată o lansare în secret. 


— Posibil, spuse Jason. Dar chiar şi atunci, ar fi trebuit să fie detectată. 
Cineva ar fi observat. Există destule staţii de urmărire care pot detecta o lansare 
de pe ocean. 


— S-au poate nu au mentionat-o, a adăugat Greg ştiind că banii au uneori 
mâna lungă. Cineva ar fi putut fi plătit ca să se uite în altă direcţie. 


— E o posibilitate, admise Jason pe când conducea rover-ul în sus pe 
povârnișul unei mici coline şi apoi în jos pe partea cealaltă. 


Până în prezent rover-ul funcţiona foarte bine. 


După trei ore, Jason opri rover-ul la baza unei creste lungi. Privi spre 
stânga-dreapta şi observă că aceasta se întindea cât putea vedea cu ochii. 


— Nu cred că rover-ul poate urca peste asta, a comentat Greg încruntat. E 
prea abruptă. 


— Mult prea abruptă, a fost de acord Jason. 


Totul mersese prea uşor. Ar fi trebuit să se aștepte la un asemenea tip de 
obstacol. Luă harta suprafeţei acestei zone de Lună. Era dificil de desfăşurat cu 
mănușile izolatoare. Privi către punctul la care credea că reprezintă locaţia lor. 
Locul suspectat de unde ar proveni interferența era într-un crater aflat chiar de 
partea cealaltă a crestei obstacol. O observase încă de când se aflau în lander, 
dar a sperat că vor găsi o cale de a o traversa cu rover-ul. 

— Se pare ca trebuie sa o luam pe jos, murmura Greg desfacandu-si 
centurile de siguranta. 


Ajunsesera prea departe pentru a se mai intoarce acum. 


— Asigura-te ca rezervorul de oxigen si rezervele de energie sunt la cota 
maxima, spuse Jason, de acord cu afirmatia lui Greg. 


De aici in colo vor trebui sa umble pe jos. Daca harta era corecta, iar ela 
stabilit corect locatia interferentei, atunci au doar o mila de mers. 


Jason si-a desfacut si el centurile de siguranta, apoi si-a verificat oxigenul si 
rezerva de energie. Amândouă erau la nivele ridicate si puteau să-i asigure o 
autonomie de şase ore, cu o rezervă de urgenţă de două ore, dacă era necesar. 


Cei doi bărbaţi au coborât din rover şi s-au îndreptat spre baza crestei. Nu 
era chiar foarte abruptă. Totuşi, rover-ul nu era proiectat să urce asemenea 
pantă. Cu prudenţă, cei doi au început ascensiunea. Trebuiau să fie atenţi la 
pietrele răzlețe si micile zone cu praf selenar. Uneori stratul de praf avea o 
grosime de câţiva centimetri. Din când in când, dislocau pietre mici şi provocau 
uşoare avalanse de praf în josul pantei. Datorită gravitaţiei scăzute a Lunii, totul 
se mişca de parcă era redat cu încetinitorul. 


Jason a ajuns primul în vârful crestei. S-a întors si l-a ajutat pe Greg sa 
parcurgă şi ultimii câţiva paşi. Apoi, amândoi s-au întors să privească în josul 
craterului din fata lor încercând să descopere sonda. Din vârful crestei, Jason 
ştia că ar trebui să fie vizibilă. 


— Doamne, Dumnezeule! se bâlbâi Greg cu ochii larg deschişi. 
Simti un fior rece străbătându-l pe spate. 


— Aşa ceva nu poate să existe! 


Va urma: 


VP MAGAZIN 


ZANE GREY FORLORN RIVER 


Westernul de abtadatd 
ZANG GREY 
h | | E. | | 


Publicat în 1941 la Editura PODEANU 
sub titlul ROIBUL SĂLBATEC 
Traducere de Paul B. Marian 


CAPITOLUL XIII 


Nevada primi ultimatul căpeteniei tâlharilor ca şi când ar fi răspuns 
previziunilor lui, nu mai adaugă nici un cuvânt şi îl chemă lângă ei pe Ben 
Ide. 

— Dacă oamenii nu ştiu, Hall ştie însă că-i avem în mână. Trebuie deci să 
ne sfătuim ce avem de făcut, îi zise el. 

— Chestie de timp şi de pază straşnică, răspunse Ben, gânditor. 

— Da, o să stăm de pază cu rândul. 

— Modoc, spui că peştera asta are o ieşire? 

— Da, eu o s-o închid. 

— Bine. După asta, să duci mai departe tot calabalâcul nostru şi caii, o să-i 
adapi într-una din peşteri şi o să-i priponeşti unde-i iarba mai grasă. 

Indianul se furişă repede printre copaci. 

— Ai luat cuie? întrebă Nevada. 

— Da, e un pumn în unul din saci noştri. 

— Bine. O să blocăm cu pari drumul, singurul drum pe care poate să fugă 
Bill Hall. Cred că tatăl Inei şi al d-tale au să vadă multe năzdrăvănii şi că 
Setter e în mare încurcătură. 

Aceasta zi fericita trecu repede fara ca unul sau celalalt din cei doi barbati 
să înceteze a supraveghea intrarea peşterii. 

Se înnoptă. Ben şi Nevada erau de pază îndărătul unui bloc de lavă. Tâlharii 
se folosiră de bezna din fundul văii ca să-l aducă la ei pe rănit şi să tragă 
până la ei un sac de merinde pe care-l lăsaseră afară. Se schimbară 
împuşcături şi un strigăt furios al unuia din oamenii lui Bill Hall dovedea că 
unul din gloanţe nimerise. 

Pe la miezul nopţii, Modoc se întoarse ca să-l schimbe pe Ben. Acesta se 
duse să pregătească de-ale mâncării pentru dimineață, apoi se întoarse la 
tovarăşii lui. 

În ziua a treia, cand Modoc veni la postul lui, îi instiinta că pusese mâna pe 
caii celor impresurati şi că-i legase. 

În după amiază aceleaşi zile, Ben, învățat de indian, găsi deschizătura pe 
care acesta o astupase de tot. Deschizătura trebuie să fi fost destul de îngustă 
şi ca s-o astupe Modoc îngrămădise o mulțime de blocuri grele de lavă. Dacă 
nu mai era alta ieşire, Hall şi ceata lui trebuiau să dea o luptă deschisă şi 
atunci nu mai puteau scăpa în nici un chip. Ben era cam îngrijorat la gândul 
că ar fi putut să mai fie şi alta ieşire, cu toate că Modoc îi spusese că atunci 
aceasta ar fi trebuit să fie la mare departe şi până acum nici un indian nu 
izbutise s-o descopere. De altfel, observă Nevada, cei închişi trebuie să fi 
cercetat toate ungherele peşterii. 

* 

Într-o zi, Ben fu foarte uimit când numărând bastoanele pe care le pusese 
de o parte, ca să numere zilele, văzu că trecuseră două săptămâni. Diminetile 
mai reci, schimbarea coloritului frunzelor, arătau că se apropia toamna. 

Într-o după amiază, Modoc veni din vizita lui obişnuită din locul unde 
petreceau caii, cu o fata atât de întunecată încât Ben se sperie. 

— Prost, zise indianul, Modoc nu spune nimic. 

— Nu-mi ascunde nimic, zise Ben. 

— Roib sălbatic se adapă la peşteră noastră. 

— Armăsarul?... Vrei să spui California Red? zise Ben care tresări. 

= Da: 

— De ce ii spui asta? urla Nevada. 

— Eu tot spun sefului. 

— Ei, iată ceva nu tocmai de râs, gemu Nevada. 

Ben simţi că această descoperire putea să-l piardă, să-l facă să dea drumul 
pradei pentru o umbră. Într-o clipă, hotărârea lui fu luată. 

— Modoc, ia-ti toporul şi du-te de strică bariera. Apoi, fără un cuvânt, îşi 
reluă postul. 

Nevada rămase mut. 


Veni ziua când totul părea mort în peşteră. Nu ieşea nici un fum, nu se 
auzea nici un zgomot. Asediatii ar fi ars toate lemnele pe care le aveau? De ce 

nu mai vorbeau oare? 

Să fi găsit o ieşire pe unde au fugit? 

Trecuse încă zece zile în timpul cărora paza celor trei oameni nu slăbi, dar 
care puseră nervii lor la grea încercare. Venise Septembrie. Nu mai aveau nici 
zahăr, nici cafea. Ben şi tovarăşii lui se hrăniră cu, pâine şi carne, la care 
adăugaseră câteva mere uscate, dar nu suferiră din pricina asta. Chiar Ben 
nu mai mânca decât o dată pe zi. 

Era cu neputinţă ca tâlharii să mai fie încă in viata. Modoc sfârşise prin a 
găsi la o oarecare depărtare o spărtură în lavă. leşea de acolo un vânt rece, 
care arăta oarecare legătură cu altă deschizătură. Ben ascultă îndelung 
atintind urechea ca să poată auzi cel mai mic zgomot. Domnea o linişte 
desăvârşită. 

— Modoc, îi zise dânsul, întoarce-te la Nevada. Şi aşteaptă fără ca să se 
mişte indianul ca să plece. Atunci scotandu-si vesta şi ghetele, cu revolverul 
în mână, se strecură până la deschizătură cu cea mai mare băgare de seamă. 
Pipăind cu piciorul dădu de pământul făcut din blocuri mari de lavă, prea 
grele ca să se miste, aşa că putu să înainteze în linişte. Asprimea pereților 
stâncoşi îl făcu să se zgârie la mâini şi să se lovească la genunchi. Când se 
întoarce crezând că mersese mult timp, văzu că nu înaintase decât 40 sau 50 
de paşi. 

Îşi reluă mersul bâjbâind şi întunericul creştea cu cât înainta, aerul era din 
ce în ce mai rece şi mai umed şi deschizătura care intrase nu se mai arăta 
decât ca un punct luminos. Ben îşi spuse că era în primejdie, dacă o pierdea 
cu totul din vedere, totuşi înaintă. Stâncile de lavă, sfărâmate acum, i se 
rostogoleau sub picioare şi-l amenințau cu prăbuşirea în orice mpment. Simti 
că mâna îi bâjbâie în gol. Alunecă şi-şi pierdu aproape echilibrul. Ridicându- 
se din toate puterile, înainta cu bagare de seamă un picior şi simți că e pe 
marginea unei scobituri. Cu o silinta supraomenească izbuti sa se dea putin 
îndărăt. O sudoare rece îl acoperea din crestet pana în tălpi, urechile îi 
vâjâiau. 

El lua un pietroi de lavă, îl aruncă în prăpastie după o clipă auzi zgomotul 
uşor al unei căderi. Deschizătura trebuia să fie adâncă de tot, în pereți 
ascuțiți. 

Alte bucăţi de lavă aruncate fiecare în direcţie diferită îi arătară că prăpastia 
trebuia să fie foarte întinsă. Toate acestea arătau că nici o ființă omenească 
nu putea să iasă din acea prăpastie tainică. Ben simți că-i pier ultimele 
nelinişti. 

Închisoarea tâlharilor n-avea alta scăpare decât în mâinile asediatilor. 

Atunci putu să se aşeze în voie şi să asculte. O tăcere de moarte plutea în 
acea beznă. 

Cu mare greutate Ben o lua pe drumul care-l dusese atât de aproape de un 
sfârşit grozav şi ieşi în cele din urmă la aer. 

Ben se întoarse la tabără şi-i spune lui Nevada, care-l certă pentru lunga lui 

lipsa, ca talharii n-au putut pleca din pestera. 
— De altfel, sunt convins, raspunse Nevada, ca n-o sa intarzie sa se predea. 


A doua zi la revărsatul zorilor, Ben veni să-l trezească pe Modoc. 

— Hei, îi şopti Nevada, sunt convins că am auzit pe cineva umblând jos. 

Ben voia să răspundă, când se auzi un glas răguşit din fundul peşterii. 

— Ei, acolo sus! strigă el. 

— Bună ziua, dragă Bill, zise foarte tare Nevada, luându-şi puşca. 

— Mai eşti încă acolo? 

— Da. Eşti aşteptat. 

— Să te ia dracu. Crăpăm de foame. Care sunt condiţiile d-tale? 

— Fără condiţii, Bill. leşiți unul câte unul şi aruncaţi armele foarte departe 
de voi. 

— N-o să tragi? reluă glasul. 

— Nu, desigur, numai dacă nu vrei să ne tragi pe sfoară. 

— Bine... Aveţi de mâncare? 

— Da, fără îndoială. Ciozvarte de vânat, pesmeti, cafea, smântână, zahăr... 

— Tineti gura! strigă Bill Hall, mai răguşit ca totdeauna. Venim. 

Căpetenia ieşi cel dintâi. Înainta cu hotărâre în plină lumină, ţinând 
revolverul de ţeavă. Când ieşi din deschizătura peşterii, aruncă arma departe 
de el. Cu capul gol, murdar, cu ochii rataciti, purta urmele grozavei încercări 
prin care trecuse. 

— Bine, Bill, exclamă Nevada. Înaintează la dreapta. Sus mâinile! Aşa. 
Acum cheama-ti oamenii unul câte unul. 

— leşi, Jenko şi fă ca mine, porunci şeful. Se arăta un vlajgan mare. Îşi 
aruncă revolverul scoțând o înjurătură groaznică şi veni lângă Hall. Al treilea 
la rând fu un tânăr voinic cu părul şi barbă blondă. Al patrulea, mai slab, era 
oacheş ca un mexican. Cel din urmă ieşi încet, şchiopătând. Era rănitul. 

— Unde sunt pustile? întrebă Nevada al cărui ochiu ager nu pierdea nici un 
amănunt. 

— Jos, răspunse Hall, arătând peştera cu o mişcare a capului său mare. 

— Bine. Spune unuia din oamenii d-tale să le ia şi să le pună la un loc cu 
celelalte arme. 

Această poruncă fu îndeplinită numaidecât. Nevada se ridică, gata să tragă 
dacă ar fi trebuit şi-i spuse lui Modoc şi Ben să scoată bariera care închidea 
drumul. 

— Acum, Hall, înainte, urma dânsul. D-ta, Ben, ţine-l de scurt pe omul 
acela, pune-l să se aşeze, iar Modoc să-i lege picioarele. 

Ben chiui de bucurie şi într-o clipă, cei cinci tâlhari avură picioarele legate. 
Ce mutre aveau! 

Cu hainele ferfenita, cu bărbile zbarlite, cu feţele de fum, totul arăta că 
suferiseră îngrozitor înainte de a se hotări să se predea. 

— Va să zică nu sunteți decât trei? bombăni Bill Hall. 

— Da, zise Nevada cu glas taraganat. Voiai sa fie mai multi? Sunt destui, 
care vin dupa noi. lată, în orice caz, pe Ben, fiul aceluia căruia i-ai furat vitele 
la Silver Canyon. 

— Ah, d-ta eşti Ben Ide? îl întrebă Hall pe cowboy cu ochii lui plini de 
viclenie răutăcioasă. 

Ben dădu din cap în semn de aprobare, uimit că acest Bill Hall auzise 
vorbindu-se de el. 

— Ei bine, întrebă Hall întorcându-se spre Nevada, ce ai de gând să faci cu 
noi? 

— Bill, mergem mai intai la ranchul lui Hort Blaine. O sa te recomandam 
unui anume Less Setter. Nu l-ai întâlnit niciodată. 

— Nu-i nevoie să flecărim despre asta acum, răspunse Hall. 

— Hm! Într-adevăr, nu-i nici o grabă. 

— Dă-ne să mâncăm. 

— De când ati rămas fără merinde, Hall? 

— Nu mai mult de cinci-şase zile, dar avem o foame de lupi. 

— Atunci ia-o binişor. Să nu vi se aplece. 

— Nu ne temem de asta. Adu-ne bunatatile despre care ai vorbit. 

— Nu, zise Nevada. O să vă dau de trei ori pe zi puţină hrană. Ceva mai 
multă mâine, apoi mese adevărate. 

Nevada văzu de foc. Ben îi veni în ajutor. Modoc se duse să strângă 
revolverele şi şeile tâlharilor şi văzu apoi de cai. În acest timp, Nevada nu 
pierdea din vedere pe cei cinci inşi, iar Ben întâlni de mai multe ori ochi lui 
Hall care-l tinteau cu mare curiozitate. 


Cand Ben încălecă şi văzu în jurul lui un şir de tâlhari dezarmati şi la 
cheremul lui, avu dovada despre necrezuta lui izbândă şi de tot binele care 
însemna pentru el. Nu mai tinea seamă de lupta atât de lungă ce-o dusese şi 
de oboseală. Putea deci să se gândească la Ina, la frumoasa răsplată care o să 
fie dânsa pentru el. 

Nevada mergea în frunte, poruncind toate mişcările, iar Ben se simțea foarte 
fericit să i se supună. 


În amurg îşi reluară drumul, mai puţin greu, datorită răcorii nopţii. Hall se 
arăta foarte guraliv, silindu-se să micşoreze prin vorbăria lui meritul prinderii 
lor. Nu-i vorbea lui Nevada, dar era vădit că dorea foarte mult să-i vorbească 
lui Ben Ide. Acesta dorea de asemeni. Dar vroia să aştepte să puna fata în fata 
pe şeful tâlharilor cu Setter. De întâlnirea aceasta, se gândea el, vor atârna 
multe lucruri. 

Înaintând, noaptea se făcea din ce în ce mai răcoroasă. Întunericul nu era 
atât de mare încât să nu se poată vedea desluşit bruma ce acoperea 
pământul. 

Ceata de oameni călări şi pe jos mergea din ce în ce mai încet. Rănitul, care 

nu putea fi lasat in urma, nu inainta decat cu greutate. 

Se luminase de mult de ziua cand ajunsera la ranchul lui Ben Ide. 

Toate usile podului si barierele corralului erau deschise. 

Nu putea sa fie isprava lui Frisbie. Usa colibei era de asemeni deschisa. Ben 
era gata să se aprindă de mânie cand îl văzu pe Modoc ca se ridică în şa şi ca 
pândeşte ceva dincolo de lac. 

— Dar ce vezi acolo? întrebă Ben. 

— Acolo, roibul sălbatic, pe gheaţă, zise indianul pe ton impresionant. 

— California Red... pe gheaţă! exclamă Ben Ide. 

— Precum mă vezi şi te văd, răspunse Nevada. Nu mai sunt decât şase cai 
cu el. Lacul e înghețat în afară de mijloc. Se adapă. Priveşte! 

— Nu! zise Ben aproape şoptind, dar nu se putu stăpâni. 

Ridicat în şa, el privi. Wild Goose Lake era cu desăvârşire alb, cu 
mănunchiuri de iarbă care depăşeau, ici şi colo, nivelul gheții. Acolo, poate la 
două mile, zări caii. Minunate animale! California Red era la marginea gheții. 
El nu bea. Chiar la acea depărtare Ben Ide putu să-l admire cum înălța 
nobilul său cap sălbatic. 

— Nevada, păzeşte-l pe Hall, zise dânsul şi cu o mână înfrigurată desfăcu 
chingile de piele care ţineau binoclul de şa. Degetele îi tremurau atât de tare, 
că la început nu văzu nimic, dar se stăpâni şi în cele din urmă zări foarte 
desluşit mica ceată de cai, pe care-i cercetă unul câte unul, ca să nu se uite 
apoi decât la minunatul armăsar. 

Roşu ca o flacără! Mai sălbatic decât un vânat din munti. 

Ben se urcă in şa. Ce ironie a sorții! De ce trebuia să-l vada în astfel de 
clipă. Dar Ben înțelese că n-o să se poată stăpâni, că trebuia cu orice pret sa 
se slujească de un prilej atât de frumos. 

— Ei bine! zise Nevada care văzu cu durere ce primejdioasă era pentru Ben 
această întâlnire, ce afacere proastă! Am visat totdeauna că o să-l prindem în 
capcană sau că o sa fim multi ca să-l încercuim. 

— Putem să punem mâna pe el, exclamă Ben Ide. 

— Nu. Nu se poate, răspunse Nevada. 

— Avem aici patru oameni. Cu noi fac şapte. 

— Dumnezeule! Ben, doar n-ai fi vrand.. 

— Vreau! exclamă Ben şuierător. Am să pun mâna pe acest cal. Ai să ma 
ajuţi. 

— Oh! Drace, nu. 

— Nu ţi-am amintit niciodată datoria d-tale. Ti-o amintesc astăzi. 

— Dacă o iei aşa... Dar, smintitule, n-am să ţi-o iert niciodată. 

— Descarca-ti caii... porunci Ben, pregăteşte laturile si, luându-şi cuțitul, 
se îndreptă spre Hall. 

— Hall, îi zise dânsul, acolo pe gheaţă e un armăsar sălbatic pe care vreau 
să pun mâna de ani de zile. Daca-ti fagaduiesc libertatea, mă ajuţi să-l prind? 

Hall privi cu ochi pătrunzător fata lui Ben ca şi cand ar fi vrut să se 

incredinteze de ceea ce auzea. 

— Da, vreau. 

Ben taie numaidecat legaturile sefului, apoi acelea ale omului cel mai 
apropiat. Într-o clipită, cei patru oameni fură eliberați. 

— Nu-i nevoie să vii şi d-ta, zise Ben rănitului. 

— Dacă vrei, răspunse acesta vesel, nu pot fugi repede călare, dar pot să 
strig şi să umplu un gol. Am mai vânat cai sălbatici. 

Ben încălecă din nou. 

— În şa! strigă cowboyul gâfâind. Nevada, ia doi oameni şi apuc-o la stânga. 
Eu îl iau pe Hall şi pe încă unul cu mine. Străbatem râul. Modoc, stai aici 
până ajungem pe mal. O să-l încercuim binişor pe Red. Cum vrea să fugă, 
alunecă pe gheaţă... O să cadă... Restul o să fie uşor. 

Nevada şi plecase cu doi dintre tâlhari. Ben chemă pe Hall şi Jenko şi 
cobori cu ei spre râu. Gheaţa crăpa si se mişca, dar totuşi tinea sub picioarele 
cailor. 

După ce trecu râul, Ben se întoarse în galop pe malul lacului, la apus, 
nepierzând caii sălbatici nici o clipă din ochi. Când fu destul de departe, se 
urcă în locul cel mai ridicat al malului şi putu să zărească pe Nevada şi 
ajutoarele sale pe celălalt mal, pe cand Modoc cu doi călăreți strabatea 
îmbucătura râului. 

California Red era acum cam la o milă depărtare pe lacul înghețat, venind 
drept spre Ben. Coada lui roşie flutura in vânt. Ceilalţi şase cai erau insirati 
în urma lui. Când îl zări pe Ben, armăsarul necheză, vru să facă stânga 
împrejur, dar picioarele îi alunecară şi căzu. Se opinti grozav ca să se ridice, 
dar copitele lustruite nu puteau să tina pe gheață. 

— Ah! Frumosule!... exclamă Ben Ide cu glas sălbatic. Nu-i o vânătoare prea 
cinstită, dar eşti al meu, eşti al meu! 

Ceilalți cai sălbatici se întoarseră fără să alunece şi fură în curând departe 
de armăsar. Acesta izbuti în cele din urmă să se ridice şi s-o ia spre ceilalți. 
Era vădit că nu mai îndrăznea să fugă. 

Ben auzi în clipa aceia tipetele celorlalți vânători. Ei coborau în galop 
povârnişul nisipos al malului, spre lac. Alt cal sălbatic căzu, apoi altul 
neputând să se mai ridice. Se învârtiră, culcati pe gheaţă, ca nişte sfarleze. 

În răstimp, mai repede decât vântul, Ben îşi împinse calul spre lac, luând-o 
înaintea ajutoarelor sale, care-l urmară chiuind. Glasul ragusit al lui Bill Hall 
le întrecea pe celelalte plin de înflăcărarea sălbatică a vânătorii. Cei opt 
călăreți alcătuiră un arc de jumătate milă, cu fata spre lac. 

California Red se întoarse ca să scape; dar cum se îndrepta spre apus, 
grupul lui Modoc lăsă o ieşire pentru caii sălbatici cei mai apropiaţi. Aceştia 
se repeziră în goană şi căzură, ridicându-se iar ca să fugă, apoi scăpară. Pe 
gheață nu mai rămăsese decât doi şi roibul. Red era în primejdie. Sălbăticia 
lui minunată, iuteala lui neasemuită nu-i puteau sluji aici. Nevada alerga 
între Red şi mijlocul lacului. Atunci alt cal putu să scape. 

— Apropiati-va! urlă Ben Ide. Încet! Şi invarti nodul latului său. 

O nebunie vesela cuprinsese sufletul cowboyului. Acum era convins ca-l va 
prinde. Armasarul tropăi de spaimă şi vru s-o ia la fugă. E tot ce vroia Ben. 

Cand Red îşi încercă avântul pe gheața strălucitoare ca oglinda, soarta lui 
fu pecetluită. 

Tropăia într-o parte şi alta, se întorcea înnebunit, dar cu capul sus, coama 
ridicată şi coada bătând. 

— Ceva mai departe, Modoc! strigă Ben Ide. Si tu, Nevada... în partea 
cealaltă. Faceţi un triunghi... Hai, fugiți acum şi strigati ca nişte diavoli! 

Atunci, calul roib, furios, se ridică în două picioare, apoi într-un avânt 
deznădăjduit sări înainte, dar picioarele îi fugeau sub el. 

Venea drept spre Ben Ide, nările îi suflau aburi albi, copitele îi răsunară pe 
gheața care pârâia. Dar alunecă, căzu pe spate şi, cum se întorcea pe gheață 
cu copitele in sus, latul lui Ben se desfăşură ca un şarpe şi-i prinse picioarele 
dinainte intepenidu-i-le. Armăsarul se culcă pe o parte, luptă contra piedicii, 
dar această silinta o strânse şi mai tare. Cand îşi ridică frumosul cap, funia 
indianului îi înfăşură grumazul. Goana lui se sfârşise. 

Nevada veni galopând cu latul în mână, foarte galben, cu ochii scanteietori. 

— Drace, exclamă dânsul cu glas tunător, ne-a sărăcit, dar face. 

Ben tintea ca împietrit de uimire şi bucurie minunatul animal. California 
Red învins, la picioarele lui, era al lui. 

— Ei bine, Ide, bombăni Bill Hall bătându-l pe umăr pe cowboy, sunt 
mulțumit pentru d-ta. Esti un vânător grozav... Dacă aş avea vreme, ti-as 
spune ceva, dar zăresc colo călăreţi de-a lungul lacului. O s-o ştergem repede. 


VP MAGAZIN 


ZANE GREY FORLORN RIVER 


CAPITOLUL XIV 


Cu cat treceau zilele, Ina, care era inca la ranchul lui Blaine, dorea din ce in 
ce mai mult intoarcerea tatalui. Gandul ca Setter ar fi putut sa vina si s-o 
găsească singură, o ingrijora. La drept vorbind, nu se mai temea de el, dar 
chiar nesiguranța pe care o avea despre gândurile acestui om, o apăsa ca o 
greutate de neîndurat. 

Doi dintre cowboyi lui Blaine, care veniseră să aducă merinde pe o 
săptămână, povesteau că lucrurile nu mergeau prea bine acolo unde se afla 
tatăl tinerei şi că acesta era foarte morocănos. 

Duminică la prânz, veni Setter. Marvie o instiinta pe sora-sa si ea înţelese 
mai bine ca oricând că trebuia să fie gata de luptă. Desigur, mamă-sa şi 
fratele său puteau s-o ocrotească întrucâtva, dar ca să se bizuie pe veşnica lor 
prezență ar fi fost ceva himeric. De mai multe ori avu prilejul să vadă 
consfătuiri dese între Setter şi cei doi poliţişti. 

Către seară, Marvie, care îi spiona mereu pe cei trei oameni, umplu şi mai 
mult inima Inei de nelinişte. Tânărul putuse să se strecoare lângă coliba lui 
Setter şi să-şi dea seama că se tinea o consfatuire pe şoptite. Aceste 
convorbiri tinusera mult, dar oamenii vorbeau atât de încet, că Marvie nu 
putu să audă nici un cuvânt măcar. 

A doua zi dimineaţă, veni la Ina care se îmbrăca. 

— Ei bine, îi strigă dânsa, tinere pescar esti foarte harnic. Cauti rame? 

— Nu, e vorba de şerpi, zise dânsul cu zâmbetul lui senin. Priveşte, 
surioară! lată pe Judd şi Walker cu o mulțime de catrafuse. Au luat drumul 
Forlorn Riverului. 

Ina luă binoclul şi văzu în depărtare patru oameni, care coborau spre lac. 

— Unde se duc? întrebă dânsa. 

— Se duc să-i caute pe Ben, răspunse Marvie şi fața i se întunecă. Vor să-i 
jefuiască ranchul, înainte de a o lua după el... Ina, dacă-mi fagaduiesti că la 
nevoie, o să-mi iei apărarea pe lângă tata. Am să dau o goană călare de partea 
cealaltă a lacului ca să văd ce face acest Judd. 

— Da, da. Am să-i spun că te-am trimis chiar eu. Ia binoclul şi du-te. 

Ina se aşeză la biroul tatălui ei, cu o carte de socoteli înainte, cu o peniță în 
mână, când Setter se ivi deodată la uşă. 

— Bună ziua, dragă, zise dânsul cu glas mieros. 

Ina nu se clinti şi scrise mai departe. 

Setter începu să râdă şi se aşeză pe masă, lângă dânsa. 

— Ina, nu vrei să-mi dai bună ziua? urmă dânsul. 

— Nu, răspunse dânsa ridicându-se deodată şi înfruntându-l cu privirea. 


VP MAGAZIN 


ZANE GREY FORLORN RIVER 


Mister Setter, te rog sa pleci. Am treaba. 

— Azi pari foarte rautacioasa, zise dânsul privind-o obraznic. Ce te framanti 
aşa? 

— Asta nu te priveşte. Te rog să pleci. 

— Nu. Şi te desfid să mă dai afară, răspunse Setter obraznic. Apoi, dacă vrei 
să ştii, biroul ăsta e al meu. 

Ina nu păru uimită cum se aştepta el. 

— Zău? zise dânsa. Dar cred că minți. 

— Nu mint. (Glasul lui Setter se făcu aspru şi fata lui măslinie se aprinse). 
Am totul în mână. McAdamii vă urmăresc. Amos Ide nu vrea să dea ajutorul 
pe care l-a făgăduit. Banca Hammell are polite de ale lui Blaine pentru 200 de 
mii. N-am decât să spun un cuvânt; or să vândă ranchul, iar eu am să pun 
mânii pe vitele şi caii săi. 

— Ei bine, să zicem că toate acestea ar fi adevărate. Ce vrei? întrebă dânsa. 

— Să te mariti cu mine, sau il sărăcesc pe tatăl d-tale, ameninţă Setter, 
aplecându-se spre ea. 

— Ce poate să ne facă asta? exclamă Ina cu înflăcărare. Mama şi cu mine o 
să fim mult mai fericite. Cât de mult urâm această avere. Ea l-a ruinat pe tata 
cu ajutorul unor mişei ca d-ta. 

— Eu aşa ceva nu înghit, Miss Blaine, zise Setter. 

Dar era lămurit că acest refuz neaşteptat a propunerii lui îl uimise. Se 
înfurie. 

— Dar, urmă dânsul, scrutând obrazul tinerei ca să vadă impresia 
cuvintelor sale. N-am spus încă totul. N-am spus că l-aş putea băga pe tatăl 
d-tale la închisoare ca tovaras de hoţii. 

Ina văzu în ochii lui că măcar în parte spunea adevărul. Asta era deci 
puterea lui ascunsă şi destăinuindu-i, credea că ea nu va îndrăzni să-l 
trădeze. Gândul unei astfel de ruşini pentru tatăl ei o umplu de amărăciune 
nespusă, dar îndură lovitura fără să clintească. 

— Înţeleg, zise dânsa batjocoritor. Înainte bietul Ben Ide era tovarăşul 
hotilor... Acum e tatăl... Desigur, că împărtăşesc amândoi câştigurile. 

— Am să-l izgonesc pe Ben Ide din ţinut, exclamă Setter, sau am să-l 
intemnitez. 

— Sa indraznesti numai! 

— Ah, ah! Te înflăcărezi acum mai mult decât pentru tatăl d-tale. Hai! Acum 
am inteles totul. 

— Daca tata a fost atat de nebun, atat de lacom de bani ca sa se lase tarat 
de d-ta la fapte necinstite, i s-ar cuveni inchisoarea, dar Ben Ide e curat ca 
aurul. A fost izgonit din casa lui. Dar adevarul o sa fie mai puternic. 
Defaimarile d-tale neobrazate, dovezile mincinoase o sa fie spulberate de orice 
judecator cinstit... D-ta, Less Setter, ar trebui sa fii alungat din tinut. 

— Sa te ia dracu! urla Setter scos din fire si c-o miscare neasteptata o 
apuca de brat. Dar ce e acest Ben Ide pentru d-ta? 

— Da-mi drumul! Asta nu te priveste, dar fiindca vrei s-o stii, tipa tanara, il 
iubesc pe Ben Ide... m-am logodit cu el... Am să mă mărit cu el! 

— Ben Ide!... Ah! Tarfa! scuipa Setter în culmea turbării şi vanat, vroi s-o ia 
în braţe. Ben Ide o să aibe ce-o să-i las eu. 

Dar, în loc să slăbească sub strânsoarea puternică, Ina se simţi deocamdată 
plină de o energie şi o putere aproape supraomenescă. Ea-i dădu pumni 
grozavi în obraz, tintind ochiul rănit al trădătorului care se clătină scoțând un 
strigăt de durere. Atunci smulgandu-se din imbratisare îl împinse atât de tare 
încât el căzu pe un scaun. Uşa biroului rămăsese deschisă. Ina putu să fugă 
spre câmp, tremurând toată şi jurând că la un nou atac, o să-l omoare pe 
Setter. Marvie nu se întoarse decât noaptea târziu. Pândise pe Judd şi Walker 
şi, datorită binoclului, nu pierduse nici una din mişcările lor. Cei doi oameni 
intraseră la Ben, duseseră un sac în şură şi se întoarseră cu, mâinile goale, 
lăsând uşile deschise, ca şi cele ale coralului. 

De bună seamă că vor sta acolo până la întoarcerea lui Ben. 

— Ben n-o să se întoarcă atât de curând, răspunse Ina gânditoare. 

— Dar unde s-a dus? 

— Să nu spui nimănui, dragutule. Ben s-a dus să puna mâna pe tâlharii al 
căror tovarăş e crezut. 

— Banda lui Bill Hall? Cowboyii spun că Ben e înțeles cu Hall... E ciudat 
totuşi că pleacă tocmai când e căutat. Şi spune-mi, Ina, cum o să poată Ben 
numai cu cei doi tovarăşi să pună mana pe o banda de hoţi? 

Cu toată încrederea ei de neclintit în cinstea lui Ben, Ina nu putea totuşi să 
nu recunoască ceea ce era drept în aceasta judecată copilărească. Ea trebui, 
în ciuda tuturor aparentelor, să creadă cu încăpățânare în cinstea 
logodnicului ei, să-l ajute, dacă putea, să izbândească cu toate piedicile şi 
duşmanii inversunati să-l piardă. 

Spre marea uimire a Inei, Setter plecă a doua zi dimineaţă de la ranch, fără 
să fie întovărăşit, ducând un cal de povară. Şi el e luă înspre Forlorn River. 
Voia oare să întâlnească pe poliţiştii din Redland sau pe Hart Blaine? Fara 
indoiala, isi zise Ina, avea de gand sa vada si pe politisti si pe taica-sau. 


La inceputul lui septembrie, tatal Inei se intoarse la ranch cu Setter si 
cowboyii. Tanara fu uimita vazandu-l. Parea foarte abatut. Ina pastra taina 
celor petrecute, având impresia că aceste destăinuiri vor veni prea curând, de 
la sine. De altfel, nu-şi văzu tatăl decât arareori, nici măcar la mese şi nici nu 
încercă să-l întâlnească. Totuşi, ceea ce o neliniştea era ce putuse să spuie 
Setter. 

Sosirea stăpânului si a insotitorilor săi stârni în ranch o mulțime de 
trăncăneli, pe care Marvie le povestea surorii sale. Se spunea că Judd găsise 
la ranchul lui Ben Ide dovezile vinovatiei lui, cel putin în ceea ce privea furtul 
de vite. Îi găsiră urma pe coline. Cirezile lui Amos Ide fuseseră jefuite, în iulie 
la Silver Meadow. Strobel, şeriful din Hammell, se dusese la Blaine, ca să-i 

vorbească de lucruri nu prea lamurite. Era sigur că această vizită îl tulburase 
pe Blaine. În cele din urmă, sosirea lui Setter, îndurerase atât de mult pe 
bătrân, încât era să cadă greu bolnav. Şi Mrs. Blaine căzu la pat, iar Ina şi 
tatăl lăsară totul ca s-o îngrijească. 

— Tată, îl rugă Ina, când avu prilejul să întâlnească pe Blaine, să ne 
întoarcem acasă Aci e prea frig pentru mama. N-o să mai putem dormi sub 
cort. 

— M-aş fi întors de mult la Tule Lake, răspunse bătrânul Blaine, cu fata 
întunecată. Dar se poate că acea casă să nu mai fie a mea. Aşa spune Setter. 
Ranchul ăsta e tot ce-mi mai rămâne. 

— Se poate oare? exclamă tânăra. 

— Nu ştiu. Mi-am pierdut capul. Omul ăsta mă hartuieste să i te dau in 
căsătorie. E un câine turbat. Dar nu e nevoie să-ți spun că voinţa ta o să fie si 
a mea. 

— Îţi mulțumesc, tată, răspunse dânsa veselă. Iti mulțumesc. Ascultă-mă. 
Nu te lăs deloc. Aşteaptă. 

— Să aştept? Fie. Mă simt foarte abătut gândindu-mă la ce se poate 
întâmpla, dar o să aştept. 


În septembrie, inghetara malurile lacului, dar zilele erau frumoase. 

Într-o dimineaţă frumoasă Marvie veni într-o fugă. 

— Judd! exclamă dânsul gâfâind. Şi... şi Walker s-au întors. Îl aşteaptă pe 
tata ca să formeze un tribunal. 

Ina se duse numaidecât să găsească pe mama însănătoşită şi-l găsi pe tată- 
său pe lângă ea. Ina observase că acesta îşi petrece cea mai mare parte a 
timpului în cortul d-nei Blaine. 

— Tata, s-au întors poliţiştii din Redland si te aşteaptă, îi zise Ina. 

— Bine, răspunse bătrânul Blaine obosit. Dacă ar putea cel putin să mă 
ajute să ies din această încurcătură. 

Ea îl lua de brat şi ieşi cu dânsul. 

— Vrei să mă asculti, tată? îl întrebă ea rugătoare. 

— Bineînţeles, micuto. 

— Vreau să spun să mă asculti într-adevăr. Asta nu poate pricinui nici un 
rău, dar poate face mult bine. 

— Vorbeşte. Ar fi o nenorocire dacă n-aş asculta pe copilul pe care eu 
însumi am vrut să-l învăţ şi să-l cresc bine. 

— Atunci, uite ce am descoperit eu după ce m-am gândit. Setter vrea sa te 
piardă, iar bietul Ben Ide e de partea d-tale. N-o să fiu niciodată soția acestui 
om, chiar dacă d-ta şi Ben Ide ati vrea. Dar, tată, acest om rău o să-şi vada 
planurile zădărnicite. O să se întâmple ceva. Nu pot să ştiu ce. O simt în orice 
caz... Oricare ar fi dovezile aduse de poliţişti, nu-ţi da încă hotărârea. 
Aşteaptă. 

— Fată, până acum m-am lăsat dus de cuvintele mieroase ale lui Setter. Am 

ascultat pe orisicine, afară de mama si de tine, răspunse bătrânul Blain 
adânc tulburat. A venit vremea să mă schimb. 

Amândoi se apropiară de coliba unde era biroul. 

Cowboyii se plimbau, spionând, cum şi cine venea şi pleca. Setter şi intrase 
cu Judd şi Walker, vorbindu-le cu insufletire. Ina urmă pe tatăl ei şi băgă de 
seamă privirea îngrijorată pe care i-o aruncase Setter. 

— Bună ziua, zise Blaine. Ce vreți? 

— Bună ziua, Mister Blaine, răspunse Judd cu glasul lui gros. Avem 
rezultate şi sunt bucuros să-ți împărtăşesc. Am găsit în şura lui Ben Ide 
dovezile că a furat vite. I-am dat chiar de urmă şi ştim unde şi-a făcut tabără. 
Fără îndoială că a mirosit ceva, căci a şters-o cu o noapte înaintea sosirii 
noastre. A lăsat merinde, haine, cai şi un armăsar, negru pe care-l 
domesticise tocmai. Atunci i-am pierdut urma. Dar urmând cu cercetările, am 
găsit o urmă în fundul unui canyon. Acolo era o cireadă de aproape 250 de 
capete. Cele mai multe erau însemnate cu A. I., semnul lui Amos Ide. Dar 
sunt unele care trebuie să fie ale d-tale. 

— Bine, zise Hart Blaine. Dar cine ţi-a spus că vinovatul e Ben Ide? 

— V-am lămurit, răspunse Judd. Am găsit tabăra lui lângă un canyon, 
unde sunt vitele care ti s-au furat. 

— Dovezi neindestulatoare înaintea unui tribunal, zise Blaine. Nu 
tăgăduiesc că poate fi vinovat, dar faptul că a ridicat pe neaşteptate tabăra nu 
însemnează nimic. E vânător de cai sălbatici. Care sunt celelalte dovezi? 

Atunci se amestecă şi Setter. Făcu doi paşi înainte şi spuse tantos: 

— Mentinem tot ce am spus. Aştept să fie arestat ca să depui contra lui. 

— Ei bine, să nu te bizui pe asta, zise deodată bătrânul Blaine. 

— Pot să te silesc. Sunt tovarăşul d-tale. Ne-a furat vitele. 

— Setter, când o să merg la tribunal, o să fie pentru ceva mai mult decât 
pentru nişte juncani, zise Blaine pe ton ciudat. 

— Am să-l citez pe tatăl lui Ide contra acestui hot, strigă Setter, galben de 
turbare. 

— O să fie ceva urât de tot, zise Blaine. Setter scoase o înjurătură, care abia 
se auzi. Ina, care nu-l slăbea din ochi, avu impresia că omul acesta nu era 
atât de sigur de el, precum spunea. 

Câteva lucruri din tabăra lui Ben Ide fuseseră aduse ca piese convingătoare 
spre a fi arătate lui Blaine. Ina nu se putu stăpâni să nu simtă o nelinişte 
când văzu inițialele lui Ben pe pielea căpestrelor şt şeilor. Totuşi, împotrivirea 
îndărătnică a tatălui ei fata de argumentele lui Judd si de planurile lui Setter 
o uimeau dându-i în acelaşi timp nădejde. 

— Mister Blaine, ceru Judd, vrei să trimiti cowboyii, la Silver Meadow ca să 
aducă vitele furate? 

— Acolo e iarbă şi apă? 

— Da, nu-i nimic mai bun în tot ţinutul. 

— Atunci să nu schimbăm nimic decât cu aprobarea lui Amos Ide, hotări 

Blaine. 

— O să-l chemam aici, zise Judd, după ce-l intrebase dintr-o privire pe 
Setter. 

— Minunat, răspunse acesta. Amos Ide e unul dintre cei dintâi interesaţi în 
această chestiune. 


A doua zi dimineaţă, înainte de zori, Marvie veni s-o trezească pe Ina, 
făcând zgomot la uşă. Ea trebui să se îmbrace în grabă. Dar el nu răspunse la 
întrebările ei decât prin monosilabe, rugând-o să-i împrumute binoclul şi 
spunându-i ca pe gheaţă erau cai sălbatici şi că trebuia să iasă repede ca să-i 
vadă. 

— Oh! Dumnezeule, oh! Dumnezeule! exclamă dânsul. 

— Ce s-a întâmplat, Marvie? întrebă Ina. 

Ina îi urmă direcţia privirilor. Cât era de frumos lacul şi pe el alergau cai 
negri de tot. 

— Sunt cai sălbatici, zise dânsa încet. Ce păcat că Ben e atât de departe! 
Ina, priveşte... uită-te la calul care e în frunte! strigă băiatul şi-i puse binoclul 
înaintea ochilor. 

După câteva clipe, Ina zări ceea ce-i arata fratele. 

— Marvie! exclamă dânsa la rându-i. Un cal roib!... Asta vedeai? Doamne! 
Cât e de frumos? 

— Asta e tot ce vezi? întrebă Marvie cu râs ironic. E California Red, roibul 
sălbatic, de care e îndrăgostit Ben, zise Marvie solemn. 

Ina fu cât pe aci să scape binoclul, dar îşi reveni şi privi din-nou, 
tremurând. 

— Văd că Ben are dreptate, murmură dânsa. 

— Ce sunt tipetele astea, întrebă Marvie întorcându-se. 

— Sunt cowboyi, răspunse Ina... Priveşte-l. Şi ei au văzut caii. De aceea scot 
aceste strigăte. 

— Surioară! Surioară! Binoclul! Şi după o clipă de căutare tânărul exclamă: 
Calaretii sosesc pe lac... Trei de o parte, trei de alta... Ce este? Pun rămăşag 
că Ben a găsit oameni să-l ajute... Oh! Dumnezeule! El e! E Ben! E călare pe 
calul lui cenuşiu. 

Ina îi smulse binoclul. Cowboyi strigau din răsputeri. Intelesesera ca şi 
Marvie ca Ben venea cu aceşti călăreți. Ina, cuprinsă de o tulburare care o 
făcea să tremure fără voie, trebuie să se aşeze pe trepte. California Red căzuse 
pe gheaţă. 

Calaretii se apropiau. Ina putu să vadă calul cenusiu semnalat de Marvie si 
se strădui să-l recunoască pe călăreț. Era silueta lui Ben Ide, dar tânăra nu 
putea să cuprindă o întindere prea mare deodată. Ea îl căuta pe California 
Red şi se hotări să nu-l mai urmărească decât pe el. 

Pentru un cal sălbatic mişcările lui păreau ciudate. De ce nu fugea? Roibul 
părea că-şi pierde în fiecare clipă puţin farmecul uimitor al mişcărilor sale. 

Calaretii se apropiau. 

Deodată, el se putu ridica şi-şi luă avântul. Porni ca o săgeată. Ina scoase 
un strigăt de bucurie. 

leşea din cercul care-l cuprindea, dar deodată căzu. Calul cenusiu se ivi şi 
calaretul părea că se clatină în şa. 

— Oh! Marvie! exclamă tânăra. Ben l-a prins. 

— Binoclul! Dă-mi binoclul. Da a căzut. Calul lui Ben e foarte aproape. Alt 
călăreț! Latul! Ina, California Red al tău e prins! 

Dar strigătele de izbândă ale lui Marvie se gâtuiră. Ina văzu că el tremura, 
tintind lacul unde se desfăşura minunata privelişte. Apoi văzu pe călăreți 
fugind în galop. 

— Vai de noi! gemu copilul... Uită-te!... Judd şi Walker îl arestează pe Ben 
Ide. 


Va urma.... 


VP MAGAZIN 


Matthieu Durand 
Frederic Zumbiehl 


TEAM RAFALE 
ESTE O SERIE DE A VENTURI MILITA RE 
CONTEMPORANE. EROI SUNT CĂ PITA NII 
TOM NOLANE ȘI JESSICA NATE, PILOŢI DE 
VÂNĂTOARE. CA INSPIRA JIE PENTRU 
MISIUNILE LOR PERICULOASE SUNT 
PILOȚII REALI DIN ESCADRILA 1/7 
PROVENCE. SUBIECTELE REFLECTA 

DE FORMA UNEI FARFURII AFLATA LA PARTEA SIPERIOARA A FUSELAJULUI, FIXATA PE DOI PILONI DE 3 M. 
RADARUL ARE O RAZA DE ACȚIUNE DE 400 KM, 


33 


-LE COLONEL, AM O URMA 
LA LIMITA DE DETECTIE. 
FOARTE DEPARTE SPRE 
NORD-VEST, IFF NEGATIV Si 
VITEZA MARE. 


VA NOUTATI ÎN 
LEGATURA CU 

RAZOR 21, A/A O BOGEY PENTRU TINE. 

TÂRZIU N-AM SA TE MAI POT TINE LA 

